
PHILOSOPHIAE MORALIS 

XNSTITUSIOSTES 


CAPUT III. 

De officiis hominum erga alios. 

”V itam, statumque nostrum perficere, imo ipsam 
vitam conservare aliena ope destituti non pos- 
sumus. Quae igitur perfectionem, ac nostram fe- 
licitatem provida natura mandavit, eadem et mu- 
tua erga alios olficia j ussisse dicenda est. Homo 
deinde cum a Deo creatus sit non ad vitam in 
solitudine exigendam sed ad communionem cum 
caeteris servandam, caeteros diligere in primis 
debet, pluraque erga illos implere quae sibi ab 
iisdem et juribus et natura aequalibus peti ani- 
madvertat. Nulla enim societas ne impiorum qui- 
dem hominum exceptis coetibus sine legibus con- 
sistere potest. Itaque huc spectans natura , mu- 
tuum nobis summopere commendavit amorem qui 
ejusdem legis pars esset cui nonnisi maxima cri- 
minis labe unquam deessemus. Quomodo autem 
hoc erga caeteros dilectionis officium a nobis 

impleri posset, nisi caeterorum felicitatem pro- 
moveamus, nullamque iisdem irrogemus injuriam? 
Itaque ex hoc duplici amoris effectu duplex 
erga alios oritur praeceptum quod totam eo- 
rumdem officiorum summam complectitur, sci- 
licet - quod tibi non vis, alteri ne feceris; quod 
tibi ab altero vis fieri, id alteri feceris. - 
In nemine igitur laedendo, ac in suis uni- 
cuique juribus reddendis officia illa consistunt 
quae justitiae , sive perfecta nuncupantur, quae- 
que ingenita nobiscum sunt , atque etiam a6- 
soluta dicuntur; quae vero suo, aut alieno 'fa- 
cto homines acquirunt, sive ex dominio, sive 
ex pactionibus hypothetica solent appellari ; in- 
ter homines enim plures statuum varietates re- 
periuntur cum a naturali in civilem conditio- 
nem coaluerunt; alit enim Magistratus sunt, alii 
subditi , domini , servi quibus diversa jura in- 
sunt , ac diversae e contra obligationes , quas 
in naturali statu implere non cogerentur. Ab- 
soluta, autem officia cum hominum innitantur 
aequalitati, immutabilia prorsus sunt, et cujus - 
cumque hominum status propria. Et re quidem 
vera ut homo ne laederetur ab aliis posset po- 
stulare, nullo praeter ingenitum jus, opus fuit hu- 
mano instituto, quo eidem jus illud tribueretur; 
nemo autem e contra de rebus sibi ab altero 
ereptis queri posset, nisi dominium in iisdem 
acquisivisset, quod ex hominum facto originem 

ducit, ac omnes omnino cogit ut a furto quo- 
cumque tempore abstineant. Quod si aliorum 
felicitati prospiciamus eosdem beneficentia ju- 
vantes, illa servantur a nobis officia, quae im- 
perfecta nuncupantur et ad quae praestanda 
cum ex mera proficiscantur humanitate ab aliis 
cogi nequimus. Cavendum tamen est, ne ad haec 
ut fusius suo loco ostendemus, naturaliter non 
teneri concludamus; utrum enim ad haec officia, 
praestanda in peculiari quodam adjuncto obli- 
gemur cum non a judicio eadem exposcentium, 
sed ab alterius pendeat judicio; ideoque nullum 
in illis jus inest eadem etiam externa vi po- 
stulandi, etiamsi obligatio eadem praestandi pos- 
sit adesse. Quare imperfectum officium, cum obli- 
gatione perfecta nullimode pugnat. 

ART. I. 

De officiis erga alios absolutis • 


(Quemadmodum ex amore erga nos ipsos, per- 
fectioni nostrae consulere tenemur, ita cum ae- 
quali caeteros dilectione prosequi debeamus, eo- 
rumdem quoque perfectioni prospicere cogimur. 

In hoc autem officiorum genere praestando, or- 
do ille servari debet, ut caeterorum perfectio et 
cum nostra non confligat, et revera ope nostra 

alii indigeant, secus euiin ad eadem nullimode 
obligamur. Omnia igitur facienda sunt, ut uni- 
versa tum animi , tum corporis , tum fortunae 
bona caeteri adipiscantur, dummodo id erga nos 
non neglectis officiis praestare possimus , ea- 
que sine nobis consequi non queant. 

Haec rationis praecepta natura ipsa firma- 
vit. Undenam enim internae commiserationis sen- 
sus ex aliena miseria exoritur? unde invincibi- 
lis ille moeror, ex alterius injuria, miseria labo- 
rantis? Unde ille sensus voluptatis ex aliena 
felicitate, nisi a natura, quae homines ad opem 
caeteris ferendam excitat? 

Omnia autem de quibus sermonem institui- 
mus officia ad duo suprema capita reducuntur, 
ut neino scilicet laedatur, vel contemnatur, 
atque damnum reparetur illatum; amoris enim 
lex erga alios ita universalis est perpetua, et 
immutabilis ut eam nunquam violare fas sit , 
etiamsi alii officia humanitatis erga nos negli- 
gant, et inimico etiam, infensoque animo sint. 
Amandus igitur est etiam inimicus, ita ut dum 
omnia facimus ut laesionem declinemus , dum 
officia etiam humanitatis suspendimus, si ex iis 
pervicacior evadat , nunquam tamen eum nobis 
liceat odisse; quae omnia naturae hominis con- 
sentanea esse patet si naturalem aversionem a 
vindictae cupidine et ab odio discernamus. Qua- 
re cum ex inimicitiis molestiae exoriantur, si 

felicitatem custodire velimus, et eas evitare, et 
in gratiam inimicorum redire curabimus, qua- 
cumque offensionum acerbitate deposita ; qua- 
propter apud gentes reconciliationes laudantur, 
odia execratione digna non immerito habentur. 

$. I. 

De aliis non laedendis . 


Cum aliena felicitas promovenda sit, jam il- 
lud sponte fluit, vetitas esse actiones omnes, qui- 
bus alter imperfectus reddi potest, quaeque m- 
juriae dicuntur, seu generali vocabulo laesiones . 
Jam vero perfectionem hominis constituunt bo- 
na animi, corporis, et fortunae^ quisque igitur 
vel ea bona imminuat, vel caussa fuerit cur alter 
ea acquirere, servare, vel augere non possit, eum 
laedit, ac legem naturae violat. Ea tamen huc 
referantur oportet , quae de actionum imputa- 
tione notavimus; eae enim laesiones tantum sunt, 
quae imputari possunt, et debent. 

Alterum ergo non laedimus , si eidem hu- 
manitatis officium denegemus; jus enim ad istius- 
modi officia imperfectum est. Huc accedit quod 
is cui humanitatis denegatur officium, non ob 
id per nos imperfectior evadit, sed manet in 
eo statu quo prius erat, unde ut emergeret alie- 

na ope jus erat flagitandi , sed caeterorura erat 
judicare an petitam operam praestare possent. Ita- 
que nemo proprie laeditur nisi ejusdem jura 
perfecta violentur. 

Qui tamen opem ferre indigenti renuit, dum 
potest, naturalem violat obligationem , qua ad 
sublevandos homines compellitur ac jure me- 
ritoque inhumanus , et execrabilis dicitur, etsi 
nullum in hoc genere officiorum petendo perfe- 
ctum natura jus dederit. Caeterum laesiones quas 
in alios admittere possumus, latissime patent, at- 
que ex iis quae de perfectionibus auimi, cor- 
poris et status externi superius memoravimus 
colligi possunt; quisquis enim bona haec alte- 
rius vel corruperit, vel deteriora reddiderit, vel 
impedimento fuerit quominus aliquod ex iis quis 
acquireret, eum laesisse putandus est. 

Quare mens hominis laeditur aut ejusdem 
culturam omittendo , quae vel natura, vel pa- 
ctione esset eidem tribuenda, vel eamdem pra- 
vis doctrinis imbuendo. Naturale namque pa- 
rentum munus est liberorum animos expolire, vel 
officium hoc probis hominibus committere, qui 
sive privati magistri sint, sive publici, concre- 
ditae sibi juventuti rite instituendae vaeare de- 
bent. In contrarium vero vitium inciderent ii 
qui vel nimia severitate, vel ignorantia juvenes 
confundunt, aut a scientiis avertunt; maximum 
autem crimen admitterent, qui perversam in Re- 

ligione vel moribus doctrinam traderent , qui 
sive jussu, sive consilio, sive metu, sive exem- 
plo , ad prava juvenes impellerent , excusandi 
denique parentes, praeceptores, vel magistratus 
non essent, qui alios, quos ratione muneris be- 
ne instituere debebant, a vitiis non prohibuerunt. 

Aliorum insuper corpus laeditur , vulnere, 
verberibus, amputatione, tormentis, inedia , ea- 
rum rerum quae vitae necessariae sunt privatio- 
ne, aut denique alio quolibet modo quo cor- 
pus deterius fiat; maxime autem ipsam hominis 
vitam nefarie eripiendo, quod et rationali er- 
ga caeteros opponitur amori, et supremo Dei in 
hominum vitam dominio adversatur, illudque 
crimen constituit, quod homicidii nomine venit. 

Bona tandem externa violantur, cum vel cae- 
terorum pudicitia sive blanditiis, sive minis cor- 
rumpitur, exinde enim quam plurima in fami- 
lias, ac societatem universam mala derivant; un- 
de adulteria, stupra , caeteraque hujus generis 
crimina tamquam nefaria, ac juri naturali im- 
primis adversa putanda sunt; vel fama proscin- 
ditur, bonam de aliis opinionem extenuando, 
quod vel calumniis, vel illorum criminum pu- 
blicatione, quae antea erant ignota fieri saepe- 
numero solet, quae omnia principio illi adver- 
santur, quo ea caeteris facere vetamur quae no- 
bis fieri nollemus. 

r* 

Quaedam laesionis species est aliorum con- 
temptus , in quam incidere homines saepissime 
solent. Verum quia non clara est apud pleros- 
que contemptionis idea, ejus originalis sensus est 
aperiendus ac naturalis verbi significatio expli- 
canda. Contemptio igitur vel ad res, vel ad per- 
sonas refertur. Pendet rerum pretium ex qua- 
litate propriae, vel alienae felicitatis, quae ex earum 
aquisitione derivat; unde rem , cujus possessio 
aut parvum , aut nullum nobis vel aliis emo- 
lumentum afferat, parvi pendimus , vel nihili 
etiam facimus , quae duae sunt contemptionis 
species. Ita de rebus judicare sapientis est; in- 
sipiens autem cum bona vera ab apparentibus 
non probe discernat , ea contemnit quae volu- 
ptati suae adversantur; ea autem plurimi facit 
quae ei aliquo modo blandiuntur. 

Eadem est personarum ac rerum contemptus 
origo; homines enim eos despiciunt, qui veram 
felicitatem , cum possent non sunt consequuti , 
internas nempe dotes, ac externa adjumenta qui- 
bus sibi aliisque prodessent. Igitur cum nemi- 
nem laedere neque proinde contemnere debea- 
mus, non tamen hoc praecepto verum hominum 
pretium statuere nobis interdicitur ; sapientis 
enim est aliorum imperfectiones novisse; sed il- 
lud tantum praescribitur ut sensum despicien- 
tiae ratione, ac benignitate temperemus; quem- 
admodum enim stultum esset alios sine causa 

spernere , ita de occulta alicujus imperfectione 
judicium nulla morali necessitate impellente 
proferre, inhumanum. 

Itaque si al textum sine caussa spernimus eo, 
quem ipse meretur honore ipsum fraudamus; 
cum vei % o honor aliquid felicitati addat, ac fe- 
licitatem alioram promovei’e teneamur, patet ne- 
minem temere, et sine caussa spernendum esse. 

Quod si quis alios contemnat , eo quod s^ 
aliis velit pi'aeferi'i, ac tanti fieri quanti se fa- 
cit, superbus dicitur; comis si cuique sumn 
tribuat honorem; adulator si plus honoris prae- 
stet quam alter meretur ; quare cum superbia , 
et adulatio amoris ordinem invertant, atque ex 
mendacio procedant, naturaliter eadem interdi- 
ci judicandum est. 

Ex his omnibus appai^et, multiplici prorsus 
ratione laedi a nobis homines posse, verbis sci- 
licet quae vel calumniam, vel contumeliam conr 
tineant, gestibus , ex quibus aliorum irrisio pro- 
cedat, factis quae vel corpus, vel bona aliorum 
externa laedant ; cogitatione demum, quae etsi 
aliis non innotescat, intrinsecam tamen mali na- 
turam induit , ac proinde i'ationali amori , legi- 
que adversatur. 

S- II. 


De injuriis reparandis. 


Inutile prorsus esset naturalem legem laesio- 
nes omnino prohibuisse, nisi ad reparanda quae 
ex iisdem procedunt damna naturaliter cogere- 
mur. Sane rationalis amor, quo caeteri sunt a 
nobis prosequendi, cujus vi quod in nobis vo- 
lumus, in aliis quoque debemus exoptare, damni 
reparandi obligationem confirmat. Nos enim pa- 
cem deperditam, et amissa bona recuperare , et 
si quid accepimus detrimenti nobis rependi con- 
tendimus; cur ergo eadem in aliis restauranda 
non erunt, praesertim si in ea mala alii nostra 
culpa inciderint? Amoris insuper lex est ut il- 
le quem diligimus non laedatur , vel offensio 
inlata illi reparetur. 

In damni autem reparatione ea sunt prae- 
standa quae leges postulant, quaeque detrimen- 
to inlato respondeant. Non semper autem da- 
mnoram quantitas aestimari potest; si enim de 
amissis rebus sermo sit, earumdem pretium co- 
gnosci utique potest; verum si de damnis agatur 
quae vel corpus vel animam respiciunt nihil 
certi statui potest. Itaque in primo casu ea om- 
nia a laedente nobis reddi debent, quae sua cul- 
pa amisimus , ac fructus ipsi compensari qui 


Dlgitized by Googl< 



13 

exinde percipi potuissent, in altero autem cum 
ejus generis laesiones satis reparari non possint 
damna instauranda eo modo erunt , qui melior 
et aptior videbitur. Quoniam vero in societate 
vivimus , legibusque hominum positivis subji- 
cimur, satis non est illatum reparasse damnum, 
sed poenis quoque civilibus est satisfaciendum. 

Ut autem quis ad illatum damnum reparan- 
dum cogi possit, sedulo inquirendum est, utrum 
per se , vel per alios illud intulerit an solus 
fuerit vel in eodem inferendo habuerit socios, 
an principalis fuerit caussa , vel accessoria , an 
tandem aequalem cura caeteris culpam habeat ; 
in postrema enim hypotliesi omnes aequali ra- 
tione ad reparandum damnum obligantur ; ma- 
gis autem principalis tenetur caussa, magis im- 
mediata sive per se, sive per alios egerit. 

Reparanda contra nullimode sunt quae for- 
tuito, vel nulla nostra culpa alios laeserint; haec 
enim nullimode possunt imputari , eaque da- 
mna absque ulla compensationis spe sunt omnino 
ferenda. 

ART. II. 


De officiis erga alios imperfectis. 


Officia quae aliis debemus ita partiti sumus 
ut inter ea etiam imperfecta locum haberent. 
Haec autem aut humanitatis sunt, aut bene fi- 
dentiae. Jam vero cum homines pari natura 
progenerentur, iisdemque insitis juribus pari 
imbecillitate indigeant, comunemque promovere 
utilitatem teneantur, illa certe aliis reddenda 
sunt, quae si praestentur nullum nobis dam- 
num afferunt, maxime cum nemo ea sibi vellet 
denegari quae ab alio nulla ejusdem jactura sup- 
peditari possunt. Repugnat ergo naturali amo- 
ri alios cum possimus ope et consilio non juva- 
re, errantem in viam non revocare, sitienti po- 
tum, algenti ignem denegare. Inhumanum quo- 
que est, et crudelitatem sapit , ea quae nobis 
supervacanea sunt, aut quae caeterum essent pe- 
ritura aliis non praebere. Quae omnia cum ex 
amore proficiscantur, nemo autem caeteros ma- 
gis quam se ipsum diligere teneatur, et in of- 
ficiorum comparatione , dummodo justitiae re- 
gulae non laedantur, officia erga alios sint no- 
stris posthabenda, si in recensitis muneribus ex- 
plendis, aliquod nobis damnum immineat, abs- 
que ulla criminis labe possunt denegari ; ma- 

ximae tamen virtutis indicium esset, alterius vi- 
tam ac commoda, nostrae vitae et utilitati an- 
teponere , ad quod tamen nulla lege naturali 
tenemur, nisi forte de graviori alterius malo, 
vel de Patriae salute sermo sit. Itaque in bel- 
lo justo cum ipsa humanitatis officia hostem ad 
nos laedendos reddant aptiorem, ab iisdem prae- 
standis possumus abstinere ; haec enim agendi 
ratio in illo adjuncto instar armorum est cujus 
vi adversus hostem nos ipsos defendimus. 

Cum vero non semper opem omnibus ferre 
possimus, quidam in eorumdem distributioue 
servandus est ordo, qui naturali juri non ad- 
versetur. Itaque ii caeteris praeferendi erunt, 
qui graviori urgentur necessitate; quod si om- 
nes aequali premantur angustia , consanguinei 
affinibus, hi, cives, amici, probi sunt extraneis, 
alienigenis, inimicis, iniquis praeferendi. 

Veri nominis beneficium aut opera nostra 
est, aut largitio , quae alteri prodest , quaeque 
animo juvandi praestetur; si enim non ex amo- 
re, et charitate, sed vel superbia, vel ut laeda- 
mus, vel ob nostras privatas utilitates tribuan- 
tur, vel aucupia sunt, vel stultae nostrarum 
rerum professiones. Hinc suspectae in rebus pu- 
blicis largitiones erant , quae ostracismo Athe- 
nis, exilio Romae puniebantur. Necessarium dein- 
de est , ut beneficia iisdem dignis tribuantur; 
quae enim iis praestantur, qui beneficio ad vi- 

tam mollem , inertem , flagitiosam sunt abusuri, 
maleficia sunt. Alterius tandem conditioni, in- 
digentiae, et necessitati debent esse consentanea. 
Itaque siquis petenti consilium panem offerat, vel 
famelico cum praesto cibus non est det num- 
mum, cum possit panem praebere, videtur po- 
tius illudere, quam beneficium conferre. 

Verum inter beneficia ea sunt praecellentio- 
ra, quae totam nationem, aut magnam ejus par- 
tem complectuntur. Unde ea majora sunt, quae 
ex industria praestantur, quam quae largitione. 
Rudem igitur populum artes docere, in pieta- 
te et justitia excolere, hostes aut vi, aut con- 
silio depellere, pacem , ac mutuam tranquilli- 
tatem conciliare beneficia sunt praestantiora. 

Sunt insuper alii beneficiorum gradus. Pri- 
mus est cum id alteri tribuimus, quod eum qui- 
dem juvat, nobis vero parvo est incommodo, 
vel detrimento; alter si alterum juvet nobis ve- 
ro grave sit , ut opibus prodesse; tertius si 
nostra vita alteri succurramus. Primum natura 
imperat; reliqua liberae virtutis sunt, quae, si 
praestentur, ingentis sunt meriti, et gloria no- 
minis divinaque beatitudine compensantur. 

Haec omnia inter Christianos eleemosynae no- 
mine veniunt; namque hujusmodi officia ex al- 
terius commiseratione procedunt. Quare eleemo- 
syna non unum aut alterum beneficientiae actum 
complectitur, sed omnes eos, quibus alios ju- 

vamus , unde eam Patres tantopere commenda- 
runt, tantaeque virtutis esse scripserunt, ut ea 
sola, peccata redimi divina freti auctoritate re- 
ctissime sint arbitrati. Porro in libris Evan- 
gelicis saepe eleemosyna pro sola in pauperes 
largitione sumitur; quare juris naturae aequi- 
tati servandae praeceptum est, ut superflua elar- 
giamur in eos , qui indigent, ne ea nobis te- 
nentibus, aliis eodem jure pollentibus neces- 
saria deficiant. 

Beneficium in eo, qui accipit, gratum ani- 
mum in benefactorem progignere debet , quod 
tripliciter praestari debet. 'Primum, ut beneficii 
accepti perpetuo memores simus: deiude, ut 
quantum possumus beneficium beneficio repen- 
damus ; postremo , ut si nequeamus rependere, 
gratiarum saltem actione, amicitia, obsequio, re- 
miniscentia retribuamus. 

Cum nihil sit grato animo praecellenti us , 
nihil est odiosius, nec iniquius ingrato animo ; 
feram namque naturam praesefert, ac societatis 
vincula dissolvit. Itaque rectissime Seneca de 
Beneficiis L. 3 c* 1 ingratum definit : - ingra- 
„ tus est, qui beneficium se accepisse negat: in- 
„ gratus, qui dissimulat; ingratus, qui nonred- 
,, dit; ingratissimus omnium, qui obliviscitur.- 
At odium pro beneficio reddere, quod quidam 
humanitatem exuti facere solent, non solum in- 
grati est animi, verum adeo truculenti, ut feras 

ipsas exsuperet , quae mansuetae in eos sunt, a 
quibus beneficia acceperunt. 

De officiis hypotheticis nunc esset agendum, 
quae magna ex parte ad jus gentium referun- 
tur; cum tamen multa etiam sint, quae ex vario 
societatum genere proficiscuntur, illis idcirco 
praetermissis, de his tantummodo disseremus. 

ART. III- 

De variis hominum officiis ad diversas 
eorumdem societates pertinentibus. 


Duo sunt societatum genera , quibus homines 
inter se devinciuntur, domestica nempe vel ci- 
vilis. Illa etiam in statu naturae locum ex parte 
habebat; hanc autem in praesenti rerum ordine 
homines servant. Illa inter conjuges, parentes, et 
liberos, heres et servos; haec autem inter omnia 
imperii, sive regni, sive reipublicae membra est 
agnoscenda, quae cum ex hominum voluntate fue- 
rit invecta, juris Gentium est de eadem disserere. 
Quare cum praeter illa, quae universam generis 
humani societatem respiciunt, peculiaria quae- 
dam officia sint, quae modo recensitas hominum 
societates spectant, de ipsis idcirco disserendum 
est , iis tamen exceptis , quae ad civilem , seu 
compositam societatem referuntur. 

$. I. 


De conjugali societate , et mutuis 
utriusque conjugis officiis* 


Conjugalis societas, sive conjugium est arctis- 
sima maris, ac foeminae societas ad sobolem pro- 
creandam, et educandam mutuo consensu inita. 

Simplicior est ac prima inter hominum so- 
cietates; ex duobus enim diversi sexus homini- 
bus tantummodo coalescit; eaque caeteras socie- 
tates antiquitate antecellit; ex eadem enim cae- 
teras societates prodiisse indubium est* 

Finis autem conjugii triplex est; prolis nempe 
gignendae, et educandae caussa nuptiae ineuntur; 
mutui deinde praesidii, et vitae socialis amore; 
postremo ad vagam libidinem, ac reliquas ejus 
generis foeditates coercendas. Quare in hos fi- 
nes conjuges inter se pacto quodam conveniunt, 
sive expresso, sive tacito, ipso nempe facto nu- 
ptiarum , quod secundum naturam officia inter 
conjuges servanda poscit, commendatque. 

Hujusmodi ergo societas reciproco, liberoque 
consensu debet iniri , qui , si futuras nuptias , 
non praesentes respiciat, sponsalia eodem con- 
ficiuntur* Satis igitur constat, eos, qui propter 
aetatem , ut pueri , vel corruptionem rationis , 
ut amentes , consentire nequeunt , ne nuptias 

quidem aut sponsalia contrahere posse. Omnes 
autem homines naturale , et ingenitum jus nu- 
ptiarum habere, nisi forte quis sponte sua se 
hoc jure spoliaverit, ut majores Clerici et Mo- 
nachi, nemo dubitat. 

Insita namque est omnibus gignendi proprie- 
tas , et nisi Deus hoc jus hominibus voluisset 
tribuere, quod belluis ipsis quodammodo tribuit 
nec marem et foeminam creasset, neque eo quod 
habent corpore eosdem instruxisset, nec amorem, 
nec liberorum indidisset appetitum* Itaque ma- 
ximo in errore versabantur Manichaei, qui nu- 
ptias velut a Deo malo excogitatas execrabantur. 

Quaeri hoc loci posset, utrum omnes homi- 
nes non solum possint , sed etiam naturae lege 
ad nuptias contrahendas obligentur. Qua de re 
sic judicandum* Homines in mutuum subsidium 
a natura progigni nemo negat ; cum igitur hu- 
manum genus intra paucas personas subsisteret, 
singulorum profecto jus exquirebat , ut eidem 
generi prolatando intenderent. Verum in immen- 
sum aucto , nulla est talis necessitas ; nullius 
ergo jus ferit, qui abstinet, suoque juri quili- 
bet renunciare potest, dummodo nihil damni 
alteri inferatur. 

Huc accedit , quod plures sint , qui com- 
mode nuptias contrahere nequeunt, quique con- 
trahendo non solum nullam sibi , aut humano 
generi utilitatem afferrent , verum magnum de- 

trimentum facerent , veluti quidam nulla arte 
instructi, aut imbecilli corpore, qui liberos aut 
alere, aut educare nequirent; plures, qui cae- 
libatum colentes utiliorem operam societati na- 
vant , qui ab omni familiae cura abstracti Rem- 
publicam pro uxore, et liberis complectuntur. 
Adaucto igitur hominum genere, jus contrahen- 
di nuptias nemini sine injuria potest auferri , 
aut ad eodem utendum cogi. 

Quod si consentire nequeant in generationem, 
jure ne a nuptiis excluduntur ? Apud Romanos 
lege Papia vetabatur foeminis ultra quinqua- 
gesimum annum provectis nuptias inire , quia 
exploratum est ultra illam aetatem vix quamque 
parere. Quod ad viros pei % tinet, experientia con- 
stat ad decrepitam usque aetatem ad easdem con- 
trahendas habiles esse. Dum vero nuptiae mutui 
quoque praesidii caussa ineantur, factum est, ut 
lex illa Romanorum exoleverit, utpote quae juri 
naturali contraria. Caeterum nonnulli, qui mani- 
festam uxoribus injuriam inferrent, prohibentur 
a nuptiis, nonnulli ab initis separantur. 

Alterum, quod quaeri communiter solet, est, 
utrum nuptiae suapte natura indissolubiles sint. 
Cum vero nuptiae pacta sint; pactum autem 
nullum indissolubile sit; nullam apud gentem, 
nisi Christianos id juris agnitum fuit. Non est 
autem putandum, naturam, etsi nuptiarum in- 
dissolubilitatem absolute non praescribat, eam- 

dem quodammodo conjugali societati majorem 
perfectionem afferre ex ejusdem finibus claris- 
sime non ostendere. Cum enim nuptiae contra- 
hantur, et procreationis, et educationis, vel mu- 
tui praesidii caussa, earum dissolutio ejusmodi 
fines subvertit; homines enim, paulatim vagae, 
et incertae libidini assuefierent , quae et cum 
propagatione generis humani, et cum recta libe- 
rorum educatione, vitaeque honesta societate pu- 
guant. 

Quae nuptias , quominus rite contrahantur, 
impediunt, aut contractas dissolvunt, impedi- 
menta matrimonium dirimentia appellantur , 
quae ex jure naturae sunt: primo , si conjuges 
inepti sint ad gignendum, deinde si inter se de- 
tenninato quodam consanguinitatis gradu con- 
juncti, ut inferius ostendemus; si denique con- 
sensui praestando impares sint. Praeter haec alia 
esse possunt impedimenta, quae vel Civiles Ma- 
trimonii effectus impediant , vel si a Lege Ec- 
clesiastica constituantur nuptias prorsus irritent. 
Cum enim ad Sacramenti majestatem divina le- 
ge invectus sit simplex hic naturalis contractus, 
novis etiam subjicitur regulis, dequeeo tamquam 
Sacramenti materia ad Ecclesiasticam auctorita- 
tem pertinet judicare. 

Ex his omnibus plura conjici necessario de- 
bent, quae societatem conjugalem spectant- Prae- 
ceptam namque vidimus sobolis propagationem, 

quae in lucem edita sine ope parentum esset illico 
peritura; ex eadem ergo obligatio parentum erga 
natos eos curandi , et alendi donec ad aetatem 
pervenerint, qua possint vitam sustentare sponte 
fluit, et altera in altera includitur. Quod ratio 
suadet, natura confirmat, quae ad curanda et alen- 
da natorum corpora vi quadam interna parentes 
impellit. Quum insuper educatio sobolis sit quo- 
que praecepta, et utriusque parentis ope soboles 
indigeat, uterque ad praestandam opem obligatur. 
Quare vagos concubitus naturaliter prohiberi pa- 
tet , qui patrem incertum reddentes praecepta 
fraudant sobolem educatione* 

Ergo Polyandia , sive promiscui foeminarum 
cum viris concubitus, cujus generis belluinas nu- 
ptias in usu olim fuisse docet Puffendorfius, le- 
ge naturae improbantur, maxime cum constet 
istiusmodi foeminas pluribus comunes viris dif- 
ficile posse concipere. Quaeri tamen posset , an 
unius foeminae tantum cum viro societatem na- 
tura imperet. Communi Philosophorum sensui vi- 
detur, Polygamiam non esse absoluto juri na- 
turali contrariam; demonstrari enim non potest, 
ea societate constituta nec sobolem procreari, nec 
honeste educari posse. 

Polygamiam igitur naturalis ratio non vetat, 
eo quod matrimonii objecto non adversetur; pro- 
hibitio igitur hypothetica est, non absoluta. Si 
ad haec animum intendissent Juris interpretes mi- 

nor fortasse apud eos fuisset de Polygamia con- 
troversia ; facile enim novisse poterant plurima 
esse, quae illicita sunt, quod nempe, ut pluri- 
mum humano generi detrimentum afferant, in qui- 
busdam autem et loci et temporis opportunita- 
tibus licita fieri, cum nempe id publica utilitas 
requirere videtur. 

Monogamiam tamen praeferendam ipsa jubet 
naturalis ratio; ad eam enim natura impellit. Ita- 
que praeceptum Evangelicum de Monogamia in- 
ter divinae Religionis sectatores ipsius legis na- 
turalis est interpretatio, et perfectio. Concubitus 
ergo cum extranea persona, qui Adulterium di- 
citur, et jus conjugale laedit, et a lege naturali 
prohibetur , quae nullam aliam conjunctionem 
praeter conjugalem admittit* 

Eruitur exinde et stupri et fornicationis tur- 
pitudo sive enim liberam, et honestam foeminam, 
sive jam corruptam, et corpore quaestum facien- 
tem compresseris explendae tantum libidinis gra- 
tia, jam naturae violas legem, quae ad hominis 
procreationem , non ad abjectam , sordidamque 
voluptatem explendam te impellit* Exinde etiam 
patet, castitatem conjugalem, et pudicitiam le- 
ge naturae praeceptam. Illam servat, qui a data 
in matrimonio fide, nunquam deflexit, hanc autem, 
qui ab illicitis conjunctionibus abstinuit, nec 
corpus alienae libidini unquam mutuavit. 

Hactenus de conjugalis societatis natura, et pro- 
prietatibus, nunc ad mutua conjugum officia tran- 

• ¥ __ 

seamus. Educationem prolis objectum esse ejus- 
dem societatis ostendimus: haec sine impensis, 
et sollicitudine non perficitur, ergo uterque con- 
jux, cui id onus incumbit, et bona, et opera in 
commune conferat opus est, nisi aliter inter eos 
convenerit. 

Cum autem alterius alter conjux in sobolis 
educatione poscat opem, et conjuret amice , se- 
quitur, ut alter alterius felicitatem, quantum in 
se est debeat promovere. Si enim hoc vinculo 
obligationis omnes homines obstringuntur, quan- 
to magis conjuges obstringantur oportet, quorum 
res ex societatis ipsius natura invicem commu- 
nicantur? Amor igitur conjugalis lege naturae 
praecipitur, sine quo nec societatis finis obtine- 
ri , nec tranquillam agere vitam conjuges pos- 
sunt. Utinam haec bene perpenderent, qui teme- 
re, et imprudenter sacram hanc ineunt socie- 
tatem ! 

Si hominum officia ab ipsa eorumdem natura 
derivanda, quis inficiabitur, naturam ipsam j us- 
sisse ut matres filios lacte suo nutriant, eosque 
consueti, et cogniti sanguinis alimento non pri- 
vent? Idem enim sanguis est in uberibus, qui 
fuit in utero , quique mirabili solertis naturae 
artificio in supernas se profert partes, et ad fo- 
venda vitae rudimenta praesto est, et recens na- 
Riigg . Etlu tom. IL 2 


tis notum, et familiarem victum praebet. Atta- 
men naturae vocibus ut plurimum aures occlu- 
duntur, maternus amor exuitur, partus abjiciun- 
tur, et impurissimae foeminae fontem illum hu- 
mani generis educatorem arefacere non sine pe- 
riculo corrupti, aversique lactis laborant, quasi 
illum non liberorum alendorum , sed ornandi 
pectoris gratia natura foeminis dederit. 

Quamvis autem arctissimum sit inter conju- 
ges amoi’is vinculum, alter tamen ab altero dif- 
fert, neque actiones alterius, alteri jure pos- 
sunt imputari- Quod si uxor aes alienum educa- 
tionis caussa contraxerit, idem ab altero solven- 
dum est, quippe qui ad alendos liberos obstri- 
ctus, nisi solveret, ditior fieret cum aliena ja- 
ctura, quod est contra legem. 

Et quamvis conjugium societas libera sit, eam 
tamen non solvendam si ejusdem objecto damnum 
inferatur naturalis lex jubet- Contra eam igitur 
agerent, qui liberis non educatis societatem dis- 
solverent. Si tamen nulla parentum ope liberi 
amplius indigeant, aut ii nati non fuerint, vel 
omnes emortui, si libertas naturalis tantum in- 
spiciatur, a pacto societatis mutuo dissensu re- 
cedere posse conjuges nuper ostendimus. Qui^ 
vero in mutuis promissionibus, qui a pacto re- 
cedit , alterum ab obligatione liberat , adul- 
terio, desertione, pertinaci conjugalis officii de- 
negatione, et irreconciliabili sociorum odio su- 

perveniente, conjugium dissolvitur, lege tamen 
Evangelica indissolubile est , et sola morte di- 
rimendum. Soluto autem matrimonio, licet vi- 
ro illico ad secunda vota convolare ; foeminae 
non item, nisi constare possit, se uterum ex prio- 
re non gerere, ne prolis educatio Patris incer- 
titudine aliquid patiatur. 

Anceps quaestio est, et in utramque partem 
tam a veteribus, quam a recentioribus Philoso- 
phis judicata, an scilicet matrimonia inter con- 
sanguineos sint absoluto juri naturae contraria. 
Rationum momentis, quae ultro, citroque afle- 
runtur, ad examen revocatis, videtur, matrimo- 
nia inter parentes, vel eos, qui parentum loco 
sunt, et filios, et descendentes juri naturali abso- 
luto adversari; inter consanguineos vero collate- 
rales, qui in eadem familia sunt hypothetico. 

Quod ad primum attinet, insita a natura ipsa 
videtur aversatio , et fuga a quadam commixtio- 
ne inter parentes , et natos, quae omnem so- 
cietatis, et educationis institutionem antecedat; 
cum animi enim affectiones, quas ipsa natura erga 
filios parentibus inseruit, immane differant ab iis, 
quas amoris impetus excitat, mutua officia omnia 
inter eos confundantur, et naturales omnes affe- 
ctiones extinguantur oportet , ut novis affectibus 
locus fiat , quod quidem improbare naturam pa- 
tet; inde non immerito istiusmodi nuptiae inter 

gentes omnes detestatae , easque Juris Consulti 
Romani incestum juris gentium esse statuerunt. 

Quod autem ad collaterales attinet, cum ex 
natura conjugalis societatis, et educationis ne- 
cessitate fiat, ut saltem soror, et frater in eadem 
vivant familia, naturali rationi consentaneum esse 
videtur, ut nuptiae inter eos nequeant consiste- 
re ; decet enim , ut quae cohabitatio necessaria 
quodammodo est, eadem pura et sancta esse de- 
beat, quod sane fieri ut plurimum non posset, 
si inter eos nuptiae possent iniri. Has autem aver- 
sari juri saltem externo naturae hypothetico 
patet; in collisione enim officiorum , et si ne- 
cessitas quasi ab ipso Deo objiciatur, quaelibet 
honesta ratio est expediendae salutis. Eo pacto 
intelligitur, Adami posteros per incestum non fuis- 
se propagatos* 

§. II. 

De Societate Paterna , mutuisque\Parentum 
et liberorum officiis. 


Ex ipsa conjugalis societatis natura eruitur so- 
bolis educandae obligatio ; cum autem haec , si 
jus eidem non respondeat, nequeat haberi, patet 
liberis fuisse jus a natura concessum, ut a Parenti- 
bus educentur. Educare autem nihil aliud si- 
gnificat, quam labore , et industria liberos ad 


Digitized by Google 



29 

eiim statum redigere, quo possint vitam propriis 
viribus sustentare, et suos actus ad legis normam 
componere. Cum vero primum naturae legis prae- 
ceptum sit ut nostram, et caeterorum felicitatem 
quaeramus., * in - eo igitur educationis summa sita 
esse debet, ut Parentes omnem dent operam, ut 
liberis viam ad felicitatem aperiant, quod sine 
perfectione animi , corporis , et status externi 
nunquam posset habeiu. 

Cui natura obligationem imposuit, ei omnia 
tribuere debuit media, quae ad eam adimplendam 
sunt necessaria ; parentes ergo, qui ad promo- 
vendam liberorum perfectionem obligantur, jus 
quoque habeant oportet, actiones liberas filiorum 
ad finem illum dirigendi, donec ipsi per se quid 
agendum , vel non agendum sit probe cogno- 
scant. Hinc imperii paterni origo, hinc liberorum 
obligatio ad parendum. Imperium igitur patris 
felicitatem liberorum respicere debet. Jus ergo, 
quod apud nonnullas gentes fuit, filios recens 
natos exponere, vel necare, vel eos quasi man- 
cipia habere, barbarum fuit, et naturali aequi- 
tati omnino contrarium. 

Cum vero societas conjugalis natura sit aequa- 
lis, imperium in filios utrique conjugi commu- 
ne est, nisi aliter pactis, vel legibus cautum 
sit. Imperii autem objectum utilitas parentium, er- 
go si quando etiam doloris sensu filii ab inobe- 
dientia, et vitiis retrahendi, poenae emendatri- 
ces, et leves sint oportet , non crudeles, non cor- 

pori , aut valetudini filiorum damnum inferen- 
tes; parentum enim officium esse demonstravi- 
mus , ut liberorum felicitatem quantum in iis 
est promoveant, ad quam consequendam maxi- 
mi bona corporis valetudo facienda: uno verbo 
nimia saevitia, et indulgentia vitanda, utraque 
enim filios corrumpit. 

Si amor et benevolentia erga omnes naturali 
lege praecipitur, quanto magis liberorum amor 
erga parentes, cum quibus arctissimis sanguinis 
et beneficiorum vinculis sunt devincti ? Quam- 
vis enim aliquando negligentiores Parentes fue- 
rint in educandis liberis; maxima tamen in ipsis 
vitae primordiis collata beneficia sunt, quibus 
gratiae nunquam satis rependendae. 

Itaque multoties filiorum impietas de qua tot 
parentum querelae, ipsorum parentum culpae tri- 
buenda, quorum negligentia ab adultis liberis non 
sine animi dolore detegitur. Quisquis magni fieri 
vult, magni reapse sit oportet: odium vero homi- 
nes compescere possunt , amorem excitare etiam 
volentes non possunt ; quippe a rerum externa- 
rum statu erga nos pendet. Attamen bene morati 
filii vim quodammodo sibimet inferant aequum 
est, nec unquam Parentibus debitam excutiant 
reverentiam licet vel rem familiarem negligentius 
administraverint , vel asperius quam par erat 
cum ipsis egerint ; nunquam enim filialis pie- 
tas exuenda , tum quod maxima sunt etiam a 

negligentibus parentibus beneficia in filios col- 
lata, tum quod universae hominum societatis in- 
terest, ut felicibus auspiciis soboles propagen- 
tur, quae efficiant ut juvet genuisse. 

Si eo quod innuimus amoris , et benevolen- 
tiae vinculo, filii erga parentes conjunguntur, se- 
quitur, parentes caeteris omnibus praeferendos 
in praestatione officiorum humanitatis ; iniquis- 
simum enim est parentes egere, cum filius sit 
in facultatibus. Dubitari tamen posset an in offi- 
ciorum collisione, Parentes etiam uxori, et filiis 
praeferendi sint, quod nos in genere negandum 
esse arbitramur; in collisione enim felicitas pro- 
pria est in genere alienae praeferenda , res po- 
tius propriae, quam alienae servandae; atqui fe- 
licitas propria in genere magis a conservatione 
familiae suae, quam alienae pendet; in collisione 
igitur , familia propria , paternae familiae est 
praeferenda. Haec natura ipsa confirmat; homi- 
nes enim ad amorem filiorum caeco impetu fe- 
runtur; ad parentum amorem ratione, non in- 
stinctu. Et re quidem vera qui novam familiam 
instituit, naturali quodam facto promittit, se li- 
beros et uxorem caeteris omnibus in officiis prae- 
standis praelaturum; familiam enim Patris dese- 
rit, neque amplius eam habere vult tamquam 
suam. Diximus in genere id aequum esse; nam 
in specie fieri potest, ut aliquando Pater, si non 
filiis, saltem uxori sit praeferendus. Huc accedit, 


Digitized by Google 



32 

quod cura Juris regula sit , ut id aequum , et 
justum esse dicatur, quod Patriae, quod univer- 
sae societati in collisione, majus affert emolumen- 
tum, fieri potest, ut in emergente necessitate, et 
officiorum pugna, Patrem non tantum uxori, sed 
et filiis ipsis praeferre, aliquando maximum sit 
virtutis exemplum. 

Cum Patris officium sit, ea omnia agere, si- 
ne quibus filii sui educationem, et perfectionem 
nequit obtinere, naturaliter eum alteri in ado- 
ptionem dare non prohibetur, si id educationi, 
et fortunae filii sit utile, iis legibus quas con- 
trahentes statuerint, quae tamen ultra puberta- 
tem filii non durant; patriam enim potestatem 
in alium transferre non licet ultra id tempus 
quod est a naturali lege definitum. Cum autem 
adoptio actus moralis sit, nemo jure naturali fi- 
lium, filiamve adoptare prdhihetur, dummodo, is 
sit , qui adoptivi filii assumptam educationem 
perficere possit. 

Quamvis obligatio Parentibus imposita sit ut 
propriis impensis alant liberos; si tamen nonnul- 
la, quae a parentibus praestanda essent, ipsi per 
se consequi possint, obligatio cessat saltem pro 
ea parte qua se liberi exhibere possunt praeser- 
tim si necessitas id postulet , nec ullum educa- 
tioni detrimentum afFeratur. Inde jus parentum 
in opera liberorum. Quare bona quae filio sub 
patris potestate hactenus constituto fortasse aliuu- 

de obvenerunt, naturaliter sunt in usufructu Pa- 
tris , quatenus tamen iis utitur ad educationis 
exigentiam; sunt autem in dominio filiorum, atque 
adeo a parentibus administrari, non alienari pos- 
sunt, nisi forte in liberorum utilitatem vergat , 
quae quidem una Paternae potestati fines prae- 
scribit. 

Jus autem paternum in bona filiorum, natu- 
raliter cessat simul ac ad eam aetatem pervene- 
rint , qua possint et ea recte administrare , et 
fructus colligere , eosque ad usum vitae juxta 
naturale praescriptum convertere. Verum liuic 
potestati certos fines natura non statuit, atque 
adeo in civitate ab arbitrio legumlatorum pen- 
dent. Non tamen ab obsequio, reverentia, cete- 
risque naturalibus erga parentes officiis liberan- 
tur filii sui juris facti; ea enim immobilia sunt 
et perpetua, quandoquidem maximis beneficiis 
nulla par gratia nisi perpetua. 

s. III- 

De Societate herili , et officiis quae 
ex eadem oriuntur. 


Cum imperium oriatur ex Societate, societas ex 
naturali, ac tacito consensu, patet, servitutem , 
sive alieno imperio subjectionem, atque obliga- 

tionem parendi, ex consensu, originem habere ; 
pactum autem hujusmodi in ea hypothesi lici- 
tum est, nempe cum quis eo redigitur ut nulla 
alia ratione sibi ad vitam necessaria comparare 
possit, nisi operas suas alteri vendat, atque im- 
perium in eas sive perpetuum, sive ad tempus 
in alterum transferat. 

Servitus apud Romanos a captivitate bellica 
derivata, quod nempe arbitrarentur, in bello ca- 
ptos et vendi, et occidi posse, et multo magis 
tamquam jumenta perfectae servituti, et domi- 
nio subigi. Inde inhumana dominorum in ser- 
vos jura. Ejusmodi sententiae absurditatem suo 
loco demonstrabimus. Interim vero illud ex na- 
tura servitutis consequitur, quod nempe jus do- 
mini in servum, et servi obligationes erga domi- 
num voluntas paciscentium dimetiatur, unde nul- 
la esse potest servitus justa, nisi voluntaria. 

A servitute differt famulatus, est enim ope- 
rarum de die in diem locatio, sive permutatio 
diurnae operae cum mercede, et alimentis. 

Quae sint mutua domini et servi jura, et obli- 
gationes ipsa servitutis indoles ostendit. Primo 
enim eruitur, jus in operas servi perfectum esse, 
quod nempe ex pacto quodam oriatur , unde 
vim aliquam in servum negligentem licitam esse; 
secus enim jus domini in operas servi nullum 
esset, quod est absurdum. 

Illud insuper praeceptum est jure naturae, 

ut quis jus suum exequatur cum minimo alio- 
rum detrimento, ergo vis in servum licila quae 
necessaria, et quae ab humanitate non deflectat. 
Jus igitur necandi servum illicitum, tum quod 
vitae conservationi contrarium, tum quod jus 
omne singulare ex consensu sit, nemo alteri jus 
in vitam stiam transferre potest, quod ipse non 
habet. 

Cum tamen jus quaesitum alienare fas sit, 
operas sibi debitas alteri vendere non illicitum , 
nisi aliter in servitutis pacto sit cautum, dum- 
modo emptor in locum domini, tam juris, quam 
obligationis habita ratione succedat. 

Debitorum etiam servitus invita qudem, at- 
tamen voluntaria; qui enim aes alienum contra- 
xit, si solvendo non sit, tacite consentit, rebus 
suis deficientibus , operas proprias creditori se 
traditurum, si pluris valeant, quam alimenta. 

Qui servitutem perfectam contraxit, domino 
acquirit quidquid operarum fructus haberi po- 
test: sua tamen facit ea omnia, quae aliunde illi 
obvenerunt, nil enim aliud nisi operas proprias 
alienavit. 

Cum tandem servitus contractus sit consen- 
sualis, et in mutua praestatione consistat, si al- 
ter contrahentium officio suo minime satisfaciat, 
jus dat alteri, ut a paeto recedat. Si igitur do- 
minus in servum sine causa saeviat, aut alimenta 
necessaria nou praestet servo potestas facta est a 

naturali lege, ut eo pacto quo potest, et fuga 
etiam, vitae, et saluti suae consulat. '* 

Hactenus * 'in ! hypothesi licitae servitutis Io- 
quuti sumus*’ iit autem reni tanti momenti, prae- 
sertim cum nondum apud omnes populos verae 
humanitatis mores inoleverint, diligenter absol- 
vamus , servitutis ideam alarius explicemus, et 
quaestiones, quae circa eamdem agitari possunt 
attingamus. 

Duplicis generis servitus distingui solet, per- 
fecta scilicet, et imperfecta. Haec precaria, seu 
mercenaria dicitur , illa obnoxia, et perpetua. 
Imperfecta servitus non differt a libera operarum 
locatione ; , perfecta autem in personae quoque 
deditione consistit. "• v ’ * ’ 

Hac facta distinctione facili ratione dissol- 
vitur quaestio, utrum cum naturae lege servitus 
pugnet. Si enim de imperfecta sermo sit, evidens 
est hanc eidem non contradicere; cuilibet enim 
a natura permissum est jura permutare, adeoque 
operas locare, quo sibi ea quibus indiget com- 
parare possit. Tota igitur quaestio erit de ser- 
vitute perfecta, quae duas partes complectitur , 
in quarum prima utrum se in servum tradere ; 
in altera vero utrum liceat servos facere , aut 
accipere inquiritur. • 

Ut primae quaestionis parti satisfaciamus, in 

* . 

nonnullis adjunctis, voluntariam servitutem su- 
bire licitura esse demonstramus. Et primo qui- 

dem si quis in eo paupertatis statu sit, ut omni 
vitae praesidio destitutus , nullo alio modo vi- 
tam servare possit; iis insuper, qui in bello ca- 
piuntur, ut mortem vitent. Illos denique inuti- 
le est commemorare, qui adeo hebetes ingenio 
sunt, ut semetipsos regere nequeant , nisi servi- 
les operas praestent; si qui enim hujus generis 
sunt, hoc potius ex proprio facto, quam ex na- 
tura procedit. 

In recensitis autem conditionibus licitam esse 
voluntariam servitutem exeo luculenter eruitur, 
quod cuique naturaliter liceat minora jura alie- 
nare , ut potiora servare possit. Nullum autem 
a natura jus, vita praestantius; huic enim caete- 
ra inserviunt. 

Alterum autem in perfectam servitutem extra 
recensitos casus accipere, non solum humanita- 
tis , verum et justitiae jura interdicunt. Leges 
igitur Romanorum, aliorumque hanc servitutem 
probantes naturae omnino repugnant. Quare 
Christiana religio, quae homines ad primaevam 
jurium aequalitatem, quantum pro civili eorum- 
dem conditione licebat, revocare voluit, omnem 
obnoxiam, et perfectam servitutem, sapientissime 
proscripsit. 

ART. IV. 


De obligationibus et juribus quae 
ex dominio ortum ducunt. 


Omnibus aeque hominibus imposita est obliga- 
tio ut vitam servent, eamque quantum fieri po- 
test felicem agant: omnibus ergo idem jus ad ea 
quae huic officio satisfaciendo sunt necessaria ; 
adeoque idem omnibus jus in res creatas quibus 
ad vitam servandam , et feliciter ducendam in- 
digent. Itaque rerum communio in statu natu- 
rali, et promiscuus sit usus oportet. Haec qui- 
dem recte procedunt si in magna hominum pau- 
citate, et simplicitate vitae quae a terra sponte 
feruntur omnibus sufficiant, sed aucto hominum 
numero, si incerta fiat vitae servandae ratio, at- 
que utilium rerum inopia metuenda , jam duo 
officia inter se colliduntur, quorum altero ad ser- 
vandas communionis leges jubemur, altero ut no- 
bis primum prae caeteris consulamus. Si igitur 
industria , et labore opus sit ut vitam servemus, 
industriae fructus nobis proprios constituat na- 
tura oportet quae cum nostri conservationem ju- 
beat , ea omnia concedat necesse est , sine qui- 
bus vitam nostram servare non possemus ; atqui 
si caeteri homines industriae nostrae fructus, uti 
res communes occupare possent, vitae nostrae ser- 

vandae officium nequiremus explere; jus ergo cae- 
teros ab iisdem excludendi nobis jure naturae 
concessum est. 

En dominii inter homines origo : qui pri- 
mus enim vel naturales fructus adlegit, seposui t- 
que , ut futurae egestati consuleret , vel eos in 
dissitis, et longinquis regionibus conquisitos in 
in patriam importavit, vel terram aratro foecun- 
diorem reddidit, et laborusuo respondere quasi 
invitam coegit, is sibi jus quoddam singulare in 
fructus industriae suae comparavit. Natura igitur 
jubente dominia introducta fuisse liquet , quin 
necesse sit huc transferre conventiones, et pacta, 
quasi non possit ex ipsa hominis natura domi- 
nium explicari , ut nonnulli perperam sunt ar- 
bitrati. 

Itaque cum ut vitae necessitatibus consula- 
mus concessum sit jus hoc singulare, sequitur, 
nostrum esse judicium de fructuum copia, qui- 
bus indigemus. Si modum quis excedat in fru- 
ctibus colligendis, vel iisdem abutatur, internam 
violat obligationem , nullum tamen caeteris jus 
est eum cogendi, ut diverse agat, cum nemo ju- 
dex esse possit alienae indigentiae sine natura- 
lis aequitatis laesione. 

Jus igitur hoc singulare quod dominium di- 
citur, definiri poterit: jus perfectum excludendi 
caeteros ab usu rerum, iisque arbitrio proprio 
utendi. Si quis ergo facto , non verbis manife- 

stat , in naturali statu se hac vel illa re mobili 
aut immobili indigere naturales obligationes ad 
explendas , ut eam sibi habeat caeteri patiantur 
oportet, et ab ejusdem usu deinceps abstineant. 
Istiusmodi factum occupationem vocamus. Por- 
ro autem ex ipsa occupationis definitione liquet, 
tam mobilia, quam immobilia bona occupari pos- 
se, nec actualem apprehensionem necessariam esse 
ad occupationem rei mobilis constituendam, nec 
illico efficere, ut res aliqua amplius in commu- 
nione non sit. Diximus factis non verbis volun- 
tatem declarandam esse, secus enim dominii fun- 
damentum deesset industria nempe et labor ad- 
quirentis. 

Patet ex dictis quod si alicui res sua inuti- 
lis facta sit, ei facultas est, illam primaevo na- 
turae statui restituere, ita ut denuo occupantis 
fiat propria. Plures alii a J. C. dominii acqui- 
rendi modi solent afferri; verum cum non in na- 
turali statu, sed in civili conditione tantum lo- 
cum habeant, ab iisdem enumerandis abstinemus, 
et ad obligationes et jura quae ex dominio quo- 
modolibet acquisito oriuntur, quaeque a natu- 
rali lege derivant sermonem convertamus. 

Ex consilio Legis naturalis qua permittente, 
dominia privata sunt introducta, et ex univer- 
sali hominum officio, ut quisque alienam felici- 
tatem promoveat, sequitur ab omnibus dandam 
esse operam, ut res nostrae in nostram potesta- 

tem veniant , quarum amissio externum statum 
redderet imperfectiorem. Hinc alienae rei resti- 
tutio naturaliter praecepta. Itaque si dolo , vel 
culpa nostra surripiamus vel ipsam rem, vel ejus 
usum, aut possessionem, vel liberum dominii exer- 
citium quacumque ratione impediamus, vel actus 
uni domino competentes nobis adrogemus invito 
domino, et eum laedimus, et ad damni repara- 
tionem obligamur. Quisquis ergo rem alienam 
noverit se possidere, undecumque eam sibi com- 
paraverit , ut eam domino restituat , naturaliter 
obligatur, cui obligationi jus perfectum in do- 
mino respondet, eam per vim etiam vindicandi, 
si possessor restitutionem detrectet. Non prius 
tamen dominus vim possessori potest inferre , 
quam manifeste docuerit dominium suum, quo 
probato vis licita, et in statu naturali bellum. 

At si res quam alter possidet vel corrupta 
est, vel periit omnino , quid juris erit domino 
in possessorem? Distinguendum est inter bonae, 
et malae fidei possessorem; primus enim nec ca- 
sum, nec culpam praestare debet , quippe cum 
is sit , qui invincibiliter ignorat se rem alienam 
possidere; possessori autem malae fidei cum ipsa 
rei alienae non restitutio imputetur, ipsi etiam im- 
putanda sunt omnia, quae ab ejus dolosa omis- 
sione ortum ducunt. Si, igitur res apud eum for- 
tuito pereat, quae apud dominum non periisset, 
oasum praestabit, multoque magis culpam. 

At si res aliena fructifera possidetur quid de 
fructibus tum extautibus , tum perceptis , con- 
sumptisque statuendum? In varias, et discre- 
pantes sententias ut in ambiguis fieri solet scin- 
duntur Juris interpretes ; attamen bene statutis 
rerum principiis , facilem arbitramur praesentis 
controversiae solutionem. Itaque primo animad- 
vertendum, introducta rerum industrialium pro- 
prietate, fieri non posse, ut quis a dominio, et 
possessione rerum suarum legitime excidat , 
nisi modo superius definito. Quare extra hunc 
casum quisquis rem alienam possidet, possessor 
est malae fidei , nisi ejus dominium ex domini 
voluntate aut expressa, aut saltem legitime prae- 
sumpta translatum sit. Itaque possessor bonae 
fidei, si de re immobili sermo sit esse non po- 
test, nisi qui rem immobilem ab eo, quem in- 
vincibili ignorantia dominum esse putat accepit, 
nam quoad mobilia, fieri potest, ut ea amissa in- 
venerit, bonaque fide possideat, donec dominus 
cui restituantur appareat. 

Cum autem jam demonstratum sit , nemini 
invito, dominium eripiendum, ac naturam prae- 
cipere ut bona domino restituantur, evidens est, 
eum qui rem alienam , vel bona , vel mala fide 
possideat domino eam restituere debere una cum 
fructibus tam naturalibus, quam industrialibus, 
deductis tamen expensis pro ejusdem cultura. 
Quod si rei fructus a bonae fidei possessore con- 

sumpti sint, distinguendum est an ab alio pos- 
sessore quem dominum putabat habuerit, vel eam 
invenerit; in altero enim casu, quamvis imputari 
ei non possit, quod domino quem ignorabat rem 
non restituerit , attamen cum sciret , dominum 
detegi posse ad quem , et res et fructus perti- 
nent, si eos consumpsit suo periculo factum est, 
fructuum jactura ipsi jure imputatur , adeoque 
domino restituendum quanti factus est locuple- 
tior. In primo autem casu extantes fructus resti- 
tuat, non autem consumptos ; cum enim actio- 
nes auctoribus sint imputandae, patet subtractio- 
nem fructuum domino factam non bonae fidei, sed 
primo doloso possessori tribuendam, qui caussa 
moralis fuit cur suae rei fructibus dominus ca- 
ruerit ; cui igitur damnum imputandum, ipsi 
damni reparandi imponitur obligatio» Cum igi- 
tur nihil juris habeat dominus in fructus a bo- 
nae fidei possessore consumptos, sequitur a do- 
mino rem suam vindicante restituendas impen- 
sas omnes possessori bonae fidei per quas ipsa 
res pluris facta est, quam erat tunc, cum ab ejus 
possessione aut fortuito , aut dolo , aut vi est 
exturbatus, quanto enim extimabilior restituitur, 
tanto cum possessoris jactura ditior fieret. 

E contra cum malae fidei possessor, caussa 
ipsa moralis sit totius damni, quod domino ex rei 
suae privatione obvenit, ipsi imputanda sunt facta 
et omissa omnia quae a dolosa possessione ortum 

ducunt. Quapropter et res ipsa restituenda , et 
fructus omnes tam naturales, quam industriales 
sive extantes, sive percepti, et consumpti, atque 
illi etiam, quos ob negligeutiam non percepit, de-* 
ductis tamen impensis pro cultura, et cura, iis- 
que, quibus res aestimabilior facta est 4 si eniifi 
non deducantur , ditesceret dominus cum aliena 
jactura , quod est contra jam demonstrata. Ce- 
terum si impensae sint utiles possessori, non do- 
mino, tollat quas potest possessor, dummodo de- 
terior fundus non fiat. Si autem quod impensum 
est auferri nequit sine ipsius fundi jactura, pos- 
sessor malae fidei dominium amittet, nec aliquid 
a domino pustulabit; innocens enim fundi domi- 
nus jacturam pateretur. 

Ex iis quae hactenus demonstravimus, facile 
infertur quid juris sit circa res amissas, et nau- 
fragas, quae ita domino restituendae sunt, ut ne- 
que praemium inventionis peti possit, Ceterum 
diligenti examine quaerendus dominus est , ea- 
rumque rerum nullo alio pacto potiri quis potest, 
nisi postquam domini inveniendi spes omnis eva- 
nuit; tunc autem naturali potius facto, quam ju- 
re nostrae fiunt. 

Quae omnia ut clarius intelligantur posses- 
sionis naturam explicemus oportet. Itaque intro- 
ducto per occupationem dominio , ad dominum 
fructuum perceptionem, vel usum rei suae ex- 
ci usi ve pertinere manifeste patet. Haec igitur actua» 

lis fructuum perceptio , vel usus rei suae, pos- 
sessio dicitur, et possessor nuncupatur, qui re 
occupata fruebatur, vel nullo obstaculo interce- 
dente frui poterat* Ex qua definitione plura de- 
duci possunt quae tamquam legitima consectaria 
ex eadem oriuntur; primo nempe possessionem 
rem esse potius facti quam juris, et in potesta- 
te physica rebus suis utendi esse constitutam ; 
possessionem deinde legitimam unius domini pro- 
priam esse, adeoque cum dominio ipso conjun- 
ctam; sed quamvis domini tantum sit propria, at- 
tamen ei vel vi, vel clam auferri posse, quod ta- 
men non prohibet quominus ipsi integrum jus 
possidendi relinquatur ; eos insuper omnes , qui 
aliqua re fruuntur, reipsa eam possidere, non ta- 
men omnes jus eamdem possidendi habere. 

Rerum dominio inter homines introducto ni- 
hil tam conveniens est naturali aequitati, quam 
jus dominii in alium transferendi, cum enim uni- 
cuique potestas sit de suis rebus statuere, statim 
ac declarat se in alium alicujus rei dominium 
transferre, dominium ipsum translatum est, ac- 
ceptatio tamen ex altera parte necessaria est, ut 
dominium translatum dici possit; secus enim fie- 
ri posset, ut res ad primaevam communionem 
saepissime redirent contra domini voluntatem, 
quod est absurdum. Quod de rerum suarum 
translatione monuimus, de jurium quoque trans- 
latione intelligendum, quae cessione, vel renun- 

ciatione perficitur, haec enim et a voluntate ce- 
dentis pendet, et confirmatur acceptatione, et tra- 
ditum alteri perfecte jus dicitur, cum ejus exer- 
cendi libera facultas est. 

ART. Y. 


De Testamentis. 


Ex Dominii natura posse idem in alium tran- 
sferri demonstravimus; quaeri autem etiam pos- 
set, utrum ita dominia liceat alienare, ut eorum- 
dem translatio post mortem transferentis locum 
habeat, ac sit ejusdem voluntatis ultimae effectus. 

Demonstrandum ergo est utrum testamenta , 
quibus familiarum felicitati, et sustentationi con- 
sulitur , jure naturae liceant , vel potius a solo 
humano positivo jure vim eadem accipiant. Ita- 
que si ad analysim ea revocentur, quae de pro- 
prietatibus, et juribus quae ex iisdem oriuntur 
hactenus disputavimus, nulla oriri potest dubi- 
tatio, an liceat ex naturae lege Testamentum con- 
dere; ea enim est proprietatis essentia, ut bona 
quae ad privatum jus referuntur, non possint 
iterum in naturalem communionem redire , nisi 
legitimi possessoris, sive domini tacito, vel ex- 
presso consensu. Cum insuper jura possint in 
alium, etiam conditiouate transferri, patet, nul- 

lam naturae legem violare eum, qui ita rem pro- 
priam in alium transferret, ut translatio nonnisi 
post suam mortem acceptetur. 

Neque huic infirmando argumento dicatur . 
i nullum ex Testamento jus in haeredem transfun- 
di, eo quod ad nutum conditoris revocabile sit; 
jus enim haeredis nullum quidem est, si de ab- 
solutis juribus sermo sit ; est tamen hypotheti- 
cum , cum fieri possit ut voluntas , etsi natura 
sua mutabilis, non immutetur. Quod autem even- 
tuale, de quo disputamus jus, utilitatem aliquam 
adnexam habeat, patet ex eo quod quisque, li- 
cet testamentum revocabile esse cognoscat, hae- 
res scribi vellet, et spem saltem acquirere, quae 
emi, vendi, et permutari aliquando potest. 

Non recte insuper j udicare videntur qui di- 
cunt esse contra naturam , ut qui decessit , de 
rebus suis disponat; testator enim dum viveret, 
perfectum actum elicuit, nisi voluntatem muta- 
verit , ac proinde necesse fuit ut tunc accepta- 
tio fieret , cum voluntas amplius mutari non 
posset. 

Eodem modo sentiendum de iis est qui id- 
circo Testamenta condendi jus non ex natura , 
sed ex civilibus institutis derivant, eo quod illa 
possint per haec irritari , quod fieri non posse 
arbitrantur si eadem ex natura procederent. Ea 
enim quae ex Jure naturali absoluto procedunt, 
non possunt per civiles Leges irritari; quae ve- 

ro ad jus hypotheticum referuntur, possunt aeque 
a civili Lege pendere. Et sane ea quae a natu- 
ra praescribuntur, quaeque publicam felicitatem 
respiciunt, debent necessario per civiles Leges 
sanciri, ac determinari; publica enim auctoritas 
exclusivura jus habet de vera societatis felicita- 
te judicare. Contractus deinde emptionis , ven- 
ditionis, et caetera hujusmodi, nonne ad Jus na- 
turae hypotheticum referuntur, et simul possunt 
per civiles Leges irritari ? Nonne donatio inter 
vivos , quae , ut ajunt insinuata non fuerit ir- 
rita omnino est ? 

Ex hactenus dictis patet, Testamentum in ex- 
pressa nostrae voluntatis declaratione consistere 
de nostrarum rerum dominii translatione, deque 
iis, quae fieri volumus post mortem, ea conditio- 
ne, ut post eamdem fiat acceptatio. Est igitur va- 
lidum, cum voluntas fit immutabilis. Cum vero 
alicujus voluntas nonnisi per testes, vel per scri- 
pturam constare possit, hinc Testamentum di- 
stinguitur in scriptum et nuncupativum . 

Ille qui translationem dominii post alterius 
mortem acceptat, quique testatoris personae quo- 
dammodo vices gerit , eamque quoad obligatio- 
nes, et jura quae oriuntur ex dominii natura re- 
praesentat, Haeres dicitur; rerum autem transla- 
tarum collectio haereditas . Qui igitur vel fa- 
ctis, vel verbis translationem acceptat, statim fit 
haeres. 

Cum vero jus idem haeres acquirat quod 
in relicta bona testator habebat, patet, si aes alie- 
num integram haereditatem exaequet, jus haere- 
dis nullum esse, quia i’espondentes obligationes 
idem cxtinguunt. Ut autem quaelibet culpae, vel 
doli suspicio removeatur, sapientissime per civi- 
les leges constitutum est, ut relicta bona descri- 
bantur, ex iisque tantum haeres solvere credito- 
ribus teneatur. 

Etsi jus Testamenta condendi ex natura do- 
minii possit dimanare, non est tamen putandum 
hoc ita in testatoris potestate esse, ut ulla abs- 
que lege eodem uti possit, nullumque esse natu- 
rale officium, quod idem in trasferendo per Te- 
stamentum rerum suarum, et j urium dominio, 
servare debeat. Quare cum naturae lex praecipiat, 
ut quisque in suarum rerum dominio transferen- 
do, ut exigunt officia constituat , haec eruat in 
condendis testamentis in genere naturaliter ser- 
vanda. Et primo quidem cum liberi parentum 
expensis alendi, et educandi sint, eorumque feli- 
citas promovenda, ea bonorum parte ad haec ob- 
tinenda necessaria, non possunt absque naturali 
juris violatione iidem a parentibus privari. Qua- 
re nonnisi liberi , qui jam puberes facti sint 
exhaeredari possunt, dummodo gravissima ad id 
causa parentes impellat. 

Ex iis insuper, quae de parentum, et libero- 
rum officiis nuper docuimus , sequitur Patrem 
Eugg. Eth. torn. II» 3 

ia bona filii jure saltem hypothetico succedere, 
dummodo filius sine liberis, et uxore ex hac vi- 
ta migraverit. 

Si igitur tam Parentum ad bona liberorum , 
et puberibus liberis ad bona Parentum qui de- 
cedunt, jus est imperfectum, multo magis imper- 
fectum jus erit collateralium quoad successiones 
inter se. Cum enim naturalis ratio suadeat, be- 
neficia iis in collisione conferenda, qui et huma- 
nitatem cum nobis habent communem, et speciali 
cognatione sunt obstricti, patet collaterales esse 
caeleris praeferendos hypothetice, si scilicet di- 
ligentius naturalia officia adimpleverint. 

Ex principiis hactenus demonstratis eruitur 
quid de successionibus ab intestato judicandum 
sit, ex eo enim quod quis intestatus obierit, non 
recte infertur res , et jura primo occupanti reli- 
quisse, quod utique praesumendum esset , nisi 
naturales ab intestato successiones admitterentur. 

Itaque supponi debet, unumquemque etiam 
imperfecta officia voluisse adimplere nisi con- 
trarium omnino appareat, ac proinde beneficen- 
tiae quoque jure naturali praescriptae satisface- 
re. Cum igitur, natura ipsa duce, omnes spon- 
te feramur ad beneficia rependenda, maxime cum 
officia humanitatis erga alios cum nostris obli- 
gationibus non colliduntur, hinc intestatus prae- 
ferre voluisse praesumitur eos, qui ob speciale 
obligationis vinculum ipsi chariores esse de- 
buissent. 

, Verum quis erit judex , maxime si nullus 
sit filius impubes, quem unum perfectum jus ad 
aliquam saltem haereditatis paternae partem ha- 
bere demonstravimus? Quinam hominem defun- 
cto chariorem, et jus ad beneficeutiam habentem 
cognoscere poterit? Leges igitur quae successio- 
nes ab intestato moderantur sunt juri civili re- 
linquendae. 

Ut autem ea absolvamus quae ad Testamen- 
ta referuntur restat ut de consectariis ex con- 
stitutis principiis dimanantibus loquamur. Cum 
igitur nemo, praeter filios impuberes perfectum 
naturale jus ad alienam liaereditatem habeat, hinc 
jure naturae externo quisque poterit haeredem 
suum ex sententia scribere , eique haereditatem 
quavis conditione, physicae, vel moralis facul- 
tatis limites non excedente, conferre. 

Quod si publicae saluti expedire videatur , 
potest in Civitate, non solum praesumptio , ve- 
rum ipsa testatoris voluntas certis limitibus de- 
finiri , n€mo enim in Reipublicae detrimentum 
proprietatis jure potest abuti. 

Cum insuper ex Jure naturae una , ac sim- 
plex Testatoris voluntas, rerum suarum transla- 
tioni legem imponat , hinc haeredis constitutio 
ad validitatem Testamenti necessaria non est, eo 
quod contradictionem non involvat quod quis 
voluntatem suam partim declaret, partim praesu- 
mi velit. 

3 * 

Quod si plures haeredes instituantur , ii o- 
mnes collective sumpti , Testatoris personam 
quoad ejus bona repraesentant; si quis igitur eo- 
rum vel non possit, vel nolit haeredi tatem adi- 
re, idem est , ac si haeres institutus non esset , 
atque ejus pars cohaeredibus naturaliter accrescit* 

ART. / VI. 

De contrahendis erga alios obligationibus. 

IV erum et operarum tum communicatio , tum 
translatio omnino necessaria inter homines est , 
ut perfectionem , et felicitatem sibi comparent , 
quae suprema naturae lex est, ut quae imperfe- 
cte debentur, perfecte debita fiant. En contra- 
ctuum inter homines origo, qui tum ad res, tum 
ad operas referuntur , quique mutuo duorum , 
vel plurium consensu perficiuntur. De singulis 
igitur contractibus, quantum naturae lex sinit, 
distincte disseramus. 

rem vel operam ia futurum tempus alienare, 
vel in alium transferre quis velit, pluribus mo- 
dis istiusmodi voluntas alteri declarari potest. 
Si boc ergo declaretur, atque uno, eodemque tem- 
pore alteri jus detur id exigendi, dummodo al- 
terius partis adsit acceptatio Promissum , vel 
Promissio perfecta dicitur; quippe quae inclu- 
dit animum perseverandi, et perfectam parit obli^ 
gationem; quisque enim potest quodcumque jus 
in alium transferre. Itaque cum perfecta promis- 
sione, simplex pollicitatio confundi non debet, 
quae in. solius offerentis, promissione consistit , 
atque nuda est assertio, qua declaratur quid fa- 
cere cogitet, non tamen statuitur nullo pacto a- 
liud fieri velle. Attamen si quis adeo se pro fu- 
turo tempore determinat, ut signis ad indican- 
dam perseverandi voluntatem sufficientibus uta- 
tur, atque ex immutatione voluntatis detrimen- 
tum alteri inferatur, illud resarciendum est; qui 
enim temere, et incaute pollicitus est, saltem in- 
directe caussam alieno dedit errori, quem prae- 
cavere debebat , adeoque damnum exortum ei 
rectissime imputatur. 

Qui autem naturalibus obligationibus con- 
tractum addit , caveat, ne quid sibi , vel alteri 
detrimenti afferat; secus enim, quamvis obliga- 
tio externo jure valida, attamen promittens id, 
quod sibi damnum est allaturum, naturae legem 
violat. Quod quidem etiam ab ipso acceptante, 
vel promissario aeque cavendum est, qui si ve- 
lit naturalis aequitatis potius , quam utilitatis 
propriae regulas sequi, quod inconsulto promis- 
sum est, acceptare renuet, vel saltem exiget nun- 
quam, nisi forte cognita post acceptationem pro- 
missi temeritate , officia erga seipsum cum offi- 
ciis erga promittentem collidantur. 

Promissa servanda esse , ex ipsa promissio- 
nis natura sequitur; nam cum aliena jura laede- 
re vetitum sit, vetitum etiam, ut nil agamus per- 
fecto juri in alium translato contrarium. Perfi- 
dia igitur, seu violatio fidei , quam quis dedit 
matura animi deliberatione alienae utilitatis gra- 
tia, execrabile vitium est, praesertim si de pro- 
missis sermo sit, in quibus jus quaesitum , nec 
vi, nec publicae auctoritatis ope multoties sibi 
asserere fas est. 

Ex eadem naturali lege, quae neminem lae- 
dendum jubet, sequitur, et promittentem, et pro- 
missarium ad veracitatem teneri; nam cum pacta 
inter homines naturali jure sint constituta, ut 
quae imperfecte debebantur, perfecte debita fie- 
rent , si promittens falsiloquio uti posset , jus 

promissarii nullum esset , quod est absurdum. 
Itaque quidquid est sufficienter indicatum tam- 
quam verum assumitur contra promittentem» qui 
a contractus obligatione nullimode liberatur. 
An omnes valide promittere possint, quaestio est 
ex ipsa promissionis natura dirimenda. Cum enim 
quisquam antequam promittat, ac fidem obliget, 
illud matura deliberatione cavere debeat, ne si- 
bi, vel aliis damnum inferat, sequitur, nemi- 
nem valide promittere posse, qui consilii, et de- 
liberationis expers sit, vel quod constanti animi 
•vitio laboret, vel quod aliqua rapiatur animi 
perturbatione. 

Ex hactenus dictis liquet, vim omnem obli- 
gationis a promittentis voluntate oriri , poterit 
ergo obligationi suae quamlibet apponere con- 
ditionem, dummodo aliquid naturali legi con- 
trarium non contineat. Itaque conditiones tam 
phisice, quam moraliter impossibiles naturae 
lex rejicit; omnes alias autem admittit. Quod si 
conditio moraliter impossibilis, seu turpis adim- 
pleta fuerit, debet ne altera pars, quod promi- 
sit, praestare, tamquam sceleris praemium et mer- 
cedem ? Arduam hanc quaestionem existimarunt 
Juris interpretes , ac in diversas ahierunt sen- 
tentias, inter quas illa Grotii nohis magis adxi- 
det, qui lib. 2.c. 11.$. 9. crimine perpetrato, pro- 
missorem teneri docet ad praestationem ejus , 
quod promisit; falluntur enim , qui contrariam 

tueatur sententiam in eo, quod arbitrentur, actus 
illicitos juris effectu semper destitutos, quod fal- 
sum est. Itaque cum promissa merces aliquid 
aestimabile sit, culpam culpae addit, qui alterum 
ad peccandum allicit, et mercede criminis fraudat. 
Idem sentiunt s. Thomas 2. II. quaest. 69. art. 5. 
ad secundum, Cajetanus quaest. 32* Lessius de 
Just. et Jure. L. 2* c. 18. n. 18., aliique com- 
plures, quos laudati scriptores commemorant. 

At contrarium asserendum putamus , si de 
eo sermo sit, qui crimen aliquod, vel damnum, 
quod alter admittere, vel inferre paratus est, 
promissione interposita impedire curat; eum enim, 
ut (idem servet, nulla obligatione teneri cense- 
mus. Qui enim injustam vim inferre parat, non 
differt ab injusto agressore, contra quem omnia 
licita esse docuimus, sine quibus impendentem 
injuriam nequimus avertere. Cui igitur et vim, 
et mortem ipsam inferre licet , bunc innoxia 
fraude decipere , eoque pacto et impendentem 
injuriam vitare, et crimen impedire, et aggres- 
soris vitae parcere jure naturali licere manife- 
ste constat; injuria enim repellitur minori, quo 
potest, aggressoris detrimento* 

Conditionis validae effectus praecipuus est , 
ut obligationem suspendat , et valida non sit 
promissio, nisi conditione adimpleta. Praeter con- 
ditionatas aliae sunt diversi generis promissiones. 


Digitized by Google 


57 

S. IL 

De Donatione. 


X nter actus beneficos frequentissima est dona- 
tio; quae est rei n^-trae translatio gratuita in 
alterius dominium, quae cum ex praesenti vo- 
luntate pendeat, indiget acceptatione. Voluntas 
ergo donantis , et acceptatio donationem perfi- 
cit, non autem traditio; etenim post eum actum 
dominium translatum est, et donatarius rem suam 
potest vindicare. 

Cum donatio actus sit mere gratuitus , ab- 
surdum est ut donator aliquid ab co, cui benefi- 
cium contulit exigat, tunc enim contractus one- 
rosus esset. Itaque donatio natura sua irrevoca- 
bilis est, nisi caussa mortis fieret; tuuc enim a 
conditionata promissione non diferret. Quaeri- 
tur autem , an donatio remuneratoria mortis 
caussa facta revocabilis sit. Affirmativam sequen- 
dam esse sententiam evidenter constat ; quamvis 
enim beneficia beneficiis rependere natura ju- 
beat; jus tamen beneficium exigendi imperfectum 
est; et cum a voluntate morientis pendeat , an 
gratus esse velit, et quo tempore , et qua ra- 
tione beneficium conferre, nulla adest ratio cur 
et conditionem apponere non possit, ut donatio 
revocetur si convalescat* 

3 ** 

Cum donatio mortis caussa nonnisi post mor- 
tem donatoris perficiatur, si donatarius ante do- 
natorem decedat, evanescit; qui enim certae per- 
sonae beneficium conferre voluit , non et ejus 
haeredibus conferre voluisse praesumitur , nisi 
expresse significaverit. 

$• ILI. 

De Commodato. 


Inter contractus beneficos commodatum etiam 
locum habet, in quo a domino aliquid uten- 
dum alteri gratis praebetur, ut id in specie re- 
stituat , atque usui modus, quantitas , et terminus 
ab eodem domino praescribitur. Jus ergo com- 
modatarii a commodantis voluntate pendet, con- 
tra quam si quid fecerit , benefactorem laedit , 
et ad reparationem obligatur ; quare nihil de 
hoc contractu dicendum esset, si semper homi- 
nes manifeste voluntatem declararent ; at quia 
saepius roganti commodatur aliquid, nulla ad- 
dita conventione, praesumptionibus fit locus, et 
quaeritur primo si pereat res, aut deterior fiat, 
ad quem damnum pertineat. 

Quamvis commodatum solam accipientis uti- 
litatem plerumque respiciat; attamen interdum 
et commodantis tantum, et utriusque gratia com- 

modari res potest. Primo casu si res ipso usu 
deterior fiat, qui a domino concessus est, nihil 
praestandum ; in eo enim consensisse dominus 
censetur. Si autem res inevitabili periit infor- 
tunio, distinguendum an hoc ejus generis sit, quo 
res commodata etiam apud dominum periisset , 
nulla interveniente commodataxii culpa; tunc 
enim ab eo nihil praestandum esse ratio docet ; 
verum si non aeque apud dominum periisset, ac- 
cipiens, casum praestabit domino, qui nunquam 
pi-aesumitur periculum in se recipere voluisse. 
Secundo autem si quis commodantis tantum gra- 
tia aliquid accepit, damnum quod ex inevita- 
bili facto procedit non praestabit; non enim prae- 
sumitur periculum in se recipere voluisse, qui 
comodanti operam locat, ac nullam ex re com- 
modata utilitatem percipit; imo nec culpam sal- 
tem externe praestare tenetur, cum commodanti 
imputandum sit, quod negligentioiem hominem 
elegerit, ut suae utilitati inserviret. Tertio de- 
nique, si utriusque causa res commodata perierit, 
accipiens nullam aliam culpam praestabit, quam 
eam, quae proxima dolo est ob eamdem ratio- 
nem, quam iu secundo casu explicavimus. 

§. IV. 

De Mutuo . , et Precario . 


In eo mutuum differt a commodato , quod hic 
datur gratis non res ut in eadem specie restitua- 
tur, sed quae usu consumitur, et quae in eo- 
dem genere, quantitate, ‘et qualitate, praestituto 
tempore restituatur. Fatendum tamen est, mutui 
characterem non a qualitate rerum et natura , 
sed a contrahentium voluntate deduci; nam una, 
eademque res potest quidem et mutuari, et com- 
modari licet usu consumatur. Itaque et dominii 
translatio, et rei traditio necessaria es£, ac post- 
quam res mutuata in dominio est accipientis , 
debet hic et casum omnem, et culpam praesta- 
re, cum res illa a propria non differat. 

De Precario vix loquimur; id enim dicitur 
quod precibus petenti conceditur tamdiu uten- 
dum, quaindiu is, qui concessit patitur, adeoque 
in eo tantum differt a commodato, quod res u- 
tenda traditur sine ulla temporis praefinitione. 

4 ' 

$• V. 


De Deposito . 

Si quis nos rogat, utrem aliquam custodiamus, 
quam apud nos deposuit , ac gratis custodiam 

promittamus , contractus beneficus oritur , qui 
depositum dicitur, quo alienae rei custodia im- 
perfecte debita, perfecta fit , adeoquc perfectam 
parit obligationem. Dominium igitur est apud 
deponentem, atque is, qui recepit non obliga- 
tur ultra facultatem suam, nullam enim aliam 
diligentiam in re deposita custodienda censetur 
promisisse, quam eam, qua in suis rebus custo- 
diendis utitur; quare si res deposita est apud 
negligentetn, et periit, culpa est deponentis, qui 
negligentiori rem suam custodiendam commisit. 
AJulto minus igitur depositarius praestabit ca- 
sum, vel infortunium, quia neque rei dominium 
habet neque periculum in se suscepisse prae- 
sumitur, nisi forte depositum in gratiam depo- 
sitarii fiat; tunc enim vel in commodatum, vel 
etiam in mutuum converteretur. Idem dicendum 
si restitutionem depositarius detrectet ; etenim 
post culposam moram, infortunium ipsum ei- 
dem imputari debet. 

Utrum in communi fortuito periculo res po- 
tius depositas, quam nostras servare debeamus, 
quaerunt nonnulli. 

Nos ad rem depositam nostra e praeferendam 
saltem generi ce non teneri evidentissima ratio 
demonstrat; ea enim tantum custodia promitti- 
tur , quam in nostris rebus adhibemus ; infor- 
tunio igitur, non culpae tribuendum, si officia 
collidantur, et ab obligatione liberemur. 

Ceterum obligationem adesse restituendi res 
depositas statim ac eaedem a domino repetantur, 
impensasque reficiendi, quae ad custodiendum 
depositum factae sunt, res est evidentissima. 

$. VI. 

De Mandato. 


Hactenus de contractibus beneficis, qui circa 
res versantur, loquuti sumus ; mandatum vero 
facta respicit, et mutuo perficitur consensu. Si 
quis enim alteri mandat , ut quid suo nomine 
faciat; alter vero tacite , vel expresse promittit, 
se, quod mandatum est, gratis facturum, con- 
tractus mandatum dicitur. Ea mandantis mens 
sit oportet, ut alterum perfecte obligari intelligat; 
si enim commendat, precatur, consilium dat, jus 
perfectum acquisivisse,vel mandasse non censetur. 

Cum autem procurator velle non possit, nisi 
quod mandans voluit, debet mandati fines cu- 
stodire; quod si mandati exequutio judicio sit 
procuratoris commissa , is omnia ad mandantis 
utilitatem debet componere eadem diligentia , 
qua in rebus suis utitur; id enim promisit, cum 
aliquid se alterius nomine facturum spopondit. 
Quare si ita s ese Procurator gesserit, rata omnia 

a mandante habenda sunt; praestabit ergo casum, 
et infortunium , quo procurator damnum ali- 
quod passus sit, si infortunio caussam dederit 
revocatio mandati. 


5- VII. 


De Fidejussione. 


Contractus beneficus est etiam fidejussio , qua 
quis gratis obligatur alteri ad obligationem im- 
plendam, quam erga ipsum tertius quidam con- 
traxit, vel contracturus est, si forte , quod ter- 
tius debet, consequi non possit. Rei igitur prin- 
cipalis non extinguitur obligatio, et fidejussor in 
debiti securitatem accedit. 

Ex hujus gratuitae promissionis natura erui- 
tur etiam , fidejussorem teneri , nisi reus prin- 
cipalis debitum solverit; id enim tantum suffi- 
cit ad crediti securitatem, nec beneficium col- 
latum esse praesumitur ultra postulantis indi- 
gentiam. Conditione tamen existente, fidejussor 
ad solutionem tenetur, per quam jus acquirit co- 
gendi debitorem , ut damnum culpa sua datum 
resarciat. Unus autem, vel plures fidejussores es- 
se possunt. Si plures, obligatio cuj usque, et in- 
ter se, et erga creditorem, ab expressa eorum 
voluntate pendet. Si enim in solidum, et sepa- 

ratira quisque fidejussit, singuli tenentur ad sol- 
vendum debitum solidum, nec solutione ab uno 
facta, is contra reliquos fidejussores aliquid ju- 
ris acquirit, quin imo omnes unius solutione li- 
berantur; nihil enim in hypothesi fidejussor cae- 
teris promisit. Si vero pro reo plures conjun- 
ctim fidem dixerint, tunc omnes collective sum- 
pti ejusdem personam repraesentant, adeoque te- 
nentur pro aequali parte. 

Quod autem attinet ad creditorem ipsi inte- 
grum est a quovis ex confidejussoribus solidum 
debitum exposcere, si caeteri solvendo non sint, 
aut implere obligationem detrectent; omnes enim 
simul sumpti creditori obligantur. Ceterum ab- 
surdum esset , ut pluralitas fidejussorum , qui 
in debiti securitatem accipiuntur, duriorem con- 
ditionem creditoris efficeret, ita ut si unus sol- 
vendo non sit , is periculum in se recipere co- 
geretur. ■; i !(I , • : • . <■ ■••• , 

‘ l'l > i l ' ' 

$. viir. 

De Permutationibus. 

Haec omnia recte procedunt, si quis praesta- 
re, aut dare gratis alteri velit: nisi. aut velit, 
aut possit naturali lege, qua jubemur, ut res, et 
operas invicem communicemus obtemperat , eo 

pacto, quo potest, et rem aut operam suam po- 
stulanti, ut vicissim sibi, aut rem , aut operam 
praestet , onus imponit. Inde exortae permuta- 
tiones, contractus omnium simplicissimus, et ve- 
tustissimus, et caeterorum, quae inter homines 
geruntur, fundamentum; contractus enim omnes 
permutationes sunt; simulae igitur duo praesen- 
tem voluntatem manifeste declarant sibi invicem 
transferendi dominium rerum permutandarum , 
consensu mutuo contractus perficitur , nec tra- 
ditio ad translationem dominii est necessaria. 

Cum permutatio ex consensu procedat, a con- 
trahentium arbitrio pendet , rerum permutan- 
darum aequivalentiam statuere, et si metus, er- 
ror, dolus a contractu absit, permutationes om- 
nes jure naturae aequalitatem habent. Aequa- 
litas comparationem supponit; comparationem in- 
stituere, nisi contrahentes possunt, cum pre- 
tium natura non sit praefinitum. Laesio autem 
enormis , qua permutationes rescinduntur, jure 
civili introducta est; quae tamen pretio rerum 
lege, vel consuetudine definito aequissima est, 
ac vel doli, vel erroris praesumptioni innititur. 

S- IX. 

De Emptione et V enditione. 


Pecunia introducta, res, operae, et jura faci- 
lius cum ea permutantur; quae quidem permu- 
tationes diversis nominibus indicantur , ita ut 
rei cum pecunia permutatio, emptio venditio di- 
cta sit; operarum vero, vel juris alicujus loca- 
tio, conductio, usura, cambium, de quibus sin- 
gillatim nonnulla dicenda sunt. 

Itaque emptio et venditio est contractus one- 
rosus, quo quis dat rem, alter vero pro re pe- 
cuniam , per quam pretium rei determinatur. 
Ubi convenerit de pretio, atque emptor para- 
tus est pecuniam numerare, contractus perfectus 
est, et rei venditae dominium in emptorem trans- 
latum , dummodo res vendita certa et definita 
in qualitate et quantitate esse possit, licet tra- 
ditio facta non sit. 

, Cum tamen ab arbitrio venditoris pendeat, 
an pretium illico exigere, an in futurum re- 
mittere , aut alia ratione de pretio velit satis- 
fieri , contractus tamen licet mixtus perficitur; 
soluta enim pecunia intelligitur, et emptori mu- 
tuo data , ut certo eam tempore restituat. Qua- 
re quidquid pretio aliquo aestimabile est, ven- 
di potest. 

An interna rei venalis vitia, quae in oculos 
non incurrunt , quaeque efficiunt , ut res eum 
usum non habeat, quem posset habere, et quae 
molestiam afferrent emptori, simul ac deteguntur, 
manifestanda sint, nemo dubitabit, nisi qui of- 
ficia hominum erga alios ignorat. 

Cum mutuo consensu emptio , et venditio 
perficiantur, quodvis pactum contrahentes appo- 
nere contractui possunt ; vix autem contractus 
perficitur , ideoque in emptorem dominium 
translatum, pericula et commoda rei emptae per- 
tinent ad emptorem; nec interest an res empto- 
ri tradita sit, vel apud venditorem emptore con- 
sensiente remanserit. 

Cum damna ab eo reparanda sint, cujus cul- 
pa data sunt, evictio naturaliter a venditore prae- 
standa, id scilicet, quod venditor vel expresse, 
vel tacite ex contractus natura praestandum as- 
sumpsit. Sive igitur tota res, sive pars evincatur, 
habet regressum emptor in venditore, ut indemnis 
praestetur s evinci autem res dicitur , cum ter- 
tius jus aliquod , tamquam suum in re empta 
sibi vindicat, quod in emptorem transferre ven- 
ditor promiserat. Hoc autem in permutatione 
tantum onerosa valet, non in contractibus bene- 
ficis; qui enim donat, in donatarium dominium 
transfert, quod habet , nisi forte donatio vim 
habeat compensationis; tunc enim contractus one- 
rosi naturam indueret. 

Si ex duabus rebus una vendita sit ab em- 
ptore , vel venditore eligenda , quaeritur quem 
rerum venditarum ante optionem periculum re- 
spiciat. Tueri hic certe non possumus ea, quae 
a Romanis legibus et a Jurisconsultis statuuntur, 
quaeque determinant prioris rei periculum ad 
venditorem , posterioris .ad . emptorem respice- 
re^ naturali namque justitia recedunt ; con- 
tractus enim istiusmodi ad emptionem quidem , 

et venditionem accedit ; revera autem non est , 

9 % 

certa enim non : solum in quantitate , sed et in 
qualitate res vendita esse debet, adeoque redigi- 
tur ad permutationem pretii cum jure compel- 
lendi venditorem ad alterutrum eligendum , vel 
exigendi ut dominus patiatur ut. emptor quam 
placuerit rem eligat. Contractus igitur est con- 
di tionatus , qui non existente conditione . resol- 
vitur; non enim praesumitur, emptorem in se re- 
cepisse periculum, quo alterutrius rei electio et 
traditio impossibilis evaderet*. < 

~ « ,In prima igitur hypothesi si unum perierit , 
alterum quod. superest, periculo emptoris edisti t, 
quod si utrumque, et eodem (tempore 1 perierit , 
antequam res quae tradenda esset eligeretur a 
venditore, utrumque venditoris periculo periisse 
dicendum est, ac contractus omnino est resolu- 
tus cum rerum optio, quae jam impossibilis fa- 
Gta est, fuerit contractus fundamentum* 

In secunda autem hypothesi si aut altera , 

aut utraque res perierit , contractus ipso facto 
nullus est ; conditio enim non amplius exlat , 
adeoque promissionis ab emptore factae corruit 
fundamentum. 



De Locatione , et Conductione • 


I\ecte Romani J. C. locationem, et condu- 
ctionem, emptioni, et venditioni proximam es- 
se arbitrati sunt; iisdem enim fere regulis con- 
sistit, si pro pretio merces, pro re, aut opera, aut 
jure in perpetuum alienatis, eorum tantum usus 
ad tempus translatus intelligatur. 

Locatio autem et conductio est contractus 
onerosus , in quo alter , usum rei, aut operam 
praestat, alter mercedem, - adeoque pecunia per- 
mutatur, seu potius jus pecuniae exigendae cum 
opera, aut usu rei alienae si ad hujus contra- 
ctus naturam animus advertatur, et accurate quid 
sibi invicem contrahentes promittant, meditari 
velimus, facile obligationes, et jura tam locato- 
ris, quam conductoris intelligi facili negotio pos- 
sunt. 

Primo enim quod si ex ipso usu , qui con- 
ductori locatus est, res deterior fiat, domini erit 
periculum; in id enim consensisse praesumitur; 

culpa autem, et dolus conductori tantum impu- 
tantur. 

Secundo deinde quia usus rei cum jure exi- 
gendae mercedis permutatur, id juris locatori 
naturaliter competit in conductorem mercedem 
non solventem, quod creditori adversus debito- 
rem. Cum insuper jura invito nequeant auferri, 
nec rei locatae vendendae, aut non necessario re- 
parandae caussa , nec quod locator ipse ea uti 
velit , usus auferri potest. Itaque si nec dolo , 
nec culpa conductoris, rei locatae usum amittat, 
conductio vel nulla, vel saltem suspenditur, nec 
inquilinus, aut colonus mercedem, aut pensio- 
nem solvere cogitur , nisi pro rata usus quem 
potuit habere; locator enim praestare debet usum, 
qui in hypothesi nullus fuit. Non ita denique 
facile est definire ad quem pertineat damnum et 
periculum in re locata praestare* Nos quae se- 
quuntur principia statuimus , quibus jura , et 
obligationes contrahentium detegi possint, habi- 
ta tamen voluntatis utriusque aut expressae aut 
praesumptae ratione, quandoquidem eorum con- 
sensus, obligationis et juris mensura est. Itaque 
primo artificis imperitia merito culpae adnume- 
ratur , adeoque datum ob imperitiam damnum , 
ab eo resarciendum. Secundo apud quem domi- 
nium rei est tempore locationis , apud eum est 
casus praestatio. 

De Societate 

Inter contractus onerosos societas quoque est 
adnumeranda, quo duo, vel plurcs res suas, vel 
operas in commune conferunt, ut idem exinde 
lucrum percipiant, vel damnum partiantur. So- 
cietas igitur quae negotii alicujus exercendi cau- 
sa contrahitur , ut quae ex quaestu procedunt 
communicentur, et mutuo consensu firmatur, et 
mutuo dissensu solvitur: non tamen intempesti- 
ve societati renunciare licet; non enim quod pri- 
vatim interest unius ex sociis servari debet, sed 
quod expedit societati. Sociorum vero jura et 
obligationes exponere, inutile prorsus est; par- 
tim enim ex eorumdem voluntate, partim ex ju- 
stitiae regulis deducuntur. 

Contractus hic probe distinguendus ab alte- 
ro , in quo partes conveniunt , se in posterum 
bona omnia etiam futura collaturos invicem , 
quae improprie societas universalis dicitur, quae- 
que bonorum omnium communio esset nuncu- 
panda. Quare inita hac universali societate quid- 
quid etiam per donationem uni ex sociis factam 
quaesitum est, communioni acquiritur, et quis- 
que in re communi pro rata dominium habet in- 
divisum. Damna igitur et onera quae uni ex so- 

ciis , absque ejus culpa , et dolo obvenerunt, 
sunt ab omnibus praestanda. 

Cum socius in proposita hypothesi nil pro- 
prium habeat, ipsi jus est de communi percipere 
id , quo ad perfectas et naturales obligationes 
adimplendas opus babet; ea enim conditione so- 
cietatem iniisse intelligitur, illudque sibi jus re- 
servasse, cui renuueiare non licet. Impensae ta- 
men non necessariae, aut illicitae ipsi, non so- 
cietati imputantur. 


5- XII. 


De contractu foenebri. 


iVlirum quidem est, foenebrem contractum jam 
ab ipsa pecuniae inventione in usum receptum, 
moribus, ac civilibus institutis comprobatum, 
in varias , et ab invicem pugnantes sententias 
philosophorum animos agitare , qui • nondum 
utrum, et quo sub respectu eumdem liceat ini- 
re constituerunt. Id fortasse factum censemus, 
quod nec antiquitus mutuum ab hoc contractu 
distinxerint , et nostris adhuc temporibus non 
probe discernant,- eamdem enim usurae vox sen- 
sus immutationem , quam plura alia vocabula 
passa est. Et re quidem vera veteres, quodlibet 
justum vel injustum ex qualibet re alteri tradi- 

ta lucrum, usurae vocabulo designabant; in ff. 
enim habetur mentio usurae legitimae , et usu- 
rae illicitae ; in legum codice usurae indebi- 
tae, elusurae licitae . Recentiores autem in sen- 
su injustitiae, et peccati idem vocabulum usur- 
parunt, quo illicitum, et injustum lucrum, quod 
ex mutuo procederet indicabant. Investiganda 
igitur prius est vocabulorum proprietas, ut dein- 
de quaestionis sensus intelligatur , et quid de 
contractu , de quo disputamus judicandum sit , 
definiri possit. 

Itaque ne nimis a communi philosophorum, 
ac Theologorum sensu recedamus , usurae no- 
mine lucrum supra sortem exactum , vel spera- 
tum in mutuo , vel commodato vi mutui , vel 
commodati intelligimus. Hoc autem semper es- 
se injustum, ex eorumdem contractuum natura , 
quae ad beneficos , et gratuitos referuntur evi- 
denter ostenditur. Quod autem in quolibet alio 
contractu ab iisdem distincto exigitur, vel spe- 
ratur lucrum generice , quod vulgo dicitur in- 
teres se appellamus. Hujusmodi vero lucrum, si 
vel aequitatis limites excedat, vel mutui auxilii 
officiis adversetur , vel qualibet alia de causa 
malum sit, lucrum illicitum nuncupamus. 

His positis, generice loquendo, et peculiari- 
bus quibusdam adjunctis exceptis , contendimus 
in contractibus, qui neque mutuum sint, neque 
Hugg . Lth. tom . 1L 4 

commodatum, lucrum aliquod supra sortem es- 
se licitum. 

Argumenta quae in hujus veritatis confirma- 
tionem afferri possent , ad duo suprema capita 
reducuntur, scilicet ad aequalitatem in contra- 
ctibus servandam , et ad contractuum , de qui- 
bus disputamus, essentiam. 

Et primo quidem justitia in omnibus omni- 
no contractibus servanda postulat, ut datum in- 
ter, et acceptum aequalitas habeatur, haec autem 
servatur, si lucrum aliquod sorti accedat; qui 
enim pecuniam ab alio accepit, incommodum in 
eo produxit, qui non solum usu, sed facultate 
quoque eadem utendi semetipsum privavit. Ita- 
que per simplicem sortis restitutionem aequali- 
tas omnino turbatur, eo quod incommodum ob 
privationem usus , et commodum ab accipiente 
perceptum , hunc illo melioris conditionis effi- 
ciunt. 

Neque ad hujus argumenti vim declinandam 
possunt ad eam hypothesim adversarii confuge- 
re, in qua illi qui pecuniam alteri dedit, vel 
nulla sese praebuerit occasio eadem utendi, vel 
sub custodiam eamdem retinendi jam ab ini- 
tio constituerit; illud enim contrarium non ex- 
cludit, ac proinde cum nos in genere, et qui- 
busdam exceptis adjunctis rem demonstremus , 
nihil exinde concludi posset quod nostrae sen- 
tentiae vel minimum adversetur. 

Facile insuper est etiam in supposita hypo- 
thesi ostendere , lucrum aliquod ultra sortem 
exigere contractus naturae non repugnare, neque 
ex hoc aequalitatem in eodem servandam turbari. 

Nulla itaque danti sese praebeat occasio pe- 
cunia illa utendi cujus usum alteri per determi- 
natum quoddam tempus concessit. Num ex fa- 
cto illico concludendum erit impossibile fuisse, 
quod eadem sese praebere potuerit? Ipse igitur 
actus quo in concedendo pecuniae usu quis ea- 
dem utendi facultati renunciavit jam in se in- 
commodum continet, quod non aufertur etiamsi 
nulla reapse occasio sese praebuerit. 

Id etiam in altera hypothesis parte locum 
habet; quamvis enim in actu ipso quo quis pe- 
cuniae usum concessit; eadem per determinatum 
tempus non utendi constituerit etiamsi occasio 
non sit defutura , negari tamen non potest in 
hac ipsa determinatione aliquod incommodum 
contineri ; cum enim nihil sit humana volunta- 
te mutabilius, patet in ea determinatione factam 
quoque renunciationem fuisse facultati consi- 
lium in posterum immutandi. 

Posito igitur in hujusmodi contractibus com- 
modo ex parte accipientis, et ex parte dantis in- 
commodo , ut lucrum quod ad hoc reparandum 
exigitur licitum esse clarius demonstremus, uni- 
versalem, et constantem omnium hominum sen- 
tentiam in medium adducimus , alterius scilicet 

commodum, et utilitatem pecunia aestimari de- 
bere. Origo namque pretii, ut recte observat An- 
tonius Genuensis in suis de Commercio lectio- 
nibus p. 2. Cap' 3. §. 8. a commodo, et utili- 
tate dimanat, quam res in nobis producunt, ut 
vel existentiam conservemus vel nostrae felicitati 
prospiciamus; domus namque, vestes, currus etc. 
nullum alium fructum, quam voluptatem, et uti- 
litatem producunt , pretio tamen aestimantur. 
Possunt igitur homines gratuito commoda , et 
utilitates aliis praebere, et in hac hypothesi res 
vel mutuatae , vel commodatae censentur ; at si 
easdem nolint vel dare mutuas, vel commodare, 
quis eosdem jure prohibebit aliquid exigendi 
pro utilitate ab aliis ex earumdem usu percaepta? 

Licitum insuper omnes existimant , aliquid 
supra sortem exigere ratione vel cessantis lucri, 
vel damni emergentis. Jam vero inter damna , 
commodi et utilitatis privatio merito potest ad- 
numerari, quae cum ab hujusmodi contractibus 
separari non possit, lucrum quod hoc titulo per- 
cipitur cohonestat. 

Antequam ad alterum , quo eadem veritas 
confirmabitur , argumentum gradum faciamus ; 
ea praestat refellere quae solent communiter op- 
poni iis de quibus hactenus disputavimus. Et 
primo quidem arbitrantur, ex nostra sententia , 
nullum amplius usurae locum superesse, ex ea- 
dem namque sequi, quod neque in mutuo, vel 

commodato , aliquid supra sortem exigere illi- 
citum sit , cum etiam ab iisdem dantis incom- 
modum , et commodum accipientis separari non 
possint. 

Verum dari quidem in sententia nostra po- 
test, imo saepissime locum habet usura, quoties 
homines liberalitatem cum utilitate propria con- 
jungere conantes, dum pecuniam dant mutuam, 
vel alias res commodant, restitutionis tempore 
adventante, dolo, et fraude lucrum aliquod ex- 
torquent. Datur insuper usura, quoties homines 
plus ultra sortem exigunt quam quod sufficiens 
est ad incommodum, cum aliena utilitate com- 
paratum lucro aliquo rependendum. Quod si his 
tiarae posthabitis, quae in nostra sententia adhuc 
remanerent usuris , alias adversarii earumdem 
species , quibus relinquitur locus velint agno- 
scere , animadvertant in ea lucra , quae utpote 
charitati adversa illicita sunt, et usurae nomine 
communiter designantur. Haec enim virtus, quae 
nos ad eleemosynam elargiendam quandoque obli- 
gat, multo magis ad pecuniam mutuandam inter- 
dum obstringit. Si itaque in his adjunctis con- 
trarium agatur, lucrum, quod exinde percipitur 
illicitum omnino est. Ad examen etiam revocent 
Graecorum Schismaticorum , Calvini, et Caroli 
Molinaei sententias, et inhexaustos usurae fontes 
habebunt. Falsum denique est, ex nostra senten- 
tia neque in mutuo , vel commodato , lucrum 

supra sortem illicitum esse ; contractus enim 
hujusmodi benefici, seu gratuiti sunt, unde qui 
eos ineunt cuicumque titulo, et utilitati renun- 
ciant, quare nullam ex incommodo quod patiun- 
tur lucri cohonestandi rationem desumere possunt. 

Quod altero loco solet ab adversariis oppo- 
ni , ex iis desumitur , quae habet de-Chante- 
resme in TracU de Usura , quem nonnulli Ni- 
colio tribuunt , pecuniae scilicet privationem ad 
tempus , rationem esse non posse , cur aliquid 
supra sortem exigatur ; hoc enim posito, Divi- 
num , quo usurae interdicuntur praeceptum pe- 
nitus evanesceret, eo quod impossibile sit rem 
vel dare mutuam , vel commodare, quin eadem 
determinato quodam tempore privemur. Hoc e- 
tiam Doctoris Angelici auctoritate confirmant , 
qui de utilitate loquens, quam ex pecunia per- 
cipit mutua tarius ait - beneficium mutui non est 
aliud, quam pecunia mutuata, unde si plus exi- 
gitur est injusta exactio - ‘ 

Antequam primam objectionis partem refel- 
lamus, explicandus est sensus sententiae S. Tho- 
mae subjectus , qui ^erte non est utilitatem ex 
pecunia acceptam non esse in genere pretio aesti- 
mabilem, bene vero ut excludat eorum rationes 
qui cum jam mutui contractum inierint post co- 
gnitam utilitatem mutuatarii , lucrum aliquod 
licite ex mutuo ipso percipere praesumunt. Nec 
alia esse potuit S. Doctoris mens, cum secunda 

secundae qua e st. 78. art. 1. ad 6. docuerit ali- 
quid pro pecunia ad ostentationem data exigi 
posse, quod certe non asseruisset, si commodum, 
et utilitatem pretio aestimari non posse arbitra- 
tus fuisset. 

Veniamus nunc ad primam contrarii argu- 
menti partem, quae certe in circulo vitioso fun- 
datur; auctor enim in eo Tractatu in duplex 
aequivocationum genus incidit. Et sane confun- 
dit cum mutuo omnes pecuniae contractus , in 
quibus sors irrevocabiliter non alienatur; con- 
cedit insuper aliquid supra sortem exigi posse, 
dummodo emergentis damni titulus adsit ; no- 
mine autem damni illud tantum intelligit quod 
ex pecunia ipsa resultet quae duo falsa omnino 
sunt; omnes enim nomine mutui gratuitam tan- 
tummodo rei praestationem intelligunt, ac nomine 
damni, etiam incommoda omnia designant, dum- 
modo pretio possint aestimari* Evanescit ergo in- 
tegrum adversariorum argumentum, eo quod in 
eodem id supponatur, per quod hoc alterum es- 
set demonstrandum; scilicet ex Divino praece- 
pto omnia omnino lucra ex quolibet pecuniae 
contractu derivantia improbari. 

Nec desunt qui aequalitatem in hujusmodi 
contractibus servari putant etiamsi nihil ultra 
sortem exigatur; cum enim debitor in se etiam 
casum accipiat, et pecuniam statuto tempore re- 
stituere teneatur, etiamsi eadem apud se absque 

sua culpa perierit , ex ipsa securitate, seu im- 
munitate creditoris , hujus incommodum com- 
pensari arbitrantur, ita ut si lucrum ultra sor- 
tem perciperetur aequalitatem turbaret , ac de- 
teriorem debitoris conditionem redderet. 

At qui ita sentiunt vehementissime decipiun- 
tur. Periculum enim alienam pecuniam amitten- 
di , quemadmodum utilitatem ex eadem perci- 
piendam non minuit , ita non potest efficere, ut 
nullum sit ex parte dantis incommodum. Ut au*» 
tem liberius cum adversariis agamus, demus pau- 
lisper , periculum de quo ipsi loquuntur esse 
pretio aestimabile , esset e contra pariter aeque 
aestimandum periculum creditoris , qui ex for- 
tuito casu debitorem in eam conditionem addu- 
cente ut solvendo par amplius non esset, spem 
sortis recuperandae non amplius haberet. 

Sed jam tempus est ut ad alterum quod no- 
stram doctrinam confirmat argumentum veniamus 
ex contractus, de quo loquimur, natura petitum, 
quem unum, idemque esse cum locatione arbi- 
tramur. Quemadmodum enim eadem res potest 
alteri commodari , alteri locari , non videmus , 
cur mutui contractus, non possit in permutato- 
rium, seu locatorium abire; vel igitur pensiones, 
quae ex domorum usu exiguntur inter illicita 
lucra sunt collocandae, quia domus commodari 
possunt, vel concludendum est posse etiam pe- 
cuniam locari. » 

Unica, quae in contrarium posset afferri ra- 
tio, ex eo desumitur, quod rei locatae non do- 
minium , sed usum tantummodo in locatarium 
transferatur; pecuniae vero cum res fungibilis 
sit, usum a dominio distingui non posse, hinc 
concludi posse videatur, pecuniae dominium in 
accipientem transferri , ac proinde contractum 
foenebrem nunquam cum locationis contractu 
posse confundi. 

Verum nulla vis allatae rationi inest; qui enim 
vel in mutuo, vel in contractu foenebri alteri ad 
tempus pecuniam praebuit, eamdem sitam vocat, 
inter suos fundos recenset, et ille qui pecuniam 
accepit dicitur aes alienum contraxisse , alie- 
nam rem possidere. Potest insuper creditor pe- 
cuniam alteri datam vendere, ludo committere, 
et alio quovis modo de eadem etiam per testa- 
mentum disponere. Haec autem omnia evidenter 
ostendunt, pecuniae usum, non vero dominium 
translatum fuisse. 

At inquies res perit domino; pecunia autem 
accepta perit debitori, ergo debitor est acceptae 
pecuniae dominus. 

Ad omnes aequi vocationes tollendas respon- 
demus, aliud esse transferri, aliud confundi ali- 
cujus rei dominium. Rem exemplo illustremus. 
Si alteri ex. gr. centum tritici mensuras custo- 
diendas ad tempus tradamus, isque facta a no- 
bis potestate easdem cum suo tritico immisceat, 

dominium certe non acquirit in nostras, etiamsi 
eas distinguere amplius non valeamus; erit ergo 
dominii confusio , non autem translatio. Ex hac 
autem confusione fit ut dominium nostrum com- 
mutatum pro rata sit in totam tritici quantita- 
tem existentis in horreo , et constituto tempore 
liceat nobis ex eodem traditam tritici quantita- 
tem repetere. 

Hoc igitur posito, antequam argumentum sol- 
vamus, statuendum est quid juris sit in sortem, 
et ejusdem fructus in hypothesi, quod non trans- 
feratur domiuium, sed tantummodo commutetur. 
Relate autem ad sortem , idem est dominium , 
ac si apud nos eadem mansisset, ea tantum ex- 
ceptione facta , quod ante constitutum tempus 
eamdem repetere non liceat. Quoad vero fructus 
idem dicendum est quod de sortis dominio de- 
monstravimus. Si enim, ut allato stemus exem- 
plo, triticum elapso jam anno una cum alterius 
tritico vendere statuamus , ejusque pondus vel 
pretium auctum inveniamus, petere pro rata pos- 
sumus id quo nostrum triticum vel ratione pon- 
deris vel ratione pretii auctum est. 

His praemissis , facile est argumentum solve- 
re. Itaque falsum omnino est pecuniae alteri 
traditae dominium amitti; idem enim per deter- 
minatum tempus confunditur et commutatur, eo 
quod tradita pecunia non possit amplius ab illa 
debitoris distingui. Creditor autem jus perfe- 

ctum in onmia debitoris bona pro traditae pe- 
cuniae quantitate acquirit. Falsum pariter est , 
creditorem in suae pecuniae fructus jus nullum 
habere ; in confusione enim , vel permutatione 
-dominii idem jus in fructus, quod est in sortem. 

Excluso hoc postremo adversariorum argu- 
mento necesse est nonnulla eorumdem principia 
ad analysim revocare quae omnium aequivoca- 
tionum causa censenda sunt. Putant primo loco, 
rerum fungibilium usum, ab earumdem dominio 
separari non posse. Verum distinguendus istarum 
rerum usus absolutus a modali ; si quis enim 
triticum, vel vinum alteri det mutuum ut eodem 
ad determinatum finem utatur , non potest mu- 
tuatarius a constituto fine discedere, quod quidem 
posset, si dominium in res mutuatas haberet. Pe- 
cuniam insuper cum rebus fungibilibus, seu quae 
usu consumuntur confundunt. At hoc etiam fal- 
sum est; Pecunia enim distrahitur, commutatur, 
non autem ut vinum, triticum, oleum, usu con- 
sumitur. Fructus denique nullos pecuniam pro- 
ducere arbitrantur, eosque ex utentis industria 
tantum percipi. Quaero autem ab adversariis qui- 
nam fructus a domo, vestibus, curribus etc. na- 
turaliter producantur , pro quorum tamen usu 
licite pretium solet communiter approbari? 

S. xiii. 

De Collybo , et Cambio 


J 


E aedem fere regulae justitiam collybi, et cambii 
dimetiuntur; sed in eo praecipue istiusmodi con- 
tractus a foenebri differunt, quod merces quae 
collybistae , seu cambium exercenti penditur , 
non tantum rei fungibilis foenus, sed etiam ope- 
rae pretium sit, adeoque et collybum , et cam- 
bium ad locationem, et conductionem operarum 
propius accedunt. 

Collybista autem, qui et Mensarius, et Num- 
mularius dicitur, is est, qui ex permutatione pe- 
cuniae cum alterius generis pecunia lucrum ca- 
pit, ut qui auream cum argentea, peregrinam cum 
patria, abrogatam cum recepta permutat. Si mer- 
ces modum non excedat , si valoris intrinseci , 
aut extrinseci, juxta contractus diversitatem, ra- 
tio babeatur, atque absit fraus omnis, et dolus, 
nil est in eo contractu juri naturali contrarium; 
supputanda est enim opera Collybistae, et aesti- 
mandum , quanti ejus intersit pecuniam habere 
paratam, quam cum non recepta, aut minus rara 
permutat: nam et pecunia quatenus est corpus, 
vel auri aut argenti obsignati congeries, emitur 
venditur, et tamquam merx haberi potest, atque 
adeo qui pecuniam argenteam cum aurea pei'- 

mutat, ab eo non differt, qui mercem pro pre- 
tio emit. 

Qui autem cambium exercent pro certa mer- 
cede pecuniae de loco in locum asportandae mu- 
nus assumunt, seu spondent, se curaturos ut pe- 
cunia ipsis numerata , vel numeranda , alio in 
loco, et certo die solvatur vel ipsi numeranti , 
vel tertio, quod quidem fit per litteras, quae cam - 
biales dicuntur, veteribus omnino ignotae, per 
quas commercia tam facile, celeriterque inter gen- 
tes, quasi inter magnae cujusdam societatis cives 
exercentur. Eae litterae numeranti pecuniam tra- 
duntur, qui eo pacto permutat pecuniam suam cum 
actione eamdem certo loco et tempore, vel per se, 
vel per alium exigendi. Cambium compositus con- 
tractus est ex multis simplicibus quos jam memo- 
ravimus constans , pluresque in eo contrahentes 
interveniunt : primus qui numerat , vel se nu- 
meraturum spondet pecuniam sibi , vel alii re- 
stituendam in condicto loco, secundus, qui eam 
accipit, et curaturum promittit, ut alibi solva- 
tur, vel restituatur, tertius, cui eam solutionem, 
vel restitutionem secundus mandat, datis ad eum 
litteris, quas exhibet quartus, cui solutio, vel 
restitutio in condicto loco facienda. Primus Re - 
mittens, secundus trahens , tertius Tractarius , 
quartus praesentans , Creditor , seu litterae 
cambialis possessor dicitur. Unus tamen dupli- 
cem personam repraesentare potest , ut remittens 

Hem interdum est cum praesentante, traliens cum 
remittente etc. 

Plura sunt quae ex Cambii natura sequun- 
tur officia- Primo enim quia contractus omnes 
facile ad permutationes rediguntur, cambii con- 
tractus tamquam pecuniae absentis permutatio 
cum pecunia praesente, seu emptio, aut vendi- 
tio pecuniae absentis pro praesentis pecuniae 
pretio potest assumi ; litterae autem cambiales 
quae dantur emptori, veluti medium sunt, quo 
venditor utitur ad pecuniam absentem emptori 
tradendam. Cum insuper pecunia absens cum ve- 
nali merce confundatur, debet ejusdem pretium 
augeri vel minui. Quare si magna sit pecuniae 
absentis copia, multi qui eam vendere, pauoi qui 
eam emere desiderant, absentis pecuniae pre- 
tium minuitur. Evictio deinde et in hoc con- 
tractu est a venditore praestanda quacumque de 
causa pecunia absens vendita sine empton's culpa 
non solvatur , puta si tractarius mandatum non 
acceptat, aut cum dies solutionis venerit, sol- 
vendo amplius non sit; quod si remittens, vel 
emptor in mora fuerit, et litteras tractario prae- 
sentare neglexerit , ut ab eo acceptarentur , et 
damnum ex hujusmodi mora derivatum sit, re- 
mittenti imputandum , ab eoque ferendum pa- 
tet. Cum denique cambiales litterae jus exigen- 
di certam pecuniae absentis summam contineant, 
nil obstat , ut ab earum domino , et possessore 

que et eae litterae Veluti merces haberi possunt 
quae ut cetera omnia vendi et emi possunt. Si 
quis igitur alteri cedat, vendat jus suum inter- 
cedente pretio , et ipse evictionem praestabit , 
et si is solvendo non sit, regressus erit secun- 
do emptori ad venditorem primum, sive trahen- 
tem, si non jam proprio, saltem primi emptoris 
jure, a quo una cum litteris sibi jura omnia compe- 
tentia translata in secundum emptorem intelligun- 
tur; secundus enim emptor, qui Giratarius di- 
citur, in locum primi emptoris, sive remittentis 
succedit. Itaque si secundus tertio, tertius quar- 
to, et sic deinceps easdem litteras cedat, vendat, 
sive alio quocumque oneroso titulo earumdem 
dominium transferat, Giratarius ultimus, prae- 
cedentes omnes venditores, et ipsum trahentem 
obligatos habet : cessio enim obligationem non 
mutat, adeoque jura omnia, et actiones quae per 
continuam cessionum seriemjad cedentes pertine- 
bant, in cessionarium ultimum transferuntur. 

§. XIV. 


De contractu jEstimatorio , Exercitorio , 
Institorio , Constituto . 


^jl estimatorius contractus est quo res vel mo- 
bilis , vel immobilis alteri aestimata , et certo 
pretio vendenda traditur ea lege, ut vel ad nu- 
tum tradentis, vel ad praestitutum tempus, vel 
pretium , vel ipsa res incorrupta restituatur. 
Porro autem ex contractus natura, qui rem ac- 
cepit , si pluris distraxerit , sibi lucratur quod 
aestimationem excedit , si minoris damnum pa- 
titur, et pretium constitutum solvit. 

Cum rei venalis periculum is regulariter prae- 
stet , apud quem est dominium , si quaestio de 
ea re suboritur, inspiciendum, an translatum in 
eum qui rem aestimatam vendendam accepit , 
dominium fuerit ; necesse enim non est in eo 
contractu, ut dominium transferatur in accipien- 
tem, sed tantum jus vendendi rem traditam. Si 
translatum fuit dominium accipiens ; si secus 
tradens periculum praestabit. Periculum autem 
in se recepisse tacite videtur si quis expresse 
promiserit se aut rem traditam restituturum, aut 
ejus pretium. 

Institores , et navium magistri non differunt 
a procuratoribus , alteri enim negotio terrestri 

gerendo , alteri maritimo praeponuntur , iisque 
tradita a praeponente intelliguntur jura omnia , 
quae utiliter gerendo negotio sibi commisso ne- 
cessaria sunt, nisi quaedam expresse praeponens 
reservaverit: illis tabernae aut officinae, venden- 
dae, vel emendae mercis, aut cujuscumqne ne- 
gotii exercendi, bis quotidiana totius navis cu- 
ra demandata est: ambo obligant, et praeponen- 
tem, et exercitorem, si negotii, cui praeficiuntur 
causa contrahant, nec mandati fines praetergre- 
diantur. Contractus autem hujusmodi et in so- 
cietatem, et in locationem et conductionem ope- 
rarum abeunt, si Institoribus, aut navium ma- 
gistris vel merces, vel proventuri ex navigatio- 
ne aut negotio quaestus pars promittatur. 

Ceterum cum tam Institores, quam navium 
magistri agant procuratorio nomine in iis omni- 
bus, quae negotium cui praepositi sunt respi- 
ciunt, non sibi, sed praeponenti contrahunt, nisi 
contrarium expresse cum praeponente declarave- 
rint. Quapropter ex eorum contractu praeponenti 
actio concedi debet , ut emptorem ad pretium , 
venditorem ad res venditas tradendas conveniat. 

De constituto vix loquor, parum enim a sim- 
plici promissione nudoque pacto , vel fidejus- 
sione differt. Contrahitur enim Constitutum cum 
quis alienam, vel propriam, aut civilem, aut con- 
tractam praecedentem obligationem se impletu- 
rum promittit, et quod ex ea alteri debetur so- 

luturum. Si propria sit obligatio, et quidem na- 
turalis , constituens contractam addit quodam- 
modo, et intercedente promissione, praecedentem 
obligationem magis in tuto collocat; si vero alie- 
na, constituens a fidejussore vix naturaliter dif- 
fert Cum igitur Constitutum praecedentem obli- 
gationem confirmet, si nulla, et invalida aut pro- 
pria, aut aliena obligatio fuerit, non firma, non 
valida per constitutum fit. 

- • s. XV. 

De Contractibus aleam continentibus . 


Cum quidquid aestimabile pretio est, permu- 
tari, atque emi, et vendi possit, sequitur, etiam 
res quae probabiliter sunt extiturae emi ac ven- 
di posse; jus enim adipiscendae alicujus rei pro- 
babiliter extiturae, aliquid sane pretio aestima- 
bile est. Hoc jus dici communiter solet spes ali- 
cujus rei , cujus existentia ab incerto fortunae 
pendet eventu. Rei extiturae seu futurae nomi- 
ne non tantum ens physicum, sed etiam abstra- 
ctum venit. Contractus igitur, qui aleam conti- 
nent illi sunt, in quibus jus ad rem quamcum- 
que non certo extituram, cum re certa, vel pe- 
cunia permutatur. Ejusmodi contractus exem- 
plum habemus cum scilicet futurum jactum re- 

tis a Piscatore emimus. Jure naturae spectato , 
contractus istiusmodi liciti sunt , quodcumque 
futurae spei pretium constituatur , dummodo 
error , vel fraus , aut dolus non intercesserit. 
Statuto rerum pretio , cum aequalitas in per- 
mutationibus praesumatur , liciti erunt contra- 
ctus , cum inter pretium spei , et probabilita- 
tem rei extiturae aequalitas , quantum fieri po- 
test servetur, probabilitates enim facile ad cal- 
culum rediguntur. 

Huc referri debent concertationes omnes quae 
virtutis , et industriae causa a nonnullis fiunt , 
premio victoribus constituto , cujusmodi sunt, 
qui certant currendo , saliendo , luctando etc. 
victoria enim incerta emitur vicissim, et vendi- 
tur et commutatur cura praemio. 

Rei futurae existentia aut ex industria pen- 
det , aut ex fortuna , aut utrique debetur. Re- 
rum igitur pretio constituto , patet , contractus 
hujusmodi per se illicitos non esse , cum par 
industria, et pares utriusque probabilitates sunt* 
Hae sunt ludorum regulae , quibus eorumdem 
justitia ponderatur, quos hic veluti contractus, 
non ut irritamenta avaritiae , et temporis inuti- 
liter terendi causas consideramus; alactores enim 
multoties officia erga se ipsos, et erga alios lae- 
dunt, collusori autem injuriam non faciunt. 

Huc referri etiam potest assecuratio , con- 
tractus inter mercatores frequentissimus, in quo 

alter promittit periculi indemnitatem mercibus 
aut rebus alienis, alter certam mercedem, quasi 
periculi pretium. Periculum dicitur casus for- 
tuitus , quo res perit , aut deterior fit ; casus 
autem est, adversus quem caveri non potest. 

Ex contractus natura evidenter sequitur, eum 
vitiari omnino , si alter merces transvehendas 
jam salvas esse, aut alter periisse certo noverit; 
res enim tantum extitura in contractum dedu- 
citur, et obligationis est fundamentum. Vitiatur 
quoque si merces vel nullae sint, vel non tanti 
aestimabiles, quanti mercium dominus affirmaverit. 

$. XVI. 

De Pignore , et Hypotheca 


Hominum fidem enumeratis hactenus contracti- 
bus obligatam, interdum arctiori vinculo obstrin- 
git creditor; ac postulat, ut praeter fidem da- 
tam sibi quid pretio aestimabile, quod aut pluris, 
aut saltem tanti, quanti contracta obligatio aesti- 
matur debitor tradat, vel ita afficiat, ut praesti- 
tuto tempore, debito non soluto, ipsi jus sit il- 
lud distrahere , et venditionis pretio sibi pro- 
spicere. Istiusmodi jus in re debitoris constitu- 
tum dicitur Pignus vel Hypotheca , et quidem 
Pignus, si quod supponitur ob debiti securita- 

tem mobile est, et ad creditorem transit, hypo- 
theca vero si immobile, cujus nec ipsa simplex 
detentio transeat ad creditorem. 

Naturali jure spectato, creditor pignus et hy- 
pothecam naturalem in bonis debitoris habet, at- 
que adeo si solvere debitum detrectat, ea cre- 
ditori jure proprio invadendi facultas est natu- 
ralis. In naturali igitur statu conventionalis hy- 
potheca inutilis omnino; in civili vero utilissi- 
ma. Non idem dicendum de pignore quod credi- 
tori in debiti securitatem re ipsa traditur , ut 
illud vendat, si intra constitutum tempus debi- 
tum non solvatur , eo enim utilior hic contra- 
ctus , quo pretiosior res habetur quae extat , 
quam ea quae sit extitura; qui enim sine pignore 
credidit, futuram solutionem sperat; qui autem 
cum pignore certo novit. In hoc ergo contractu, 
creditor jus exigendi debitum cum jure venden- 
di praestituto tempore rem certam debitoris per- 
mutat. 

Jus igitur creditoris in pignus est, ut illud 
solutione non facta vendat , ac medio tempore 
custodiat apud se , non autem eo utatur. Quod 
si res fructifera pignori data sit, quidquid eidem 
.postea accedit tenetur, atque una cum pignore 
vendi potest. Quae de pignore proprie dicto dis- 
seruimus facile ad hypothecam aptari possunt. 

S- XVII. 


7 


De Servitutibus 


Si quis licite rei suae dominium transferre po- 
test, poterit etiam dominii partem alienare, sive 
alteri actionem cedere, quae ipsi vel uti domi- 
no competat. Cessiones istiusmodi, servitutes 
dicuntur, quae in alterius utilitatem constituun- 
tur , adeoque veluti personales haberi possunt. 
Quot sunt emolumenta, quae ex domino ortum 
ducunt, tot etiam servitutes esse possunt, atque 
earumdem quantitatem sola transferentium vo- 
luntas metitur. 

Frequentiores servitutes J. C. Romani com- 
plexi sunt, eisque certa nomina, ac certam juris 
quantitatem imposuerunt. 

s. XVIII. 

De Emphyteusi 


Essentialia proprietatis jura ad jus alienandi, 
ac fundi substantiam immutandi referuntur. Si 
quis autem rei suae usum fructum cum facul- 
tate immutandi substantiam, aut etiam alienandi 
certa lege sub annuo canone in agnitionem do- 

minii aut in perpetuum, aut ad longum tempus 
transferat, jus possessori enatum dicitur Emphy- 
teusis • Jus hoc in re aliena constitutum dicitur 
dominium utile , quod utilitates fere omnes quae 
ex dominio ortum ducunt in alium a proprie- 
tario translatae sint, jus autem quod sibi reli- 
quum esse voluit habita proprietatis ratione do- 
minus, dominium directum . Emphyteusis grae- 
cum vocabulum latine plantationem significat , 
quod principio agri steriles, et minus fructiferi 
colonum fortasse non reperientes sub modicae 
pensionis lege concederentur cultoribus, ut plan- 
tatione utiliores redderentur. Mos deinde inva- 
luit, ut foecundi etiam agri, quin et urbana prae- 
dia, vel ut diruta reaedificarentur, vel ut in me- 
liorem redigerentur statum , in emphyteusim 
concederentur. 

Itaque quia canon , seu pensio traditur in 
agnitionem dominii , ejus quantitas a voluntate 
transferentis pendet, nec rationem habeat ad fru- 
ctus fundi , adeoque si accidat, ut sterilitatis , 
vel inundationis causa , fructus nulli sint, ca- 
non jure externo solvendus; aequitas enim natu- 
ralis postulat, ut si canon redditibus fundi am- 
plius proportionalis non sit, ejusdem pars remit- 
tatur. Quod si fundus adeo diminutus sit sine 
culpa , et dolo possessoris ut fructus non am- 
plius canoni respondeant emphyteutae jus erit a 
contractu recedere, et dominium utile domino re- 

stituere. Si autem culpa emphyteutae vel perie- 
rit ager , vel infoecundior factus sit , Canonis 
solutionem , effugere non poterit, neque a con- 
tractu recedere nisi proprietarium indemnem 
reddat; aequum enim est, ut qui damnum dedit, 
illud propria reparet impensa. 

Cum insuper dominium utile, jus emphy- 
teutae sit, illud ab eo in alium transferri posse 
salvis domini directi juribus, non ambigitur. Ce- 
tera quae hic exponi possent de laudem io , de 
consensu domini in alienatione fundi emphyteu- 
tici , de quinquagesima parte pretii ei solven- 
da ab emptore, vel a voluntate contrahentium 
pendent, vel a civilibus institutis. 

$. XIX. 

De Feudo 


Emphyteusi proximum est feudum et in eo tan- 
tum differt, quod primum jus sub annua pen- 
sione constituitur, alterum sub conditione mu- 
tuae fidelitatis. Feudum enim definiri potest j us 
praedio alieno in perpetuum , vel ad tempus 
utendi, quod pro beneficio dominus dat ex lege, 
ut qui accipit sibi fidem, et servitium aliquod 
exhibeat. Nomina quidem hic varia, substantia 
tamen contractus eadem ac in emphyteusi* Ce- 

tera-a contrahentium voluntate, consuetudine, 
et legibus pendent, atque adeo immobilibus juris 
naturae regulis non subjiciuntur. Quae enim J. 
C. naturalia Feudi appellant , ut dominium 
utile , fidelitas in vassallo , directum vero et 
mutua fidelitas non adeo ex natura contractus 
definiuntur , ut diversa esse non possint juxta 
varios gentium mores , et voluntatem contra- 
hentium. Exinde diversae feudorum denomina- 
tiones, ut ligia, franca, perpetua, liaereditaria, 
propria , regalia etc. Pendent autem ex natura 
contractus haec quae sequuntur : primo si do- 
minus, vel vassallus immutatur contractus feu- 
dalis est innovandus , nisi contrarium expresse 
fuerit indicatum; fidelitas enim cum sit obliga- 
tio personalis, neque in alium transmitti possit 
successor obligationem contrahere nequit nisi 
promittendo. Rem insuper feudalem a vassallo 
alteri in subfeudum dari posse , salvis domini 
directi juribus , nemo dubitat; dominium nam- 
que utile potest in alium transferri. Cum deni- 
que praestanda sit mutua fidelitas , tam vassal- 
lus quam dominus jure suo naturaliter destitui- 
tur, si modum non impleat , seu feloniam ad- 
mittat; est enim haec actio tam positiva, quam 
negativa obligationibus feudalibus in contractu 
definitis contraria. 

Kugg. Eth. tom. II. 5 

ART. VI. 


De modo quo contractae obligationes tolluntur • 

Eam esse contractuum originem diximus , ut 
sibi quisque perfecte debitum efficeret quod im- 
perfecte debebatur , et vel aliena beneficentia , 
vel mutuis praestationibus vitae necessitatibus 
prospiceret. Quisquis igitur perfectam obligatio- 
nem contraxit nullo alio pacto fidem solvet , 
nisi ea praestet ad quae praestanda se obligavit, 
vel si mutuae sint utrinque praestationes consti- 
tutae non prius liberabitur fides, quam uterque 
id quod promiserat integre , perfecteque prae- 
stiterit nisi forte contrahentes se a contractae 
obligationis vinculo liberaverint; aequum enim 
est, ut quae mutuo consensu colligantur, mutuo 
dissolvantur dissehsu , ac integrum cuique sit 
juri per contractum quaesito renunciare. 

Nisi juri quaesito renunciatio intercesserit , 
obligatio contracta nullo alio pacto extinguitur 
nisi praestatione ejus quod debetur , quae qui- 
dem solutio dicitur, et quae liberationem parit 
si omni ex parte perfecta sit , et non tantum 
praestationem rei debitae contineat , sed etiam 
modos debendi complectitur, quorum aliquis si 
in solutione negligitur, id praestitum esse quod 
debebatur, nullo pacto affirmari potest. Itaque 

pars pro toto , aliud pro alio invito creditori 
non recte solvitur , nisi res quae praestanda 
erat perierit, quo casu necessitate exigente rei 
aestimatio solvenda. In quo tamen, illud distin- 
guendum censemus an fortuito , an vero culpa 
debitoris res debita desierit esse : primo casu 
nudam ac simplicem aestimationem arbitrio probi 
viri solvendam putamus, altero autem, quanti in- 
terest creditoris re sibi debita carere , si enim 
damnum ultra rei aestimationem patiatur, ut ab 
eo reficiatur cujus culpa datum est, aequitas po- 
stulat naturalis. 

At si res fungibilis in genere debita sit , et 
nil dictum sit de qualitate, quaeritur quid juris. 
Rem autem mediae notae praestandam esse, ve- 
rior sententia est, quae et praesumpta contra- 
hentium voluntate demonstratur ; qui enim ab 
altero stipulatur frumenti, olei , vel vini quan- 
titatem, id quo communiter homines utuntur in- 
tellexisse, nec in vilissimam ultimi generis spe- 
ciem consensisse censetur. 

Tempus insuper praefinitum in obligatione 
spectandum est, et cum dies venerit tantum, si- 
ne mora, non autem ante diem solvendum. 

Si tamen dies statutus in debitoris gratiam, so- 
lutio ante diem legitima, quisque enim potest uti- 
litati suae renunciare ; si autem diem praefini- 
tura esse constat in creditoris gratiam, non prius 
solutio fieri potest , nisi in id creditor consen- 

serit; nemini enim invito jus auferri potest. Quod 
si nulla temporis determinatio facta fuerit, cre- 
ditori quovis tempore petendi jus est; debitori 
solvendi obligatio. Si autem arbitrio debitoris 
committatur solutio, non prius creditor praesta- 
tionem potest exigere quam post ipsam debito- 
ris mortem. Quam obligationem, et solvendi onus 
debitor transmisit haeredi , qui statim post de- 
bitoris mortem potest conveniri. Quae de tem- 
pore solutionis disseruimus de loco etiam intel- 
ligenda sunt. Nisi locus adjectus, ibi solutionem 
faciendam esse constat , ubi contracta fuit obli- 
gatio. 

Cum solutio sit praestatio ejus quod debetur, 
ei autem tantum debetur cum quo contracta fuit 
obligatio, qui creditor dicitur, creditori tantum 
solutio facienda, vel iis qui creditorem legitime 
repraesentant. Quamvis autem regulariter is sol- 
vat qui debet , attamen cum creditori nullum 
aliud sit jus quam creditum exigendi, quisquis 
vel sponte, vel a debitore jussus solvit aeque 
liberat debitorem. 

Si quis cum dies solutionis venerit, id non 
praestat, ad quod praestandum se obligaverat , 
per vim etiam ad solutionem jure cogitur : non 
prius tamen vis inferenda quam debitor inter- 
pellatus , dolo vel culpa sua recusaverit , vel 
detrectaverit solutionem; a die enim interpella- 
tionis creditor manifeste declarat re sibi debita 

egere, ac damnum sibi illatum iri ex dilata so- 
lutione* Exinde mora contracta dicitur , adeo- 
que obligatio oritur indemnem creditorem prae- 
standi. 

jEstimatio damni in statu naturali apud cre- 
ditorem est; in civili aut usurae legitimae de- 
bentur ob moram, aut id quod interest arbitrio 
probi viri aestimatur. Mora autem purgatur, et 
usurae cessant, simul ac solutionem reipsa offert 
debitor. Reali oblatione interposita, solutio facta 
dicitur, et ab obligatione contracta debitor li- 
beratur, licet rem oblatam creditor acceptare re- 
cuset; ipsi enim imputandum quod usu rei suae 
diutius carere voluit. 

Hactenus de naturali praestatione ejus quod 
debetur diximus. Liberatur tamen debitor si is 
cui debet , vel juri suo renunciet omnino , vel 
quocumque pacto debitorem a contracta obliga- 
tione liberet. Frequentioribus liberandi debito- 
rem modis sine naturali ejus quod debetur prae- 
statione , sua J. C. nomina propria affinxerunt, 
certasque praescripserunt juris regulas. Nobis ea 
indicasse sufficiet , quandoquidem et obligatio- 
nes, et jura contrahentium et ab eorum volun- 
tate pendent, et traditis jam regulis facile pon- 
derantur. Itaque liberatur creditor iis etiam mo- 
dis quos sequenti indicamus articulo* - 

ART. VII. 

De Acceptilatione , pacto liberatorio , 
confusione, compensatione, novatione , 
et delegatione . 


cceptilatio est creditoris declaratio, qua in- 
dicat se pro accepto tulisse quod alter solvere 
debebat; Pactum liberatorium autem est itidem 
declaratio qua Creditor significat, se nunquam 
in posterum petiturum esse quod alter debet. 
Vix altera ab altero naturaliter, et quoad sub- 
stantiam differt; in utrisque enim remittit cre- 
ditor jus suum, ac spondet, se nolle ut debitor 
praestet id ad quod praestandum obligabatur. Si 
debitor acceptet, jam actus expletus, et liberatio 
perfecta. 

Est etiam quaedam imaginaria solutio, quam 
J. C. confusionem dicunt, cum nempe in eam- 
dem personam jus stipulantis , et promittentis 
venit , velut si creditor debitoris , vel debitor 
creditoris adierit haereditatem ; cum enim ne- 
mo apud eumdem pro eodem obligatus manere 
possit, praecedens obligatio extinguitur, saltem 
pro parte qua succeditur cum nemo esse pos- 
sit sui ipsius et debitor, et creditor eodem tem- 
pore ; Confunditur igitur obligatio , vel potius 
tollitur. Extinguitur eodem modo obligatio , si 

is cui aliquid in specie debetur a me praestandum, 
idem in specie mihi debere incipiat, ex quo enim 
cepit utrinque deberi, mutuae obligationes ipso 
jure perimuntur, et compensantur . Itaque si de- 
bitum non idem sit quod ad omnes modos, nullo 
pacto compensari potest. 

Novatione etiam quis se a contracta obliga- 
tione liberat: est autem novatio obligationis con- 
tractae in alterius generis , vel modi obligatio- 
nem, creditoris et debitoris intercedente consen- 
su, facta permutatio. Si igitur cum debitore con- 
sentio fiat ut pro centum aureis debitis, operam 
suam determinato quodam modo praestet, nova- 
tio liabetur. Quare debitoris et creditoris consensu 
novatio perficitur, et conditione oblata, factaque 
acceptatione , antecedens obligatio extinguitur, 
novaque consensu contrahentium emergit. 

Itidem imaginaria solutio est delegatio cum 
nempe creditor pro praestatione sibi debita, jus 
eam exigendi ab alio, in solutum accipit ac pri- 
mum liberat debitorem ; permutat scilicet jus 
exigendi id quod sibi debetur ab uno cum jure 
idem exigendi ab alio , qui debitor delegatus 
dicitur. Ad delegationem perficiendam tres per- 
sonae accedant oportet, creditoris, qui promit- 
tit se vice praestationis debitae , jus et actio- 
nem eam a delegato exigendi , in solutum ac- 
cepturum , delegati , qui spondeat se delegan- 
tis debitum soluturum; debitoris tandem, qui 

eo pacto potius quam actuali rei debitae prae- 
statione se a contracta obligatione liberari con- 
sentiat. Itaque solvisse censetur debitor, quan- 
doquidem si non quod debuit , saltem quod 
creditoris aestimatione idem habetur solvit , 
etiamsi debitor delegatus solvendo non sit; non 
enim deleganti, sed creditori imputandum, quod 
in eam permutationem consenserit , ex qua da- 
mnum patitur , dummodo fraus > dolus, et cal- 
liditas omnis a delegante abfuerit ; nam si do- 
lo malo delegans, creditorem suum deceperit, et 
decoctorem delegaverit, idoneum asserens utro- 
que jure creditori satisfaciat oportet; damnum 
enim non creditoris negligenliae, sed ejus dolo 
tribuendum, cujus obligatio perfecta erat ut ve- 
rum eloqueretur. 

Cum per se delegatus vix ab expromissore di- 
stet, nil refert, an debitor sit delegantis; sibi 
enim cuique novam imponendi obligationem na- 
turalis facultas est. At si quis alienum debitum 
soluturum creditori promiserit, putans tantum- 
dem a se debitum deleganti, si postea errasse , 
nihilquc deleganti se debere compererit, poterit 
ne a promisso recedere, vel quod jam solvit con- 
dicere ? Negativa sententia verior est ; quamvis 
enim errantis promissio invalida sit, cum er- 
ror caussam promissioni dederit; attamen damnum 
errore vincibili illatum reparandum. Cum igitur 

qui debiti sui opinione delegari passus est, ni 
promissum servet irreparabile damnum creditori 
inferat, qui nec regredi ad primum reum, nec 
a delegato suum recipere posset, in collisione 
aequum est, ut potius damnum patiatur is, qui 
collisioni locum dedit , et qui poterat , debe-- 
batque rationes suas diligentius supputare, quam 
qui fidem delegati sequutus nec novisse poterat, 
nec debebat an error promissioni caussam dede- 
rit. Poterit tamen delegatus a delegante' indebite 
solutum repetere. 


ART. VIII. 

De Interpretatione 


F idem in contractibus servandam esse, multoties 
innuimus: at quoniam verbis contrahentes men- 
tem suam explicant, nec ea quid firmum et im- 
mobile tum ob utentium defectum , tum ob 
sermonis egestatem significant, saepissime acci- 
dit , ut controversia de promissionis quantita- 
te, et duratione suboriatur cujus aliquando diffi- 
cillimum est judicare. 

Itaque cum neque promissori , neque pro- 
missario jus sit verborum sensum interpretari, 
cum nemo judex esse possit in propria causa , 
in id contrahentes praesumuntur consensisse, ut 

5 ** 


Digitized by Google 



106 

exorta controversia judicetur juxta eas interpre- 
tationis regulas, quae ab omnibus sunt necessa- 
rio admittendae, quae scilicet rectae rationi con- 
sentaneae sunt, atque idcirco possunt demonstrari. 

Quare prima lex sit, verba intelligenda esse 
ex communi, et vulgari significatione, a qua non 
recedendum, nisi validissima rationum momenta 
suadeant, contrahentes a communi verborum usu, 
et significatione recedere voluisse. Cum enim 
uterque contrahens , et verum eloqui, et men- 
tem suam clare expromere teneatur, idque fieri 
nequeat, nisi per verba, quae communiter intel li- 
gantur ex vulgari significatione, sequitur, utrum- 
que eo pacto verbis uti debuisse. Quare si prae- 
cedente tempore verborum significatio sit immu- 
tata, quis esset eorum communis sensus tempore 
contractus est inquirendum. Mentales ergo re- 
strictiones illicitae, nulloque pacto admittendae, 
quippe quae adversantur veracitati , et obliga- 
tioni se clare exprimendi. Cum insuper omnium 
artium fere commune sit, ut suis verbis utantur, 
quae publica , et vulgaria dici nequeunt , Te - 
clinica verba ab artis illius peritis explicanda. 

Altera autem lex est, ut si quando accidat, 
ut in contractu, vel lege, homonymia, vel am- 
phibolia sit, ea seligenda sit, quae materiae de 
qua agitur aptior videtur. In fide namque quid 
senseris, non quid dixeris est cogitandum, atque 
adeo mens contrahentium quaerenda. Cum igitur 

quisque antequam externa signa eligat, ideas in 
mente habuisse praesumatur, quibus externa si- 
gna respondeant, in verborum electione praesu- 
mitur ea selegisse, quae ideas materiae de qua 
agitur magis accomodatas repraesentant. Cavilla- 
tiones igitur , dicti nempe , aut facti interpre- 
tationes, quae nullam subjectae materiae ratio- 
nem habent, et interpretis malam fidem arguunt, 
penitus rejiciendae. 

Tertia lege asseritur, interpretationem quae 
aut manifestum absurdum aut nullitatem actus 
induceret non esse admittendam. Cum enim o- 
mnium hominum officium sit, ut perfectam, quoad 
fieri possit actionum rectitudinem quaerant, et ut 
nihil temere agant, praesumendum nullo pacto est, 
contrahentes, aut quod absurdum est voluisse, 
aut in id consensisse, quod nullo pacto exitum 
habere potest. 

Quarta lex est , ut si verba prius adhibita 
subobscura, posterius de eadem re manifesta fue- 
rint, ita sit interpretatio instituenda, ut obscura 
per manifesta explicentur. Cum dilucide patet 
quid voluerint contrahentes , non praesumuntur 
voluntatem immutasse, nisi id manifeste indicent: 
at in hypothesi, alicubi de contrahentium mente 
perspicue constat, ergo et idem voluisse , cum 
obscure loquuti sunt, praesumuntur. 

Quinta lege statuitur, quod si ratio pateat , 
quae contrahentis voluntatem movit, omnia sint 

interpretanda, ut cum ratione illa conveniant. Id 
tamquam axioma assumi potest; nam ea voluisse, 
quae cum ratione voluntatis pugnant, absurdum 
omnino est. 

Si ergo sint, quae voluntatem moveant, ra- 
tiones , animadvertendum an omnes simul sum- 
ptae, an singulae per se voluntatem inflexerint, et 
interpretatio eo pacto concinnanda. Quod si ver- 
ba laxiorem, aut strictiorem significationem ha- 
beant , ea erit eligenda , quae rationi volunta- 
tis magis accommodata videtur. Atque adeo si 
mente et consilio contrahentis , aut imperantis 
liquido constat , verborum sensus interpretari 
debet eo pacto, quo uterque ea interpretaretur, si 
ad emergentes circumstantias animum advertis- 
set; nemo enim sermone , aut scripto omnia po- 
test amplecti. Quamvis tamen interpretatio men- 
ti, et consilio contrahentium respondeat oportet ; 
attamen si quid exinde emergat , quod naturali 
legi contrarium sit, id excipiendum omnino; ne- 
mo enim praesumitur, ea, quae naturali aequita- 
ti adversantur , voluisse. Si igitur pactum , aut 
lex cum naturali lege collidatur, lex naturalis 
etiam contra manifestam verborum significatio- 
nem servanda est; eam enim fuisse vel jubentis 
vel promittentis mentem, si de ea re cogitasset, 
recte praesumitur. 

Sexta lex j ubet , ut in collisione pactorum , 
quae quis de eadem re cum diversis iniit, priora 

ia tempore posterioribus anteponantur. Cum nemo 
obligari possit ultra moralem facultatem fieri ne- 
quit ut qui aliquid praestare tenetur alicui certo 
tempore, id eodem tempore praestet alteri, ergo 
cum altero de eadem re contrahens exceperit 
oportet collisionis casum. Primo autem non al- 
teri praestare , quod promisit, tenetur, quia obli- 
gatio cum primo absoluta, cum altero nonnisi 
conditi onata esse poterat. 

Septima lege monemur, quod si praestationes 
duarum rerum, quas quis eidem promisit colli- 
dantur, ea praestanda sit, quae utilior promissa- 
rio videtur. Qui enim sibi alterum obligat, uti- 
litatis suae rationem habet; praesumitur igitur, 
ut promissarius in collisione, id, quod melius , 
utiliusque sibi est, praestari voluerit. 

Lege denique octava statuitur, interpretando 
attendenda esse potius verba conditionem acci- 
pientis, quam offerentis. Cum enim nemo ultra 
voluntatem suam obligetur , promissoris verba 
obligationis quantitatem definiunt, non ejus, qui 
conditionem obtulit. 

PARI TERTIA 


DE JURE GE\TIUH 


De homine in omnibus conditionibus constituto 
hactenus verba fecimus, in quibus natura eumdem 
collocavit, ejusque obligationes, et jura enume- 
ravimus, ea omnia ad aeternae justitiae normam 
componentes, et initio facto a primaevo naturae 
statu , gradatim ad civilem societatem deducti 
sumus, quod opus coeterorum omnium pulcher- 
rimum est, et difficillimum, et si quando ad per- 
fectionem redigatur pene divinum. Si una totius 
humani generis societas civilis esset constituta 
nil fere expositis naturae legibus addendum; uni- 
versae enim Jus Gentis, facile ab expositis prin- 
cipiis deduceretur. At una tantum societas, unum- 
que inter homines civile imperium, forsan impos- 
sibile, quandoquidem homines moribus, ingenio, 
indole, viribus, vitaeque necessitatibus differunt 
juxta climatum, ut ita dicam diversitatem nec fe- 
licitas, civitatis objectum, iisdem constat ubique 
elementis , quae ab una legumlatione , unoque 
imperio peti possunt. 

Sed quid factum sit, non quid fieri possit 
inquiramus. Illud certum est, ab antiquissimis 
usque temporibus in distinctas politicas societa- 

tes divisum genus humanum, quibus omnibus 
tamen idem consilium , ut felicitatem sibi col- 
latis viribus compararent. Civili societate con- 
stituta, nullum cum coeteris hominibus, nisi na- 
turale vinculum; nulla enim est erga alios prae- 
ter naturales, obligatio, nisi ex consensu, atque 
adeo jura, et obligationes Gentium inter se, una 
moderatur lex naturalis , nisi in novas obliga- 
tioues sponte consenserint. 

Quapropter expositis naturae legibus, nil ul- 
tima addendum videretur; quippe Jus naturae cum 
jure Gentium quodammodo confunditur; attamen 
de eo dicere et utile, et necessarium; nam quam- 
vis alterius Juris fundamentum inaltero sit con- 
stitutum, attamen singularis homo, ad quem prae- 
cipue Jus naturale pertinet, ita a morali persona, 
sive Republica differt, ut quamvis leges eaedem 
sint, eas tamen novo, diversoque objecto aptare 
interdum difficillimum. Regulae ab jure naturae 
desumuutur, cujus recta ad actiones populorum 
applicatio Jus Gentium dicitur; atque adeo Jura, 
et obligationes juris Gentium tam erga se, quam 
erga alias ab uno ipso purissimo juris naturae 
fonte derivandae sunt. 

Incongrua igitur omnino divisio in Jus Gen- 
tium voluntarium, et necessarium, quasi aliquid 
Gens Genti debeat ex tacito quodam consensu. 
Primus hanc opinionem invexit Grotius, cui caus- 
sam errandi Jus Romanum praebuit, cui et sua 

aetate, et hac nostra maxima semper fuit aucto- 
ritas , nec multum ab ea sententia Wolfius di- 
scessit, quamvis Juris sui voluntarii fundamen- 
tum aliunde petierit, quam ab exemplis, et con- 
sentiente Gentium judicio. Is enim Gentes omnes 
in quamdam civilem societatem coivisse mente 
concepit, eamque civitatem maximam appella- 
vit: inde juris voluntarii originem ducendam esse 
ait, per quod nonnulla, quae ab jure naturali 
recedere videntur ab omnibus Gentibus aeque 
servantur , nec violantur sine alterius injuria* 
Verum hoc non tacito populorum consensui, sed 
legi necessitatis tribuendum. Quamvis igitur de 
Gentium moribus disserere nemo possit, nisi Ji 
ris Publici universalis notitia praecesserit; 
tamen generica Juris Gentium principia 
rabimus , nulla habita x*atione ad ea , quae vel 
diversas regiminum formas, vel peculiaria unius- 
cujusque Gentis instituta respiciunt* 

De officiis Gentium erga seipsas . 

ART. I. 

De Gentium conservatione , et perfectione • 

Conservatio, et perfectio sui ipsius', Gentibus 
naturali lege praecepta : hoc primum omnibus 
officium impositum, ex quo coetera omnia dima- 
nant; si enim civilis societas jubente natura intro- 
ducta , ut quam quisque non poterat , plures 
collatis viribus felicitatem compararent, societa- 
tem ipsam conservandam, et perficiendam natu- 
ram demandasse dicendum est. 

Gentis conservatio in eo potissimum sita est, 
ut in prima civili consociatione firma, et inte- 
gra perseveret: si bello vastata, aut civili discor- 
dia agitata vel sponte, vel invita alienum impe- 
rium subit extinguitur, nomen et majestatem gen- 
tis amittit; nulla enim gens, nisi summo impe- 
rio fruatur. Quare perfecta Gens dicitur, in cu- 
jus potestate ea sunt omnia, quae ad consequen- 
dum objectum civitatis sunt necessaria. Quae 
igitur Gens, aut cives regere, aut injurias arcere 
propriis viribus non potest, perfecta dici nequit; 

ipsi enim necessaria media desunt, quibus civi- 
tatis finem consequatur. 

Ad ea igitur omnia Gens jus habet, sine qui- 
bus se conservare, et perficere non potest; qua- 
propter, si felicitas et securitas publica objectum 
civitatis constituunt, perfectio Gentis in aptitu- 
dine ad illum assequendum sita erit, atque adeo 
hic videretur exponendum quibus mediis, quod 
sibi proposuit Gens , consequi possit; verum cum 
non iisdem elementis omnium populorum feli- 
citas constet , cumque ab internis externisque 
injuriis se tutam praestare diverse gens possit , 
ad specialem cujusque gentis politicam ea spe- 
ctat docere. 

Sed civitatem vel Gentem se perficere non 
posse constat, nisi se ipsam, populosque conter- 
minos probe noverit , et sollicita indagine con- 
civium indolem , numerum , mores , ingenium , 
vires inquirat ; regionis , quam colit, naturam , 
foecunditatem, culturam, situm dignoscere curet; 
quae enim ignota sunt non solum non perfici , 
sed ne custodiri quidem possunt. 

Illud igitur summi Imperantis primum offi- 
cium est, ut Gentem suam optime noscat, pro- 
prias vires dimetiatur , et quid conterminae 
gentes valeant ac meditentur, assiduo studio 
scrutetur. 

Cum insuper gens singularibus constet in- 
dividuis , ex singulorum perfectione universae 

gentis perfectio conficitur; curabit ergo, qui ci- 
vitati praeest, ne quis in ea sit ab omni opere so- 
lutus, et otiosus omnino, qui bona societatis in 
propria commoda, vertat, nulla operarum retribu- 
tione. Otiosi autem esse possunt vel privato vitio 
vel publico: si primum corrigendi, ac puniendi, 
et expellendi etiam a societate; emolumenta enim 
civitatis usurpant, qui nihil in ea conferunt; si 
alterum, leges emendandae. 

Alterum officium ex naturali se perficiendi 
lege derivatum, et genti impositum illud est, 
ut diligentissime curPt , ut quisque in civitate 
perfecte munere suo fungatur, ad quod et legi- 
bus coguntur, et honoris stimulis, et amore Pa- 
triae cives excitantur; altera autem via planior 
ad diligentiam, et studium civium assequendum, 
perfectio enim nulla sine labore , nullus labor 
sine sensu molestiae , quae difficile admodum me- 
tu poenae toleratur. 

Si enim aliquando vitare poenam possit , 
jam naturali ignavia vincitur homo; aliquid igi- 
tur sit oportet animo insitum , quod labantem 
erigat, ac molestiam convertat in voluptatem quod 
quidem amor Patriae, et laudis amor efficit. Exin- 
de apud nonnullas gentes artificia fere omnia ad 
perfectionem perducta, quae, civitati non exiguum 
quaestum afferunt, accepta referenda partim le- 
gibus, partim principiis , quibus puerilis aetas 
informatur, quae cives postea ita moratos elfi- 

ciutit ut non tantum privatum emolumentum , 
sed et suae gentis honorem propositum habeant. 


ART. II. 


De Gentis vitae conservatione , ubi 
de Commercio. 


Felicitas publica nulla esse posset, si necessa- 
ria ad vitam sustentandam , ac jucunditer du- 
cendam desint , quae per commercium inter- 
num et externum comparantur, utrumque ergo 
erit a gentibus promovendum. 

Internum commercium dicitur, quod pro- 
vincia cum provincia, regio cum regione ejusdem 
gentis exercet per rerum et operarum commu- 
tationem; externum quod gens exei’cet cum gente. 
Utrumque naturali jure demandatum esse du- 
bitandum non est, si huc revocentur, quae de 
communicatione rerum , et operarum inter ho- 
mines disseruimus; quod autem ad internum at- 
tinet , eo magis illud exercere cives ejusdem 
gentis jubentur , quo arctiori vinculo ad rerum 
omnium communicationem obligantur. 

Commercium autem externum hypothetice a 
natura praeceptum; si enim soli ubertas, ac ci- 
vium industria omnia suppeditet, quae ad per- 
fectionem mentis sufficiant , si nihil sit , quod 

gentis indigentiae supersit, jam externi commer- 
cii objectum, et subjectum nullum est. Si secus, 
commercia externa exercenda , tum ad compa- 
randa ea, quibus gens indiget, tum ad vendenda, 
quae supersunt: alterum enim civitatis objecto 
respondet , alterum gentis divitias auget , quas 
elementum esse diximus perfectionis status ex- 
terni, habita tum privatorum, tum gentis univer- 
sae ratione. De commerciorum jure alibi dicemus. 


ART. III. 

De gentium divitiis, earumque aestimatione . 

Dives gens dicitur , quae praeter rerum om- 
nium ad vitae sufficientium abundantiam, et prae- 
ter pecuniam commercio exercendo, et Reipu- 
blicae administrandae necessariam , auri et ar- 
genti summam aliquam habet, quam, si opus sit, 
in publicos usus convertat. Animadvertendum ta- 
men est, pecuniae ejusmodi summam apud mul- 
tos particulatim, quamvis non aeque divisam esse 
debere, ut gens dives dicatur, nam si unus, vel 
alter pecunia numerata redundet , coeteri vero 
vix habeant, unde vitam sustentent, gens dives 
dici non potest; non enim personae morali id 
jure tribuitur , quod non majori individuorum 
componentium parti tribui aeque possit. Illud 

etiam animadvertendum, quod terrae, vel industriae 
fructus , si vel etiam indigentiam gentis supe- 
rent, non tamen eam divitem constituere: ii enim 
servati corrumpuntur, et pereunt, adeoque gentis 
divitias ex una superfluenti pecunia existiman- 
das esse patet. 

Nullo igitur pacto divitias comparare gens po- 
terit, quam externi commercii exercitio; eo nempe 
pacto terrae et industriae fructus cum aliena pecu- 
nia permutantur; quare nullae divitiae, ubi nul- 
lum commercium. Hoc autem triplex est aequale, 
activum, passivum: aequale , si merces cum mer- 
cibus , activum , si merces propriae, quo nomi- 
ne tum terrae, tum industriae fructus veniunt 
cum aliena pecunia, passivum , si pecunia pro- 
pria cum alienis mercibus permutatur. In altero 
ditescit populus, in tertio ad inopiam vergit in 
dies; quapropter illud est gentis officium, ut per- 
petua curet vigilantia, ne ullum aliud apud eam 
commercium sit, nisi activum. Quod quidem fa- 
cile assequetur, si per leges, et praemia propo- 
sita , agrorum culturam , omnigenamque indu- 
striam excitet , et alienarum mercium nimiam 
libidinem, et non veram earum indigentiae opi- 
nionem emendet. Quapropter civitatis rectori jus 
erit , commercium externum ita legibus tempe- 
randi, ut nullum exinde populus detrimentum 
patiatur sine ulla exterarum gentium laesione , 
quod infra clarius apparebit. 

An gens sub alterius Patrocinio summum 

habeat imperium • 


Si vel ob civium paucitatem, vel ob exiguita- 
tem territorii finitimarum gentium potentiam , 
vel aliam ob causam se gens aut servare, aut ab 
externa injuria tueri propriis viribus non valeat, 
potentiori accedere ejusque patrocinium, et prae- 
sidium inito foedere comparare sibi posse mani- 
feste patet. Si patrocinium concessum , ut infe- 
rior aliquid invicem praestet, utriusque obliga- 
tiones, et jura mutuae promissiones dimetiuntur, 
a quibus recedere nefas. 

Quaeritur tamen an si populus alter alteri 
praesidium, et tutelam , alter vero vel imperii 
reverentiam, vel operam, vel annuum tributum 
polliceatur, majestatem amittat, et a summo ca- 
dat imperio. Vix dubitandum arbitror eum sum- 
mo imperio potiri, apud quem jura majestatis 
illaesa supersunt, quamvis inaequali foedere te- 
neatur; nam dummodo in interna, externaque ad- 
ministratione a nullius arbitrio pendeat, parum 
interest, quod se alienae opis indigentem fatea- 
tur, et potentiori populo reverentiam, aut patro- 
cinii pretium operam, vel annuum censum pro- 
miserit : confessio quidem infirmitatis aliquid 

de dignitate detrahit , imperium summum non 
attingit. Ejusmodi foederum inaequalium exem- 
pla et vetus ct recens historia suppeditat , ad 
quod genus publica referri possunt, quae olim 
in imperio Germanico locum habebant. 

Si vero non tantum infirmitatem populus, inito 
cum potentiori inaequali foedere, fateatur, sed 
in eum etiam aut nonnulla, aut omnia majesta- 
tis jura transferat, aut summum imminuitur im- 
perium , aut interit omnino. Primo enim casu 
populi sub umbra foederis servitutem patiuntur, 
altero vero nec vana libertatis species snperest, 
et populus sive gens omnino extinguitur. 

Posteriori insuper casu societas dissolvitur , 
et civi cuique integrum est novam patriam quae- 
rere; novum enim imperium subire invitus cogi 
non potest. Ceterum si foedus inaequale sit, at 
sine summi imperii imminutione , haberi potest 
velut mutua promissio; quae mutuo consensu dis- 
solvitur, et si alter fidem violet, alterum a pro- 
missione servanda liberat, nisi jus perfectum sibi 
quaesitum per vim, et publico bello velit vin- 
dicare. 

Eodem argumento ostenditur societatis jura 
dissolvi, si populi pars, aut Regni provincia in- 
defensa desei'atur ; naturale enim jus reviviscit 
tum ob necessitatem, tum ob denegatam tutelam, 
aut ob defensionis impotentiam. 

De Dominio , et Imperio 

N omine gentis summum imperium constitutum 
intelligimus, quod jus cum personas per se re- 
spiciat , esse potest etiam sine proprie dicto do- 
minio, ut apud Noraadas populos , qui pascen- 
dis gregibus huc illuc vagantur, nec stabiles se- 
des habent, solo creatarum rerum usu contenti. 

Itaque vel ex familiis agricolis proprios agros 
particulatim possidentibus coaluit, vel facto quasi 
impetu , vacuam terrae regionem occupavit. In 
primo casu gentis imperium et dominium vete- 
rum familiarum possessionibus circumscribitur; 
in altero autem eo usque progreditur, quo ma- 
nifeste patet , regionem occupatam fuisse , et 
primaevae communioni facto et industria, non 
verbis tantum subtractam. 

Ubi dominium, ibi gentis imperium; quam- 
vis enim ad personas idem referatur, omnes ta- 
men occupatae regionis partes afficiat oportet. 
Regio per universitatem occupata , gentis Ter- 
ritorium dicitur , in quo et summi imperii , et 
publici dominii jura, nemine contradicente exer- 
cet, ita vel a terrendis hostibus appellatum, ut 
placet Varroni, vela terra derivatum ethymon, 
Tugg . Etlu tom . //. 6 

ut asserit Servius a terendo , quasi terra bobus, 
et aratro trita gentis sit territorium. 

Cum eadem sit publici , et privati dominii 
origo, eam occupasse terrae partem gens intel- 
ligitur, quam propria incolere industria possit, 
cujusque fructus et praesenti, et futurae indi- 
gentiae sublevandae sufficiant; et quamvis quis- 
que suae indigentiae judex sit, fines aliquo pa- 
cto regantur oportet, ne quid inutile, et infru- 
ctuosum cum humani generis propagationis de- 
trimento supersit. Cum ergo quaedam sint, quae 
sponte a natura feruntur, ut prata, nemora, syl- 
vae, quae pabula gregi et armento praebent, ea 
occupata censentur quo in pascuum mittuntur 
pecudes; ipsa enim utendi necessitas industriam 
supplet, et jus parit dominii. Cum tamen ea loca 
laboris humani non praebeant indicia, signis no- 
tentur necesse est, quae actualem usum, ejusdem- 
que necessitatem indicent, ut aliae gentes ab eo- 
rum dominio abstineant. Eodem argumento osten- 
ditur, quod si quae sint territorio inclusa, nec se- 
curitatem obtinere gens possit, nisi coeteri omnes 
ab earum usu excludantur, ea quodammodo oc- 
cupata esse censenda, et a primaeva communio- 
ne sublata; lex enim, quae securitatem consu- 
lendam imperat, ea media suppeditat, sine qui- 
bus legi obtemperari non potest. Itaque flumina, 
et lacus , qui in territorio gentis sunt , quoad 
integritatem in dominio sunt Gentis illius, licet 

ut aqua profluens , vel stagnans occupari non 
possint, neque enim propriae fiunt aquae, nisi 
a quo hauriuntur. 

Si in partes dividitur occupatum a Gente so- 
lum, et unicuique sua pars tribuitur, assigna- 
tae partes res singulorum dicuntur, quae vero 
non singulis viritim, sed universitati alicui assi- 
gnantur res universitatis , quarum proprietas in 
universitatem translata est, usus vero in singu- 
los eam componentes; quae denique in gentis do- 
minio sunt, res publicae nuncupantur. Coetera, 
quae in territorio inveniuntur, et occupari ne- 
queunt ad communionem pertinent primaevam , 
atque communes sunt. 

Rebus igitur universitatis, qui ex ea sunt, 
uti, et frui debent, salva earum substantia, nisi 
forte res ipsae usu consumantur et pereant , ut 
gramen a communi prato divulsum , aut ligna 
caesa ex communi sylva. Cum autem harum re- 
rum usus ad universitatem , seu gentem perti- 
neat, quae personae morales sunt, et individuo- 
rum morte non extinguuntur, sed per succeden- 
tium seriem continuantur, qui praesentem uni- 
versitatem constituunt, rebus suis utantur opor- 
tet, ut nullum futuris detrimentum afferant: qua- 
re nullum universitati jus communes res alie- 
nandi, nisi id vel evidens utilitas, vel necessi- 
tas suadeat. 

Cum insuper usus genti concessus sit nemi- 

ni communibus rebus ita uti licebit, ut coete- 
rorum usui impedimentum afferat, nisi res ejus 
naturae sint, ut usum promiscuum non patian- 
tur. Si quis enim prior usum occupat, coeteros 
omnes jure excludit, ut accidere solet in haustu 
aquae ex puteo, aut fonte communi vel publico. 

Cum jui-a omnia in summo Imperante sint , 
res publicae ejusdem dominio subjiciuntur. Qua- 
re si communi bono expedire videatur rerum 
tam publicarum, quam ad universitatem spectan- 
tium usum gentis Rector legibus temperat. Quae- 
ritur autem, utrum eidem populi partem , sive 
regni provinciam exterae Genti cedere , et ejus 
imperio subjicere jus sit. Distinguendam quae- 
stionem arbitramur» 

Si quaeritur an summo universae Gentis di- 
discrimiae, ut maximam populi partem servet , 
fidem obligare possit, se renunciaturum imperio 
alicujus provinciae , neque eam ab externa vi 
defensurum, id valere dicimus: in societate enim 
omnes singulis tutelam, et protectionem quidem 
promisisse censentur, excaepto tamen necessita- 
tis casu, ne scilicet unius defensio coeteros o- 
mnes perdat, inutilique conatu, et pars defensa 
pereat, et totum corruat corpus; si autem cessio- 
nem cum parendi obligatione connexam asserunt, 
ita ut indefensus populus novum subire impe- 
rium jure debeat, negamus iis innixi argumentis, 
quibus demonstravimus apud desertam , et in- 

defensam provinciam naturalem adeo reviviscere 
libertatem , ut saluti suae consulere ex senten- 
tia possit, adeoque novum detrectare potest im- 
perium, cui nullo jure subjicitur, nisi aut ta- 
cite, aut expresse in id consenserit. 

Cum omnia, quae intra fines territorii occu- 
pati, dominio et imperio gentis subjiciantur, non 
excipienda flumina, aut lacus supra monuimus, 
qua nempe flumina, et lacus dicuntur, non qua 
stagnans, aut profluens aqua ; aquas enim pro- 
prias non fieri diximus, nisi a quo hauriuntur. 
Nec objiciendum puto, et lacus, et flumina in 
naturali adhuc esse statu, et adeo humanam in- 
dustriam eludere, ut nullum praeseferant huma- 
ni laboris indicium , quod quidem praecipuum 
proprietatis characterem esse diximus; praeter- 
misso enim validissimo quod attulimus, a secu- 
ritate Gentium deducto argumento, negamus pri- 
mum, et lacus, et flumina qua talia, humanam 
omnino eludere industriam , quippe multoties 
et moles in flumen aut lacum injicitur , et ri- 
pae magnis sumptibus muniuntur, vel ut angu- 
stiori loco contineantur aquae, vel ne alio flue- 
re incipiant et sata inundent, vel ut statio, iter- 
ve navigio commodum sit* Huc secundo accedit 
quod circumcolentes cives et flumen , et lacum 
inclusum quasi custodia saepiunt, et satis indi- 
cant , se ad sufficientiam vitae , et securitatem 
civitatis et flumine, et lacu indigere, atque adeo 

a communione primaeva utrumque sublatum , 
quae quidem omnia pro occupatione inter Gen- 
tes esse debere panlo ante monuimus. 

Difficilior quaestio est de imperio, et domi- 
nio fluminis si utrimque duos populos dister- 
minet, et eorum ad utramque ripam jaceant ter- 
ritoria. 

Omnis controversiae solutio a modo et ori- 
gine primae acquisitionis dependet; si enim ab- 
sque dubio constet populum unum altero citius 
et territorium prope flumen, et flumen ipsum oc- 
cupasse , aut si diu flumine tamquam proprio 
usus est, ita ut coeteros omnes ab ejus usu ex- 
cluderet, et populus in altera ripa imperans hu- 
jus juris exercitium longo tempore passus sit 
primi quidem imperio, et dominio flumen acce- 
det. At si neutrum ostendi possit et contentio 
de imperio fluminis inter utrosque riparum do- 
minos oriatur, preesumptioni fit locus , et cum 
neutrius potiora sint jura, eodem tempore occu- 
pationem factam esse praesumitur, et utri usque 
dominium ad medium flumen pertingere. Quod 
de flumine diximus , idem de lacu intelligen- 
dum esse patet. 

Si in dubio , utriusque populi imperium , 
fluminis medietatem attingat, flumen autem ad- 
versas ripas corrodat, oppositisque ripis passim 
per alluvionem terram adjiciat, idem flumen esse 
videtur , nec veterem speciem amittit , suique 


1 


Digitized by Google 



127 

medietate populorum imperia distinguit , atque 
adeo alluvionis incrementum in ejus populi do- 
minio est cujus ripis accessit. At si facto impe- 
tu alio currere coepit flumen, et alveum dere- 
liquit, mutatur imperii terminus, et qui medieta- 
tem fluminis qua fluminis , qua non aquae fluen- 
tis limitem habebant, alvei medietate separabun- 
tur, linea scilicet illa, quae medium alveum se- 
cat ; flumen autem ad eum populum pertinet , 
intra cujus territorium fluit. 

Si vero flumen non utriusque oppositas ri- 
pas interfluit, sed e superioris gentis territorio 
in inferioris terras se exonerat , utraque Gens 
imperium, et dominium in ea fluminis parte ha- 
bet, quae intra fines est territorii. Quare popu- 
lus qui superior est eo pacto utatur flumine o- 
portet ut inferioris navigationem , et piscatio- 
nem deteriorem non reddat, multominus aquam 
derivare, aut quid moliri quo usus in inferiori 
parte corumpatur vel difficilior fiat. 

Idem intelligendum est de limitropho flu- 
mine aut lacu, nam quamvis utrique populo ri- 
pas suas et munire , et reficere liceat, attamen 
ita fieri omnia oportet ut adversa ripa, et usus 
fluminis contermino populo bebitus, detrimento 
non subjiciatur. Si tamen salutis publicae neces- 
sitas urgeat ut nullo pacto periculo possit occur- 
ri, nisi ex. gr. alio ad tempus flumen derivetur, 
alter populus id patiatur oportet; damnum ta- 

tnen resarciendam juxta regulas alibi constitutas. 

Si quid tandem in flumen, ripasque immit- 
tendum quod commune utriusque populi bonum 
promoveat, communi consensu, communibusque 
impensis praestandum esse evidenter colligitur. 

His nonnulla circa dominium , et imperium 
maris addenda necessario sunt. Celebris de do- 
minio maris magno argumentorum apparatu di- 
sceptata quaestio , verborum improprietati , et 
abusui accepta referenda ; ante omnia euim et 
mare , et dominium perspicue definire necesse 
erat; ne igitur nobis vitio vertatur quod in aliis 
reprehendimus, mare dicimus vastum illum a- 
quarum sale admixtarum cumulum qui in ter- 
rae cavitatibus continetur, ej usque tam magnam 
occupat partem , ut aridae quae supersunt pla- 
netae hujus superficies hominum usibus assi- 
gnatae veluti insulae haberi possint, vastissimo 
quasi innatantes pelago varioque aquarum spa- 
tio distanter inter se. 

Immensa autem haec aquarum congeries quam- 
vis eadem ubique, et continuo quasi alveo re- 
cepta, diversis tamen indicatur nominibus et juxta 
crateris quo continetur figuram et latitudinem. 
His positis si quaeritur an mare qua sub gene- 
rali significatione intelligitur dominio subjici 
possit, et in jus proprium alicujus gentis abire, 
negamus; aquarum enim vastitate, et mobilitate, 
et invisibilis profunditate alvei, adeo humanam 


Digitized by Google 


129 

industriam eludit , ut nullo labore a primaevo 
naturae statu illud submovere quis possit, quod 
tamen necessarium ad inducendam proprietatem 
diximus. Quaestio igitur potius inter Gentes ex- 
citata de parte aliqua maris, an scilicet privato 
dominio , et imperio subjici possit. Et quidem 
si pars maris longo intervallo a terra distet, et 
in altum porrigatur , occupari non posse dici- 
mus , tum quod humana industria non possit 
naturalis status faciem immutare, tum quod ra- 
tio desit cur a communione primaeva removea- 
tur, vasta enim aquarum congregatio longe a lit- 
toribus dissita, usum praebet universis Gentibus 
inexhaustum quod ad navigationem, expiscatio- 
nem, et cetera ejusmodi emolumenta, quae qui- 
dem utpote inexhausta in commune natura po- 
suisse iutelligitur. 

At si maris partem longe etiam a terra dis- 
sitam Gens classe teneat, et quasi complectatur 
non ambigendum, quin omnes alios ab ejus aquae 
usu jure arcere possit , ergo aliqua pars etiam 
vasti maris dominii capax est. Respondemus usum 
maris in ea parte occupatum , non dominium , 
et finito usu, aquam ad primaevam redire com- 
munionem; dominium enim, non tantum usum, 
fructumque actualem domino debitum signifi- 
cat, sed etiam utendi, ac fruendi, et quod ma- 
xime notandum est, possidendi jus, quod amis- 
sa etiam actuali possessione non amittitur, et 

6 ** 


Digitized by Google 



130 

in alium transferri potest. Ridiculum autem , 
illos, quod aliquam maris partem forte diu clas- 
se tenuerint ita occupasse, ut omnes alios etiam 
post quam ab ea discesserint a navigatione, et 
piscatione excludere possint, cum vix indicare 
facultas sit quam maris partem a primaeva com- 
munione removerint. Nec mare igitur univer- 
sum nec magna pars maris vasti a terris dissita 
dominii capax est, adeoque regulae, quae rerum 
communium usum regunt , et maris usum mo- 
derantur. 

Si autem quaeritur an aliqua pars maris quae 
alicujus Gentis littoribus circumfunditur, aut 
quam territorium ejusdem undequaque ambiat, 
illius dominio subjici possit, id fieri posse con- 
cedimus; sinus enim aut freta ita humana coer- 
ceri industria possunt ut ejus non ambigua ve- 
stigia ostendant et a communione sublata mani- 
feste appareant. 

Huc accedit tum utilitatis , tum securitatis 
caussa; cura enim ejusmodi partis usus non sit 
inexhaustus , nec innoxia multoties ceterarum 
gentium per eas aquas navigatio 

De Gentium propagatione , ubi de Patria • 

C^ui determinatam quamdam societatem primi 
constituerunt, non sibi tantum prospexisse, sed 
futurae quoque familiae consulere voluisse prae- 
sumuntur, ut ex ipsius civitatis objecto dedu- 
citur, quod assequi nullo pacto fas esset, ni ci- 
vitas per quamdam perpetuam seriem successo- 
rum reviviscat , et in eodem statu permaneat. 
Quae autem civilis societas quae in dies langue- 
scat, et brevissimo temporis spatio extinguatur? 
Quare ex ipsa civitatis natura , civium filii ad 
civitatem pertinent , et in jus Patris succedunt 
iis ab eodem quaesitnm. Itaque sobole propaga- 
tur , crescit , augetur Respublica , et Civitas a 
parentibus sola generatione transmittitur filiis , 
nulla habita nativitatis loci ratione, dummodo 
parentes jure civitatis fruerentur. Ad civitatem 
autem pertinent Cives extra territorium positi , 
donec jure suo aut tacite , aut expresse renun- 
ciaverint. Tacite quidem cum alio, facto, et ani- 
mo domicilium transferunt; diuturna enim in 
alieno territorio civis commoratio, studiorum, va- 
letudinis, commercii, militiae causa renuncia- 
tionem non arguit , nisi secus sit legibus con- 
stitutum. 

Si quis igitur iu alieno territorio moratur , 
non civis, non indigena, sed incola dicitur aut 
peregrinus, ej usque filios Patria quasi cives sibi 
vindicat ; Patria enim juxta primogeniam no- 
minis significationem , territorium gentis illius 
dicitur cui politicae societatis vinculo parentes 
obstringuntur, quamvis vulgari sermone territo- 
rii pars, in quo parentes habuerant stabile do- 
tnicilium filii Patria , societas autem universa 
ad quam parentes pertinent, ejus natio dicatur. 
Si quis tamen alio domicilium transferat animo 
ibi perpetuo commorandi , vel quid admittat , 
quo jure Civitatis in poenam privetur , novam 
civitatem , novamque patriam sibi comparare 
potest in alieno territorio , si Gentis ad quam 
accedit leges permittant. Cum tamen difficile sit 
ab externis tantum factis peregrini , vel novae 
incolae animum colligere , et interpretari , fere 
ubique leges constituunt intra quod temporis 
spatium animus praesumatur, ut quis ex inco- 
la et peregrino , indigena , vel civis fiat. Quae 
igitur abunde disseruntur ab J. C. circa domi- 
cilium, sunt potius ejusmodi legum interpreta- 
tiones* quam regulae a naturali jure deductae , 
quae peregrinis, et incolis in genere aptari pos- 
sint , ut ad novae Civitatis jura admittantur ; 
quamvis enim aliquando fortasse colligi possit ab 
externis indiciis, eum de quo agitur patriae suae 
rcnunciasse; non tamen exinde patet in nostram 

coire vnluisse societatem, simplex enim habita- 
tio et permansio in alieno territorio , licet diu- 
turna animum novae ineundi societatis nec per- 
spicue, nec necessario significat. 

Si amor et benevolentia erga omnes praece- 
pta; si in praestatione officiorum praeferendi qui 
praecipuis nos devinxerunt beneficiis, ambigen- 
dum non est, Patriam prae ceteris omnibus Gen- 
tibus diligendam, iisque praeferendam in colli- 
sione officiorum, tum quod ei praesidia vitae, for- 
tunaeque nostrae debemus, tum quod nemo felix 
esse possit, si Patria oppressa, et misera sit. Cum 
igitur amor nil sit quam alienae felicitatis desi- 
derium, coeco quodam impetu in Patriae dilectio- 
nem rapiaris oportet, quandoquidem cum tua ipsa 
beatitudine, Patriae ielicitas tam arcto vinculo 
conjungitur. Cavendnm tamen est ne Patriae a- 
morin furorem quodammodo convertatur, et ita 
civium animos pervadat, ut omnia in ceteros ho- 
mines licita arbitrentur, quae Patriae gloriam, 
opem, potentiam augere possunt; non enim Pa- 
triae tantum, sed hominum omnium causa gene- 
ratos esse homines constat, ut mutuis officiis 
communem omnium conciliationem colant, tue- 
antur. 

Optimus ergo erit Civis qui ita se Patriae 
suae devovet, ut in officiorum collisione eam per- 
petuo praediligat, in ceteris non tantum Patriae, 
sed totius humani generis px-opositam habeat fe- 

licitatem , quo enim latius hominis beneficentia 
diffunditur, eo major virtus, eaque pene divina 
quae non cives tantum , sed univerrsum com- 
plectitur humanum genus. 

At quamvis Patria officiis omnibus praestet, 
quaesitum tamen est, an civi jus sit e Civitate 
in perpetuum discedere, venia a sociis, sive sum- 
mo Imperante non impetrata , aliamque sibi Pa- 
triam adsciscere. Nos id licere dicimus , dum- 
modo societatis intersit; nam quamvis ad indefi- 
nitum tempus , inita sit societas, attamen in id 
consensisse praesumuntur omnes a nemine sin- 
gulaflm ceterisque invitis dirimendam , si ex ea 
discessione societas detrimentum patiatur, nisi 
id latis postea legibus satis vetitum sit invito 
imperante Patriam deserere. Si tamen societatis 
jura erga aliquem socium, vel sociorum partem 
reliqui violaverint quin licita sit eorum a Patria 
dicessio, nulla etiam habita aut legum, aut de- 
trimenti ratione vix dubitandum , qui enim pri- 
mus datam fidem non servat, alterum a contra- 
cta liberat obligatione. 

Ex ipsa emigrationis causa, et indole seqni- 
tur jus civitatis amittere emigratos, qui et exu- 
les voluntarii merito appellari possunt, in quos 
nullum est amplius jus Imperantis statim ac re- 
cepti sunt in exilium , hoc est in aliam civita- 
tem; exilium enim non semper cum infamiae nota 
conjungitur, quae non aliunde, quam a delicto 

oritur, et nomen ipsum multoties potius est ca- 
lamitatis, quam turpitudinis. Exules autem le- 
gittimi ii sunt, qui in poenam admissi criminis 
e civitate vel in perpetuum, vel ad tempus eji- 
ciuntur, quorum si et bona publicantur dicun- 
tur proscripti. Differunt autem ab exulibus le- 
gittimis relegati , quod illi a territorio Gentis 
expulsi sint, illis vero vel certus locus interdi- 
citur, vel certa insula, aut provincia assignatur, 
ut eo quasi vinculo includantur. 

Quamvis autem voluntarium exilium per se 
nec supplicium sit nec cum infamia conjunctum, 
sed quandoque infortunii perfugium attamen si 
quis ut poenam admissi criminis fugiat in exi- 
lium migrat, non omnis in eum jus Gentis suae 
extinguitur, quemadmodum de peregrinis agen- 
tes demonstrabimus. 

Quaeri bic potest, an exules vel voluntarios, 
vel legitimos Gens recipere possit sine ejus po- 
puli a quo migrare volunt injuria. Videtur au- 
tem licite posse; humanitatis enim ofllcium est 
sedibus suis expulsis receptum non denegare, et 
ab usu urbis peregrinos extorres non prohibere, 
nam licet exules legitimi sint, et in poenam cri- 
minis in exilium acti , attamen misericordiam 
merentur, tum quod jus illis est alicubi sedem 
ponere, tum quod ipsum peccare quodammodo 
infortunium sit, tum quod denique reus in alie- 

no territorio non habetur, qui apud aliam Gen- 
tem crimen admisit. 

Cum tamen emigrantes benigne recipere sit 
officium humanitatis, novas sedes quaerentibus, 
si justa sit causa , publicaeque saluti expediat, 
poterit eas Gens denegare i quamvis enim exu- 
libus et peregrinis, alicubi commorandi sit jus, 
non tamen hanc, vel illam terrae partem, com- 
muni jure violato sibi vindicare possunt. Rece- 
ptus igitur ab ipsis petendus alibi, nec vis adhi- 
benda, nisi extrema urgeat necessitas, qua una 
privata hominum dominia , et inde derivantia 
jura suspenduntur. 

CAPUT II. 

De officiis Gentium erga alias . 


Homo homini in primaevo naturae statu debet, 
quod ipse sibi , nisi officium erga alium cum 
officio erga seipsum collidatur. Eadem regula 
officia Gentium inter se dimetitur ; non enim 
quod homines peculiares inierint societates ad 
assequendam felicitatem, humanitatem exuisse 
dicendi sunt. Societates quidem diversae, idem 
tamen omnium objectum, iidem homines sunt, 
atque adeo populus populo, quod homo homini 
debet. Itaque si huc revocentur, quae de offi- 

ciis hominum erga alios, et de officiis Gen- 
tium erga se ipsas docuimus, quae etiam sint 
officia Gentium inter se manifeste patebit; quam- 
vis enim genus humanum sit in diversas so- 
cietates distinctum, non ideo hominum natura 
immutata, atque adeo inter se eadem jura, et 
obligationes, nisi quatenus obligationes contra- 
ctae naturales quandoque vincunt, et in colli- 
sione officiorum, perfecte potius quam imperfe- 
cte debita praestantur. 

Cum hominum jura constituat ipsa humana 
natura, non eorum fortuitae modificationes, qua- 
litates , et externae circumstantiae , officia hu- 
manitatis Gentibus universis praestanda , nulla 
habita Religionis, legum, morum et instituto- 
rum diversitatis ratione , quin et hostibus non 
deneganda, iis tamen servatis regulis quas alibi 
statuimus. 


ART. I. 


De Gentibus non laedendis • 


(Quamvis humanitatis officiis aliquis modus prae- 
scriptus sit, eaque sint ex utraque parte condi- 
tionalia, atque adeo jus tantum imperfectum pa- 
riant, absoluta tamen sunt officia Gentium de non 
laedendis aliis, quod quidem eodem argumento 

ostenditur, quo injurias omnes vetitas esse inter 
homines demonstravimus , Gentes enim haberi 
posse diximus tamquam personas morales in na- 
turali statu viventes. 

Non idem ac inter homines' singulos est in- 
juriarum inter Gentes objectum, cum non eadem 
sint perfectionis elementa; eadem tamen lex pro- 
hibet ne quid a populo admittatur quod alterius 
populi perfectionem vel corrumpat, vel impediat 
quominus eam Gens adipiscatur. Huc ea omnia 
sunt revocanda quae de aliis vel non laeden- 
dis, vel non contemnendis supra diximus , qui 
enim in Civitatem coierunt non humanitatem 
exuisse dicendi sunt , adeoque iisdem legibus 
civitates obstringuntur, quibus homines inter se 
in naturali statu. Amor igitur, beneficentia, li- 
beralitas, comitas, cetereaeque virtutes quas om- 
nium parens commendavit natura, non sunt in 
societate abjiciendae, quae enim leges justitiam, 
et injustitiam in naturali statu constituuut, eae- 
dem jus et injuriam dimetiuntur inter gentes. 

De Commercio Gentium. 


Ex iis quae circa sufficientiam vitae supra nota- 
vimus constat, commercia inter gentes non tan- 
tum licita, sed naturali lege praecepta. At cum 
fieri possit ut sibi populus omnino sufficiat, nec 
alienae opis indigeat, naturale hoc praeceptum, 
hypotheticum est , atque adeo Ius Gentium ad 
conmereiuin in specie cum hoc vel illo populo 
exercendum , jus est imperfectum. Si enim de 
nostris vendendis sermo sit, neminem ad emen- 
dum cogere possumus, si de alienis comparan- 
dis neminem per vim licite ad vendendum adi- 
gere , cum an aliquid ejus indigentiae supersit 
ignoremus. 

Quare cum jus in genere ad commercia per- 
fectum sit, qui commercia inter gentes impedit 
injuriam facit. Exinde patet, non esse mercibus 
transitum denegandum. Verum cum ad commer- 
cia in specie jus sit imperfectum, genti cuique 
liberum erit alteri id denegare si publicae sa- 
luti expedire videatur. Itaque nemini injuriam 
facit qui peregrinas merces in territorium im- 
portari non patitur, vel quibus non indiget, vel 
quae publicae felicitati damnum inferunt. 

Cum officia imperfecta nisi per mutuas pro- 
missiones perfecta fieri non possint , jus ad 
commercium in specie per pacta acquiritur. Con- 
ventiones ergo omnes Gentium circa commer- 
cium licitae dummodo jus alterius perfectum 
non laedant, eoque consilio ineantur, ut liber- 
tati Gentium minus quam fieri possit officiatur, 
ad aliena enim comparanda, et sua aequo pretio 
vendenda cuilibet genti jus aequale, ac officium 
naturale est, ut non unius populi tantum, sed 
totius humani generis felicitas promoveatur. Ve- 
rum cum in collisione ut nobis potius quam 
alteri consulamus natura jubeat, si Reipubli- 
cae intersit, nil prohibet, quin Gens cum alia 
Gente pacisci possit, vel ut merces quasdam sibi 
soli vendat, vel eas quibus indiget a se solo 
certo pretio emat, vel ut commercia in territo- 
rio exercere liceat , et cetera hujusmodi quae 
liberam Gentium mercaturam restringere viden- 
tur; gens enim utitur jure suo, ac nulli injuriam 
facit, cum jus ad commercium speciale sit im- 
perfectum. 

Rerum et operarum inter Gentes communica- 
tio, in qua maxime commercium populorum ex- 
ternum versatur, naturali jure praescribatur, o- 
mnibus imposita esse debet obligatio ut faciliora 
mutua Gentium commercia reddant, adeoque et 
publicas vias sternant, fluminibus pontes impo- 
nant , ad oras , sinus et portus tutum appulsum 


Digitized by Google 


141 

praestent, navigationem tueantur, et juvent, em- 
poria, et loca nundinis apta constituant, et hu- 
mani generis mercaturam promoveant, et ampli- 
ficent, si tamen id fieri possit, sine publicae uti- 
litatis, et securitatis dispendio. Itaque altera Gens 
alteram cogere nequit , ut hoc vel illud com- 
merciorum utilitati praestet. Cum tamen nemo 
gratis dare, quod alter mutua possit praestatione 
consequi teneatur , sumptus in commerciorum 
utilitatem factos, portorii 's n et vectigalibus mer- 
catoribus impositis compensare licet; aequum est 
enim ut nemo ditior fiat cum aliena jactura. Ju- 
sta igitur vectigalia si modum non excedant, nec 
plus petatur, quam impensum est vel impendi- 
tur ad mercatorum commodum, vel tutelam prae- 
standam. 

Cum tamen vectigalis vel portorii quantitas 
a territorii domino pendeat qui jure suo uti 
nemine contradicente potest, hinc mul toties ad 
querelas praecavendas de certis mercium vecti- 
galibus pendendis, spensiones publicae inter gen- 
tes initae sunt, quo casu data fides servanda. Non 
tantum vero certus vectigalibus publicis spon- 
sionibus praescriptus est modus, sed multa etiam 
in alieno territorio mercaturam exercentibus jura 
ab ipsius territorii domino interdum concessa 
sunt, et consules constituti quibus mandatum est 
a Principe constituente , ut privilegia subditis 
suis in alieno territorio mercaturam facientibus 

tueantur, et lites inter eos mercaturae caussa 
exortas, summarie ut ajunt et juxta aequi, boni- 
que , aut Patrii Juris regulas vel componant, 
vel dirimant* 


ART. III. 

De Aequalitate , et libertate Gentium • 


Homines in naturali statu et aequales, et libe- 
ri sunt: si plures civilem societatem ineant, aequa- 
litati quidem, et libertati renunciant intra socie- 
tatis fines ; persona tamen moralis, quae civitas 
dicitur, habita ratione coeterorum hominum qui 
ea societate non includuntur, et libera, et aequa- 
lis est, nec singuli enim, nec omnes, nec eorum 
pars aliqua qui diversam ubilibet constituerint 
societatem praestantiam affectare possunt. Cum 
autem aequalitatem dicimus, moralem intelligi- 
mus quae non in physicae potentiae aequilibrio, 
sed in j urium, et obligationum paritate versa- 
tur. Nulla igitur Gens est, licet viribus, opi- 
busque potentior quae alia superior ordine , et 
natura praestantior sit, eodem pacto quo nullus 
est in naturae statu cujus sint jura poti ora, quod 
fortasse corporis robore alterum vincat ; cum 
enim eadem omnium natura sit, ac jura omnia a 
natura deducantur, quae uni sunt jura tributa, 

et alteri concessa sint neccsse est, unde moralis 
aequalitas ortum ducit. Consensu igitur tantum 
aequalitas , et libertas naturalis exuitur, atque 
adeo nulla inter Gentes praelatio nisi per pa- 
ctura, quod tamen naturali legi non opponitur; 
quisque enira potest juri suo renunciare. Poterit 
igitur populus populo aliquam honoris praero- 
gativam concedere, aut imperii reverentiam, aut 
quid aliud promittere, quo se inferiorem fatea- 
tur, et perfectae renunciet aequalitati. 

Si aequales est liberae gentes inter se sergo 
et summi earum Imperantes in quos Gentium 
jura translata sunt, quique Gentem ipsam re- 
praesentant. Nullus igitur Imperans prae alis 
tua excellentior, aut dignior, nec uni competunt 
jura, quae alteri aequae tribuenda non sint; im- 
perium civile enim aequae summum, quantum- 
vis angustum sit civitatis territorium, et Jura 
majestatis eadem ubique. Attamen innumerae 
exortae sunt inter Europae principes contentio- 
nes circa dignitatis, et loci ordinem, et multe- 
ties scriptis et armis certatum est de Jure prae- 
cedentiae; hujusmodi autem quaestionum diiu- 
dicatio, non a naturalibus legibus pendet, sed 
vel a conventionibus Gentium, vel a populorum 
consensu. 

Quamvis autem vel tacite vel expresse con- 
senserit populus alter, alterius majestatem se co- 
miter servaturum, et concessuram aliquam ho- 

noris praerogativam, non ideo ejus libertas im- 
minuitur. Summum adhuc intra territorii fines 
imperium , adeoque et Remp. administrandi li- 
bera facultas, et jus omnino perfectum. Nemini 
igitur Principi quantumvis potentissimo jus est 
impediendi , ut populus exercitio utatur juxta 
sententiam eaque jubeat, quae ipsi vel utilia 
vel justa videntur, licet minus ad finem civita- 
tis conducibilia. Errantem si velit, moneat; hic 
tamen sistat humanitatis officium oportat, si enim 
per vim liberum coerceat populi imperium, na- 
turae legem violat. Itaque nullus Princeps alie- 
nae se immiscet Reip. administrationi, nisi for- 
te eadem sua jura perfecta laedantur. 

ART. IV- 

De Officiis Gentium quae ex dominio et 
imperio ortum ducunt. 


Cum eadem sit tam privati, quam publici do- 
minii ergo, eadem jura, eaedemque obligationes 
ex utroque discendunt. Cum igitur sumpti de- 
mitorii dominim ad populum pertineat , [tam- 
quam personam moralem, sive penes cum sit in 
commune, sive in singulos Cives divisum, pars 
territorii privato cuique tributa eam habet ra- 
tionem ad totum, quam civis ad populum , at- 

que adeo cum cives simul sumpti populus sint, 
ita bona privata civium, sive territorii partes si- 
mul sumptae bona sunt civitatis. Itaque si qua 
Gens jus habeat quaesitum in bona alterius 
Gentis, illud valide exercet in cujuscumque pri- 
vati bona quae in debitricis territorio sunt po- 
sita. Aes igitur alienum publicum, nempe nomi- 
ne Civitatis contractum ex publicis primum , 
deinde ex privatis Territorii bonis solvendum 
pro rata. 

Ex dominio, et Imperio Gentis intra territo- 
rii lines, sequitur jus perfectum excludendi o- 
mnes qui ad civitatem non pertinent ab ejus usu, 
vel eos admittendi iis legibus quae Geniis Ke- 
ctori placuerint. At si nullae leges circa pere- 
grinos, vel advenas latae sunt, ea tamen recepti 
conditione intelliguntux-, ut summi imperii legi- 
bus pareant donec in territorio commorantur; 
absurdum enim est, in eo aliquem esse, qui publi- 
ca contemnere jura possit, in novam enim societa- 
tem quasi temporarius civis cooptatur, atque adeo 
publico paret imperio , quod quidem intelligen- 
dum est non tantum quod ad personas, sed etiam 
quod ad res tam mobiles, quam immobiles, quas 
peregrinus in alieno territorio possidet , eae enim 
loci legibus aeque subjiciuntur; in Principis enim 
jurisdictionem consensisse jure praesumitur qui 
illius ingreditur territorium, vel in eo praedii pos- 
sessionem acquirit. Iisdem igitur legibus et civis, 
Jiu<( 2 . Eth. toni. II. 7 

et advena regitur, atque eodem tempore juvatur, 
et in eo differunt inter se, quod civem nun- 
quam, advenam interdum ignorantia juris excu- 
set. Haec quidem non pugnant cum iis quae su- 
pra diximus de iis qui a patria discedunt ani- 
mo redeundi, quos civitatem non amittere, et 
ad eam quasi subditos pertinere asseruimus. Po- , 
test enim quis uno eodemque tempore et alieno 
imperio subesse in quibusdam actibus , et ad 
tempus, in aliis vero et jura, et obligationes 
servare erga civitatem suam , quae nullo pacto 
imperio loci in quo degit repugnant. Huic igi- 
tur est imperium in advenam quasi in tempora- 
rium civem, civitati vero suae quasi in perpe- 
tuum, adeoque et revocanti civitati, et legibus 
Patriis obtemperare tenetur in omnibus. Quin 
si civis concivem suum in alieno territorio lae- 
dat, et in Patriam redux laesus ad reparatio- 
nem damni, vel ad poenam agat contra laeden- 
tem, jure poterit judicium de ea re in Patria 
institui, et patriis legibus definiri; jus enim quod 
laesus acquisivit personam sequitur quamvis 
sit in alieno territorio quaesitum. Si vero ante- 
quam rediret in patriam, judicem alieni territo- 
rii adiit, et de ea re est sententia dicta, nullus 
est alterius juris experiendi locus ; sententia 
enim est actus imperii, quod cum summum sit, 
externae Jurisdictionis examini non est subji- 
ciendum. 

Jus puniendi criminis reos in principe per- 
fectum, perfectum item in altero Principe jus 
arcendi peregrinos , et exteros a territorio , et 
non patiendi ut alter ibidem jurisdictionem exer- 
ceat se invito , et inconsulto, si igitur quis de- 
liquit in territorio , et post crimen admissum , 
aliquo confugit, in officiorum collisione jus ori- 
tur deposcendi reum ad poenam, in Civitate au- 
tem apud quam degit , obligatio ut interpellata 
vel pro merito puniat nocentem, vel ei apud 
quem deliquit dedat, vel saltem praesumpto reo 
neget asylum. Eo pacto et jus alieni territorii 
non laeditur, et datur jus ex naturali lege exe- 
quendum. Si omnia recuset civitas, jam non am- 
plius inter privatum reum et gentem , sed inter 
Gentes ipsas res agitur: crimen enim ipsum non 
incongrue populo tribuitur , qui delinquentem 
tuetur, et criminis denegat reparationem , quae 
quidem injuria aequissimam praebet belli causam. 

Non tamen deposcenti ante tradendus prae- 
stimptus reus , quam causa cognita sit , et de 
criminis imputabilitate liquido constet: contra 
enim alienam vim subditis etiam tempoi’ariis a 
Civitate debetur patrocinium , nec reus aliquis 
dicitur nisi convictus, et legitimi Judicis sen- 
tentia criminis auctor declaratus; nullus autem 
Judex legitimus extra imperantis territorium. 
Quod quidem cum facile vitandae poenae de- 
linquentibus praebere possit opportunitatem, at- 

que adeo Gentem cum Gente committere, Inter 
plurimos Europae populos publicis pactis san- 
citum est , ut deposcentis populi judicio fides 
habeatur, et ad ejus nutum reus praesumptus 
detur» 

Quoniam vero actiones suis auctoribus im- 
putantur, si quid admissum a privatis civibus in 
populo , inscio , et inconsulto summo imperan- 
te, id populo imputari nequit. Uno verbo po- 
pulo non imputantur, nisi actiones publicae. At 
si subditos injuriam in exteram gentem inferre 
non ignoraverit, et eos cohibere si possit , aut 
illatam reparare injuriam requisitus neglexerit, 
jam populus ipse injuriae auctor habetur, et vis 
publica, publica vi repellitur. 



Aiu 




ART. V. 

De Jure necessitatis inter Gentes , seu de 
usu rerum innoxiae utilitatis . 


» « 


c 


um dominia, et imperia Gentium de quibus 
hactenus disseruimus ab eadem deducantur ori- 
gine, a qua privata, iisdem etiam conditionibus 
utraque subjicienda esse manifeste patet. Si qua 
igitur sunt in dominio, et imperio Gentis quae 
praeter privatam, propriamque, innoxiam etiam 
habeant utilitatem , ea in commune posita na- 

turali jure non inficiandum, cum ratio omnino 
desit cur a communione primaeva subtrahantur; 
quae enim utilia iis sunt qui accipiunt, danti 
non molesta , ea denegare petenti et barbarum 
est, et injustum ; quamvis enim quaedam occu- 
pari possint quod ad privata emolumenta, non 
tamen jure occupantur quod ad eam, quam ha- 
bere possunt innoxiam utilitatem. Id quidem 
non ex pacto, ut Grotius ait , tacito inter gen- 
tes, sed ex ipso naturali jure et dominii natura 
ortum ducit. 

At cuinam pertinebit judicare , an usus rei 
dominio subjectae innoxius omnino sit, et nec 
minimum detrimenti et molestiae domino afferat? 
quidquid nonnulli dicant, id domini judiciQ 
permittendum arbitror, fieri enim potest, ut qui 
aliis videtur rei alicujus usus omnino innoxius, 
et loci, et temporis habita ratione revera non sit, 
et magnam afferat domino, aut aliquam saltem 
molestiam. Si quis igitur putat, rem jam occu- 
patam, usum habere innoxium , eum a domino 
petat oportet, qui si denegat etiam injuste, le- 
gem naturae violat, injuriam petenti non facit, 
atque adeo per vim adigi nequit, ut usum prae- 
stet, sine naturalis libertatis laesione. Hoc igi- 
tur jus, quod vocant innoxiae utilitatis ad res 
alienas non differt ab eo quod universis homi- 
nibus competit ad humanitatis officia ; et cum 
quod imperfecte debetur, nonnisi per pacta per- 

fecte debitum fiat, diuturnus rei alienae usus 
jus non parit, et a precario non differt. Itaque 
poterit alter populus alteri usum rei vel juris 
proprii concedere, alteri denegare sine injuria; 
fieri enim potest, ut rei suae vel juris usus in- 
noxius si uni populo concedatur, non innoxius 
si alteri, cujus rei judicium penes populum est, 
qui rei, vel jui’is dominium habet. Quae igitur 
deberi gentibus nonnulli dictitant jure inno- 
xiae utilitatis ex primaeva communione residuo, 
cum non incongrue quod ad effectum externum 
attinet, ad officia humanitatis referantur, per vim 
exigi nequeunt, ut transitus exteromm per ter- 
ras, et aquas occupatas, ad littora , et oras ap- 
pulsus , commoratio , permansio , et domicilium 
in territorio, mercatura, et cetera id genus, quae 
quidem, si innoxia, denegare durissimum est, et 
inhumanum, at per vim exigere injustum. 

Haec omnia recte procedunt nisi officia Gen- 
tis erga se ipsam cum officiis erga aliam colli- 
dantur , et extrema urgeat necessitas : in prae- 
senti enim rerum discrimine lex naturalis circa 
imperia et dominia publica suspenditur. 

De Praescriptionibus. 


Si quis hominem quantumvis rudem interro- 
get, an ei qui ab usurpatore rem mobilem, aut 
immobilem accepit, eamque decem , vel viginti 
annis bona fide possedit , liceat jure tamquam 
suam retinere, verumque dominum, eam vindi- 
cantem, et usurpationem demonstrantem jure re- 
pellere, responsurum non dubito, id nullo pa- 
cto licere. Cum enim in hypothesi certum sit, 
domino vel invito, vel inscio jus quaesitum 
ereptum injuria fuisse, fieri non posse arbitra- 
bitur, ut injuria tractu temporis convalescat, et 
juris robur obtineat, et ne videatur alienam tue- 
ri usurpationem, et ratam habere injuriam, rem 
suam domino restituendam, damnique reparatio- 
nem a fraudis, et usurpationis auctore deposcen- 
dam docebit. Id sane sentiet, qui naturalis ra- 
tionis radios subtilium cavillationum caligine 
obnubilari, aut justi, et honesti sensum cor- 
rumpi passus non est. Cum vero plures et scho- 
lastica deliramenta, fatilesque sententiae corru- 
perint, hinc maxima exorta est difficultas circa 
jus praescriptionis quod tot, tantisque fuit scri- 
ptorum ambagibus involutum. Rectae igitur ra- 
tionis revocemus principia , quae pro re nostra 

ad haec reducuntur; primo nempe quod nemini 
invito suarum rerum dominium sit eripiendum 
2. quod alienae rei restitutio naturaliter prae- 
cipiatur, undecumque eam possessor comparave- 
rit, 3. denique, cum dominium sit jus, cumque 
tempus sit simplex nomen rerum existentium 
durati onis, per se vim moralitatis effectricem ha- 
bere non potest. His positis quaeritur primo 
utrum praescriptio, et usucapio, sit in jure na- 
turae admittenda. Negamus. Praescriptio enim, 
vel usucapio est adjectio dominii per continua- 
tionem possessionis temporis longe definiti ; er- 
go acquiritur dominium rei alienae invito domi- 
no, facultas moralis per lapsum temporis, et li- 
beratur possessor a naturali obligatione resti- 
tuendi rem alienam. Quaeritur 2. an saltem 
in Jure naturae admittenda longissimi temporis 
praescriptio, quae scilicet memoriam hominum 
excedat. Negamus : quae enim supra notavimus 
et hic valent, nisi asseratur, injuriam, quo diu- 
turnior, eo magis in speciem juris transire. Fie- 
ri tamen potest, ut longissimi temporis posses- 
sori dominium rei quam possidet adjiciatur fa- 
cto potius, quam jure , cum nempe possessionis 
origo ab hominum memoria distat, et usurpatio 
demonstrari non potest; non enim sufficit, ut 
quis ostendat rem ab alio possessam ad se, vel 
suos olim pertinuisse, sed manifesto doceat opor- 

tet, se vel suos a dominio et possessione inju- 
ria fuisse deturbatos. 

Objciunt tamen nonnulli praescriptionis le- 
gem publico bono civitatis introductam , sine 
qua dominia omnia incerta, et turbata , adeo- 
que Civium pax, et tranquillitas perpetuo peri- 
culo agitaretur. Et cum dominia rerum privata 
permissa sint a natura ad pacem inter homines 
servandam, naturali rationi consentaneam prae- 
scriptionem esse asserunt, quae possessori longi 
temporis adiicit tandem rei possessae legitimum 
dominium. 

Sane non negamus in civitate licere ad lites 
evitandas post certum possessionis tempus res 
alienas etiam initio male partas possessori tam- 
quam suas lege lata adjudicare, aut ab juris sui 
exercitio quod diu neglexerit, dominum dejice- 
re quasi in poenam negligentiae : non negamus, 
in civitate licere huic, vel illi incerto dereli- 
ctionis argumento certitudinem tribuere. Multa 
esse diximus quae a naturali jure in civitate re- 
cedunt necessitatis lege. Non tamen id est quod 
quaerimus, nam quamvis concederemus jure na- 
turae permissi vo licita esse ea omnia, sine qui- 
bus civilis societas consistere non potest, et ad 
ea referendam esse praescriptionem, attamen vi- 
cissim concedatur oportet , possessionis tempus 
arbitrarium omnino esse, et a summo imperan- 
te pendere , adeoque ejusmodi praescriptionem 

in statu naturali , et inter Gentes suo funda- 
mento carere, cum nullus sit , qui jus habeat 
aut tempus definiendi ad praescriptionem ne- 
cessarium, aut dominum negligentem puniendi. 

Sed nodum rursus objiciunt praescriptionis 
assertores, qui insolubilis esse videtur; si enim 
nulla admittatur praescriptio inter Gentes, ex 
diuturna possessione, aut derelictione praesum- 
pta, jam omnia incerta, et turbata in orbe ter- 
rarum sint oportet, nec quisquam erit Princeps, 
aut summus Imperans, qui tutus esse possit in 
imperii sui quamvis longissimi temporis posses- 
sione; quod quidem cum Gentium tranquilli- 
tati adversum omnino sit , id etiam dicendum 
est naturae legi contrarium. 

Haec quidem nullo modo objicerentur si 
qui de praescriptionibus scripserunt, Imperia a 
privatis praediis probe distinxissent. Cum enim 
civile imperium neque occupatione, neque iis 
modis, quibus privata dominia transferuntur ac- 
quiratur, sententias de praescriptione imperio 
aptare absurdum omnino. 

De Pactis publicis , et Foederibus Gentium . 

Eadem privatorum contractuum et publico- 
rum foederum origo, idem objectum , et consi- 
lium, utrorumque fere subjectum idem; si enim 
tum homines singuli erga singulos , tum Gen- 
tes erga alias naturalia explerent humanitatis of- 
ficia, vix ullus publicis, aut privatis pactis locus 
reliquus esset, eorum praecipue, quae non in con- 
tinenti perficiuntur, sed jus, et actionem pariunt 
in futurum. Sed cum humanitatis officia imper- 
fecte debita sint, atque adeo incerta, et dubia, 
necessitate exigente, eorum praestatio, publicis 
pactis perfecte debita fiunt , aut aliquid juxta 
varias populi opportunitates adjicitur juri natu- 
rali, vel onere sibi imposito, vel cautione data, 
vel translato, aut renunciato aliquo jure. In eo 
tamen differunt privata a publicis pactis, quod 
illa inter privatos fiant de privatis juribus , et 
emolumentis, haec inter populos liberos de re- 
bus publicis, et ad civitatem, vel Gentem uni- 
versam pertinentibus: illa privatos, haec civita- 
tem obligant, atque adeo ad Majestatis juratum 
pacis, tum belli foedera pertinent, cujus volun- 
tas populi, vel civitatis voluntas esse intelligi- 
tur. Summi igitur Imperantes tantum, vel ii qui 

ab ipsis legitimam habent causam , et speciale 
mandatum foedera pangunt, si de i’ebus publicis 
agant, si autem de propriis, et privatis , quam- 
vis summi Imperantes sint, seipsos obligant, non 
civitatem. Non tamen ex utraque contrahentium 
parte, majestas necessaria ; si cum privatis , aut 
subditis, aut exteris de rebus publicis Princeps 
agat, pactum componitur publicum , et foedus 
percutitur, quod a Civitate servandum. 

Praeter memoratas personas, memini jus est 
pacta publica ineundi, quae civitatem obligent. 
Supremi belli duces, Provinciarum, finiumque 
defensores, minoresque aliae potestates, quibus 
exercitium aliquod summi Imperii commissum 
est, ea jura omnia habere intelHguntur, sine qui- 
bus munus sibi demandatum recte administrare 
non possunt , atque interdum , iis jubentibus , 
summoque Imperante inconsulto, induciae, ab 
actibus hostilibus cessatio , vel ut ajunt armo- 
rum suspensio, deditiones jure fiunt , non foe- 
dera, aut publica pacta , quae injussu populi , 
vel ejus Rectoris componere nefas. 

Quaeritur tamen anonnullis,quidjuris,si exer- 
citus Imperator, aut provinciae defensor aliquid 
promittat, spondeatque , summam Potestatem 
quod promisit, ratum habituram, in quid nem- 
pe teneatur Civitas, in quid sponsor. Et quidem 
Civitatem sine mandato obligari non posse li- 
quet, nemo enim ultra voluntatem suam obliga- 

tur. Quod autem ad sponsorem attinet distin- 
guendum censeo, an sponsor declaraverit , non 
se jure obligandi Gentem munitum, an vero do- 
lo malo promissarium deceperit, simulans se fa- 
cultatem promittendi nomine Gentis , a summa 
potestate accepisse. Si primum, et aliquid promit- 
titur, quod Remp. tangat, idem est, ac si sponsor 
polliceatur, se operam daturum atque effecturum, 
ut populus, vel Gens pro qua promittit, id ra- 
tum habeat. Ubi igitur populo sponsionem suam 
declaravit, et sponsionis causas exhibuit, fidem 
solvit, judicio populi relinquens an sponsionem 
ipsam probare , vel improbare velit , nec ultra 
progreditur obligatio. Licet improbata sponsio- 
ne altera pars, seu promissarius damnum patia- 
tur, ipse est sui damni causa moralis , atque 
adeo sponsori non imputandum, qui operam tan- 
tum se daturum promisit, ut sponsio rata ha- 
beretur. Si vero alterum, et jus obligandi Gen- 
tem quod non habuit prae se tulit sponsor, al- 
terumque decepit populum , in id teneri quod 
interest negotium illud ratum non habitum fuis- 
se, ambigendum non est ; damnum enim dolo 
sponsoris datum a sponsore ipso sarciendum, 
adeoque decepti populi eadem jura sunt in spon- 
sorem, quae esse diximus in hominem, qui de- 
liquit in Territorio , vel dolo , aut culpa da- 
mnum dedit, et exinde apud aliam Gentem se 
recepit. Dedendum igitur censeo dolosum ac 

fraudolentum sponsorem, ej usque bona tradenda 
a summo Imperante decepto populo, ut et da- 
mnum eo quo fieri potest pacto reparet, et poe- 
nam criminis sumat. 

Ut igitur fraudibus, et dubiae fidei obviam 
eatur, mos invaluit inter Gentes, ut non prius 
foedera et pacta publica a ministris Imperan- 
tium, eorumque nomine facta valeant, quam ab 
ipsis probata, et confirmata fuerint. Haec tamen 
intelligenda non sunt de iis, quae minores Po- 
testates promittunt intra fines facultatis a sum- 
mo Imperante concessae, habita publici mune- 
ris ratione, nam ea valent , simul ac promissa 
sunt, nullaque Principis confirmatione inter- 
cedente. 

Cum Gentes inter se haberi possint tamquam 
personae morales in statu naturali viventes, ea 
omnia quae supra de officiis compromittentium, 
de validitate, et fide pactorum diximus, eo ma- 
gis hic valent, quo foederum subjectum prae- 
stantius, eorumque nocentior violatio. Verum 
quamvis foedera et pacta publica sancte servan- 
da sint, attamen si populus populo officium 
aliquod humanitatis promisit , ut auxilia pedi- 
tum, equitum, navium, aut ad omne, aut ad certum 
bellum, frumenti, aut cibariorum annuam praesta- 
tionem et cetera id genus necessitatis casum exce- 
pisse praesumitur, ita ut si hostilis incursus immi- 
neat , si summa sit apud eum annonae penuria 

ad promissa implenda non teneatur ; quamvis 
enim et res, et jura populi in alium transfer- 
re licitum, tamen in officiorum collisione obli- 
gatio suspenditur, cum nemini concessum sit ea 
alienare, sine quibus aut conservatio, aut de- 
fensio sui sit impossibilis, atque adeo et pro- 
missor ipse necessitatis casum excipere voluis- 
se legitime praesumitur. Quod si idem uno, eo- 
demque tempore praestare quis possit pluribus, 
quin id valide promittat vix dubitandam, ut 
hospitium, transitum per territorium, mercium 
exportationem etc. At si tamen id promissum 
sit pluribus, cujus praestatio eodem tempore sit 
impossibilis, eum liquet praeferendum, cum quo 
antiquius est foedus ; nullum enim , et invali- 
dum posterius foedus, quod sit antiquiori con- 
trarium, nec promissor jus, quod jam aliena- 
vit, in alium transferre potest. Sic societas bel- 
lica cum pluribus contrahi potest, certumque 
auxilium promitti , attamen si plures foederati 
bellum gerant nec omnibus auxilia mitti possint, 
illi opem ferat promissor oportet cum quo so- 
cietas, et amicitia antiquior, posteriores enim 
ea conditione initae intelliguntur, ne antiquio- 
res violentur. Ceterum quae inter Gentes pan- 
guntur foedera, aut idem statuant cum Jure na- 
turae, aut ei aliquid addant, ex libera paciscen- 
tium voluntate modum, et mensuram accipiunt, 
quae si nec fraus, nec dolus intercedat , utrin- 

que sancte servanda , nec contrahentibus alia 
imposita a lege naturali officia sunt, quam quae 
ad compromittentes pertinere diximus. 

Vel paribus igitur, vel imparibus legibus foe- 
dera fieri possunt , ita ut vel utrinque eodem 
modo se habeant, vel majus alterutri onus impo- 
nant, vel minora tribuant emolumenta, et uti 
convenerunt contrahentes, ita jus esto: prima 
aequalia , altera inaequalia foedera dicuntur , 
aequalitatem vero mutuarum praestationum aequi- 
valentia constituit. Si in foedere inaequali aut 
res , aut operas populus promittat , nec eadem 
reddi sibi restipulatur, ut in foedere belli au- 
xilia, in pacis vero exportationem suarum mer- 
cium, vectigalium abolitionem, annuum tribu- 
tum, nec pars altera quid repromittat, non ideo 
imminutum dixeris promittentis imperium , cu- 
jus integritas in eo potissimum sita est , ut in 
Beip. administratione a nullius arbitrio pendeat; 
quamvis autem ad quid agendum, vel non agen- 
dum se obligaverit cum potenti ori populo , et 
onera aut transitoria, aut manentia sibi impo- 
suerit, dummodo jura imperii non alienaverit , 
majestatem retinet intactam , quae enim alteri 
praestat, certa sunt, et ex libera paciscentis vo- 
luntate, non ex alieno imperio descendunt. 

Exinde manifeste liquet, si nullum in con- 
trahendo foedere vitium interfuerit , illud quam- 
vis inaequale, et ex alterutra parte onerosum va- 

Iere, datamque fidem inviolabiliter servandam, 
eo quod populi foedera ineuntes non mutuarum 
praestationum aequalitatem, sed sui conservatio- 
nem, et securitatem potius respiciunt, et ea quae 
multoties privatum damnum inferunt; publicam 
habent utilitatem. Quia tamen eadem officia esse 
diximus publicorum, privatorumque compromit- 
tentium, cavendum est, ne in foederibus inae- 
qualibus, altera pars plus aequo oneretur , nec 
promissiones acceptandae, quae in externae Reip. 
perniciem vergant, tum quod aliena felicitas pro 
viribus promovenda, tum quod ex aliena levita- 
te, aut temeritate, emolumentum capere injustum, 
et inhumanum est. Sed cum promissarii non sit 
inquirere jure externo an promissor matura ani- 
mi deliberatione ad foedus componendum ac- 
cesserit, promissum ratum sit oportet, et ex eo 
jus quaesitura per vim exigere, externe saltem 
non injustum, si nullum in paciscendi modo vi- 
tium irrepserit. 

Cum foedera pacta publica sint a populo 
sive ejus Rectore tamquam publicae voluntatis 
legitimo interprete inita, ea per se perpetua es- 
se, vel saltem tamdiu manere, quamdiu populus 
idem permaneat patet. Nec interest an contra- 
ctum sit cum Rege vel cum populo, ut immutata 
regiminis forma , foedera ipsa cessent ; nam si 
de rebus publicis et populi sibi commissi cau- 
sa egit in foedere, tamquam Caput Civitatis 

egisse Rex intelligitur , ac populum obligasse, 
nisi aliter expresse cautum sit , aut pactum sit 
Regis privatum- Supervacanea igitur est foede- 
rum divisio in personalia, et realia, quae potius 
dicenda sunt perpetua , vel ad tempus nulla 
habita personae contrahentis ratione ; Si vero 
dubitatur an foedus aliquod perpetuum sit, vel 
ad tempus , ad rectae interpretationis normam 
controversia est dirimenda. 

Quaeri a nonnullis solet, an foedera cum iis 
populis qui a vera Religione alieni sunt , iniri 
possint. Verum cum humanitatis officia omni- 
bus omnino hominibus debita sint sine ullo Re- 
ligionis discrimine, eaque conferre non tantum 
liberum, et laudabile , sed etiam naturali lege 
praeceptum, cum foedera per se, si justa, si na- 
turali legi conformia, nil aliud sint, quam so- 
cietates ad mutuam beneficiorum praestationem 
initae, ea cum omnibus Gentibus pangere, non 
tantum licitum , sed etiam non neglectis offi- 
ciis erga se praeceptum esse manifeste liquet , 
quamvis diversa colant sacra, falsamque religio- 
nem profiteantur; jus enim hominum ad aliorum 
beneficia non exinde ortum ducit , quod Reli- 
gionis consortes, sed quod homines tantum sunt, 
quibus una est lex naturalis communis. 

Pacta publica a privatis non differre dixi- 
mus, atque adeo mutuo ineuntur consensu, dis- 
sensuque mutuo dissolvuntur. Et cum praesta- 

tiones mutuae tamquam conditiones promissis 
appositae haberi possint, si alterutra pars foe- 
dus violet, alteram a fide servanda liberasse pa- 
tet, nisi potius velit quod sibi debetur per vim 
exigere; ad utrumque enim jus perfectum ha- 
bet, ut namque vel discedat a foedere, vel ar- 
mis infidelem compellat ut quod promiserat 
praestet. At si mutuae praestationes condictae 
plures fuerint, et altera pars unam tantum im- 
plere recuset, servetque in ceteris omnibus fi- 
dem, poterit ne altera a toto foedere discedere? 
Et quidem non posse arbitror , nisi necessitate 
exigente ; scilicet postquam manifeste appareat 
soluti foederis culpam sustinere , nec injuriam 
reparare velle peccantem; si enim requisita pars 
delinquens reparationem detrectet, et protestatio- 
nes de toto solvendo foedere negliget omnino, 
jam in solutionem quodammodo consensisse vi- 
debitur. Tunc a toto foedere jure recedet si ve- 
lit pars fidelis ; et retributionem pro servata 
foederis parte negabit. Si vero ex recessione, ma- 
jus quam dederit damnum patiatur pars delin- 
quens, illud sponte subiisse praesumitur. 

Item dissolvuntur foedera alterutrius foede- 
rati, vel contrahentis populi morte; moritur au- 
tem populus cum majestatem amittit. 


Digitized by Google 



164 


ART. VIII. 


De Accessoriis foederum seu de Guaran - 
tigia, Pignore, et Obsidibus. 


Cum populi vel eorumdem Rectores summi , 
neminem habeant violatae fidei vindicem, et cum 
ex violatione Rerumpublicarum salus periclite- 
tur , fidem Regum sanctissimis vinculis semper 
fuisse obligatam , Historiae monumenta manife- 
ste declarant. Sic apud Romanos per Feciales , 
apud ceteras Gentes per Sacerdotes non sine vi- 
ctimis, et Deorum invocatione qui perfidiae vin- 
dices essent foedera percussa solemni jureju- 
rando firmata sunt horrendis additis malorum 
imprecationibus capiti ejus qui pejerasset. Sed 
nec satis firma Regum fides visa est divinae 
irae timore: Cives ditissimi, ac potentissimi li- 
cet paciscentis Regis subditi advocati sunt , 
quasi fidejussores, et juramento obligati ut pa- 
cta conventa tuerentur. Tandem haec Gentium 
instituta , quae non sine quadam majestatis in- 
juria, et contumelia invaluerant exulare jussa 
sunt et cautionis loco Guarantigiae inventae, de 
quibus agemus. 

Guarantigia igitur est pactum publicum , 
quo unus, vel plures populi foederi accedentes 
contrahentibus promittunt foederis observantiam; 

atque adeo a simplici fidejussione differt, quod 
fidejussor factum proprium promittat sub con- 
ditione, si principalis debitor aut nequeat, aut 
nolit fidem solvere , qui autem Guarantigiam 
praestat, factura alienum promittit, spondet enim, 
tertium aliquem fidem quam dedit serva turum. 
Guarantigia autem generalis dicitur, si ad om- 
nia, specialis , si ad nonnulla tantum foederis 
capita extenditur. 

Si igitur contrahentium aliquis , vel dictis 
stare renuat, vel aliquo pacto fidem violet , il- 
lud erit promissoris Guarantigiae officium ut 
requisitus, opem omnem, quam potest parti prae- 
stet fideli ut jus suum exequatur , atque adeo 
Guarantigia per se auxiliorum praestationem in- 
cludit, quae nisi praebeat promissor, ad id quod 
interest tenetur, quod per vim exigi potest. 

Si autem plures populi vicissim inter se 
spondeant se alicui Guarantigiam praestituros, 
et eidem vel singuli, vel in solidum promittant, 
omnes promissa suppeditabunt auxilia , et uni- • 
cuique compromittentium jus est per vim co- 
gendi reluctantem, ut fidem servet; non tantum 
enim singuli erga tertium , sed singuli inter se 
obligationem contraxerunt. 

Pignora etiam et Hypothecae quasi publi- 
cae fidei firmamentum inter Gentes , ut et in- 
ter privatos obtinent iisdemque quas alibi ex- 
posuimus legibus reguntur , et a reali fidejus- 

sione non differunt* Pignori autem et hypothe- 
cae subjiciuntur ea omnia, quae in publico, vel 
saltem eminenti dominio sunt Gentis , sive res 
sint, sive jura, ut pars territorii , redditus pu- 
blioi, et privata etiam Principis , vel subdito- 
rum supellex in pignus traditur, pro cujus lui- 
tione, privata Civium omnium bona obligantur 
pro rata, si publicam causam contractum debi- 
tum re spiciat. 

Sunt qui asserunt , imperii quoque partem 
oppignorari posse a Principe, quod negandum 
omnino nisi populi cujus interes t consensus acce- 
dat, quamvis enim civium omnium bona in to- 
tius populi , vel civitatis dominio esse praesu- 
mantur, ita ut de iis necessitate exigente dispo- 
nere ex sententia possit, illud tamen jus exin- 
de manat quod singuli fidem dederint , se bo- 
na et vires proprias collaturos ad Civitatis con- 
servationem cujus imperio tantum se obtempe- 
raturos spoponderunt. Non igitur jus est Civi- 
tati, ej usque Rectori sociorum partem cogere 
ut alieno pareat imperio. Bona igitur provin- 
ciae , publicos redditus licite creditori oppi- 
gnorabit Princeps, addita etiam antichresi, pu- 
blicorumque reddituum perceptione ei tradita 
Imperium autem nullo pacto pignori dabit, ni- 
si populo de quo. agitur consentiente- 

Si tamen populus ad tempus potius credito- 
ris subire imperium velit quam a civitate in 

perpetuum divelli, tunc creditor imperium ar- 
ripiet quale apud Civitatem oppignoratam erat, 
iisque legibus eodem utetur quae in ejus tra- 
ditione utrinque condictae sunt. Hoc pacto et 
Urbes, et provinciae in Europa potissimum pi- 
gnori exteris gentibus datae, et imperium civi- 
le in creditorem translatum est : luitio tamen 
pignoris licita, simul ac id praestetur, pro quo 
pignus suppositum; simplici enim lapsu tempo- 
ris , nec jura , nec obligationes extinguuntur. 

Quaesitum est an soluto debito pro quo pi- 
gnus tTaditum , illud retinere possit creditor 
pro alio debito quod interea temporis con- 
tractum est , cujusque solvendi dies jam ve- 
nerit. Et quidem retineri posse affirmamus ; 
cum enim creditori naturale sit pignus in bo- 
nis debitoris, ita ut si dies solutionis venerit, 
ea invadere jure possit, multo magis rem oppi- 
gnoratam pro alio debito licite retinebit, ni- 
si expressis verbis in constitutione pignoris cau- 
tum fuerit, ut soluto debito, pro quo traditum 
erat illico restitueretur. 

Interdum loco pignoris non res, aut jura 
propria , sed personae traduntur creditori in 
debiti securitatem, quae obsides dicuntur, et 
quorum libertas a summo Imperante oppigno- 
ratur tantum , non vita. Quare si data fides 
violatur obsides necare illicitum est, tum quod 
in id consentire non poterant, tum quod horni- 

nem interficere nisi ob publicam, vel privatam 
tutelam lege naturali vetitum sit. -Non desunt 
tamen antiquae sevitiae , et crudelitatis in ob- 
sides exempla, quae a sequioris aevi philoso- 
phis verioris sapientiae sectatoribus omnino im- 
probata sunt , quamvis non defuerint, qui boc 
atrox, et immane jus defendere ausi sunt y ex 
eo quod si data fides violetur a Principe, obsi- 
des quia subditi Principis • factum probent’ J 
aut saltem probare debeant, atque adeo hostes 
sint, et eo nomine mortem mereantur, quasi ve- 
ro inermem hostem, et profligatum, 1 et’ <a no- 
cendo alienum interficere liceat. Sed de hac 1 non- 
nullorum immani sententia inferius agemus; 

Civitati ejusque Rectori tantum potestas, si- 
ve imperium eminens competit in Cives omnes, 
ei igitur jus tradendi obsides, eorumque bon^, 
et libertatem utilitate, aut necessitate publica 
exigente oppignorandi , dummodo Cives sint, 
nulla habita aetatis, vel diguitatis ratione, om- 
nes enim eodem obstringuntur obligationis vin- 
culo. Minores etiam interdum potestates , qui- 
bus nonnulla commissa sunt exercenda summi 
imperii jura, ut summi exercitus duces, in qui- 
busdam belli conditionibus legitime obsides 
tradunt , qui ,cum loco pignoris sint , nullum 
in eos Creditoris jus, nisi postquam * dies so* 
lutionis venerit. Tunc aut servi fiunt ex paeto, ; 
aut liberantur, si fidem datam debitor solverit. 

Nullum autem , et inefficax Summi Impe- 
rantis jus esset subditos obsides dandi , si da- 
tis liceret evadere a creditoris custodia, et li- 
bertati fuga prospicere; fugitivus igitur obses 
non differt ab eo qui signa deserit, alter enim 
penes creditorem est eodem pacto , quo miles 
in statione sua; quapropter non recipere, non 
retinere potest civitas sed eum infamia nota- 
tum creditori denuo tradet, ne publico consi- 
lio id factum esse suspicetur; quapropter jure 
Claeliae fuga est a Romanis improbata, ipsaque 
cum ceteris obsidibus Porsennae Regi restituta. 

Si tamen moriatur obses, non tenetur civi- 
tas in ejus locum alterum obsidem subrogare , 
eodem pacto quo si res oppignorata pereat, no- 
vum pignus debitor non supponit , eo enim vel 
obside, vel pignore sibi satis cautum esse ar- 
bitratus est creditor, atque adeo si quis se ob- 
sidem det pro alio, eo mortuo liberatur, in eo 
enim jus pignoris extinguitur. 

Haec omnia dicta intelligantur de obsidibus 
proprie dictis , qui veluti pignora alienae fidei 
haberi possunt, sed si ipse nomine proprio spon- 
deat debitum se soluturum vel simpliciter, vel 
sub conditione, si alter aut nolit, aut nequeat 
solvere, fidejussor fit; si autem promittat, se 
effecturum ut id, cujus nomine datus est obses, 
impleatur tenetur ad id quod interest, adeoque 
etiam ejus bona oppignorantur. 

Rugg' Eth. tom. II. 8 

Quaesitum , est quid juris si Rex filium 
suum dederit obsidem, et solutione non adhuc 
facta mortuo Rege, ad regnum filius vocetur, 
an scilicet qui accepit obsidem dimittere de- 
beat, alio in ejus locum subrogato, qui tanti 
sit, quanti erat primus obses antequam Regno 
potiretur. Sunt quicumWolfio asserunt dimit- 
tendum, eam enim fuisse contrahentium men- 
tem ajunt, ut quis sublimi loco natus daretur 
obses, non autem Rex ipse. Equidem fatendum 
est , eam sententiam Principis magnanimitati 
consentaneam, non autem summae naturali ju- 
stitiae , ita ut aliqua sit obsidem dimittendi 
perfecta obligatio; cum enim cuique licitum sit 
sibi cavere quocumque pacto de debiti solutio- 
ne, non video cur prosperam non arripiat for- 
tunam qui ferre cogeretur adversam , si nempe 
obses populo carissimus , mutata Reip. forma , 
vilior fatus sit, et indignus qui redimatur. lv .,, 

I ' ' 1 . . i. .<!), U' 

ART. IX. i i, ... ijjiiif» 

' ' J . |J) .1,1! ! 

De controversiarum Gentium compositione 

■ •’ •: ■ ■ > ; . c.< r,t:> n-.i. 

C . . ■ <nir 

um interpretatio facti, etiam prudentissimos 
fallere possit , nec facile sit interdum verum a 
falso , a justo injustum secernere , quod inter 
privatos saepissime, inter Gentes etiam aliquan- 

do accidit ut ambigatur an quid alter populus 
alteri jure debeat nec ne. Si igitur res de qua 
agitur reipsa controversa, et ambigua sit , ordo 
naturalis postulat, ut vel per amicabilem tran- 
sactionem , vel per arbitros , vel tandem sorte 
etiam lis componatur. Cum enim ea summo Im- 
peranti obligatio imposita sit ut jura sibi cora- 
.missi populi tueatur , quae clara et manifesta 
sunt defendere, et vindicare, quae dubia, et in- 
certa consectari , et declarare debet , quamvis 
edhH dubia , jura tamen esse non desinunt. 

-In dubio igitur ex neutra parte disceptan- 
tium^ vis licita; ex eo si probabilibus innitatur 
argumentis, nullum aliud jus oritur, nisi* ut 
utrimque > probabilia argumenta exponantur , 
et i pensitentur , ut quid justum sit appa- 
reat et si omnia incerta sint , amicabili res 
controversa transactione componatur. Itaque non 
bene praecipiunt qui docent bellum esse popu- 
lorum judicium, quasi ad arma convolare liceat, 
simul ac de usurpatione juris ambigitur, bello- 
rumque exitum esse vel uti supremi numinis sen- 
tentiam qui victori jus controversum adjudicet; 
non enim vis in alium licita nisi necessitatis jure, 
cum nempe nulla alia via patet vel factam re- 
parandi, vel* impendentem injuriam avertendi. 
In hypothesi autem, utrimque de injuria ambi- 
gitur; ergo* ad colloquia , disceptationem , exa- 
men j et investigationem justitiae jus est utri- 

8 * 

que, non autem ad vim, et bellum. Quod si al- 
teruter colloquia, et juris controversi discussio- 
nem, aut de discusso, sed tamen incerto , et am- 
biguo jure transactionem detrectet , alteri inju- 
riam faeit, atque adeo in eum vis licita. 

Haec quidem recte procedunt si spes aliqua 
fuerit, eam Gentem quae jus nostrum usurpasse 
praesumitur, conditiones quibus bellum vite- 
tur accepturam esse; omnia enim prius experi- 
ri consilio , quam armis sapientem decet. At 
si liquido constet, alteram partem conditiones 
omnes recusaturam, immo nostris monitam ex- 
postulationibus , surreptis , remotisque instrur- 
raentis quibus controversiae nodus facile dissol- 
vi posset, paratisque raptim armis nos aggres- 
suram ut per vim ad silentium cogat, quin vis 
in eam licita, nullo etiam colloquio , nullaque 
expostulatione interposita, ambigendum non est, 
non quod in causa dubia agere interdum lici- 
tum sit, sed quod jura nostra exequi, et im- 
pendentem injuriam per vim repellere naturali 
lege permissum: jus autem quod exequitaur il- 
lud est , ut in causa dubia conditiones aequas 
ad controversiam componendam altera pars ac- 
ceptet, quas detrectaturam in hypothesi cer- 
tum est. 

Si tamen quod Genti debetur certum sit , 
et juris laesio, aut usurpatio manifesta, nec 
tamen altera pars aut sponte, aut saltem requi- 

sita vel debitam solvat , vel illatam luat inju- 
riam, vis licita defensionis cansa, ob quam ne- 
cessitate exigente eatenus vis licite adhibetur 
quatenus jus expletur minimo quo potest inju- 
riosi populi detrimento. Beparatione autem de- 
negata, non statim bellum publicum licitum , 
ut altera in alterius Gentis perniciem et inter- 
necionem ruat. Si mitiora juris explendi me- 
dia sufficiant, duriora, et asperiora arripere il- 
licitum. Itaque si res id patiatur , reluctantem 
populum ad satisfactionem adiges per Represa- 
lias, aut Androlepsiam per mobilium scilicet, 
immobiliumvc bonorum ad privatos cives per- 
tinentium occupationem , aut Civium ipsorum 
capturam, quam quidem licitam esse ex priu- 
cipiis supra positis patet. Prima pignoris , al- 
tera obsidum loco apud occupantem sunt, at- 
que adeo aequitas postulat naturalis, ut prius- 
quam pignus tamquam rem propriam distrahas, 
aut obsides in servitutem redigas debitori spa- 
tium deliberandi concedas, an luere pignus, obsi- 
desque invitos redimere , et alio pacto tibi sa- 
tisfacere velit. Oblata reparatione, violenta ex- 
qdetio juris non necessaria, adeoque illicita; de- 
negata vero, in res occupatas acquiritur quan- 
tum ad damnum et injuriam reparandam, et ad 
futuram praecavendam sufficiat. Huc referri de- 
bent mobilia, vel immobilia bona, quae fortas- 
se in Territorio nostro sunt, et quae ad subditos 

adversae Gentis pertinent, quo spectant et actio- 
nes, et credita; altera enim pignoris loco deti- 
nere , altera non solvere potest Imperans , ut 
reluctantem populum ad satisfactionem obliget. 

Adversarium hac in re Grotium habemus 
qui lib. 3. c. 2. $. 1. ait, Represalias , et An- 
drolepsiam illicitas jure naturae; neminem enim 
ex facto alieno teneri atque adeo ejusmodi inf- 
ter Gentes consuetudines ad Jus Gentium vo- 
luntarium refert. Non tamen animadvertit , fa- 
ctum Civitatis , seu publicum, esse factum sin- 
gulorum ex ipsa civitatis , et summi imperii 
natura; singuli enim pro debito civitatis tenen- 
tur. Apposite Seneca de Beneficiis lib. 4. c« 20. 
ait - Si quis patriae meae pecuniam credat, non 
dicam me illius debitorem, nec hoc aes alienum 
profitebor: ad exolvendum tamen hoc portionem 
meam dabo - 

Ex Represaliarum et Androopsiae natura, et 
objecto patet eas non ad privatorum , sed ad 
majestatis jura pertinere, ad quam unam perti- 
net jura populi adversus populum tueri; quam- 
vis enim de damno privatis civibus a privatis 
item exteris civibus illato agatur, laesis jus tan- 
tum esset in laedentium bona, et personas: Re- 
presaliae autem et Androlepsia simul ac civitas 
expostulata satisfacere detrectat, in cives omnes, 
etiam innoxios exercetur, quia non privata in- 
juria, sed publica vindicatur, et non in laeden- 

tes tantum , sed in omnes jus oritur* • Non igi- 
tur in peregrinos, qui forte in territorio popu- 
rli laedentis inveniuntur, aut qui domicilium 
ibi non habent, uti qui mercaturis, studiis etc. 
operam dant, non in eos quos passus es in tuo 
-territorio immorari , licet ad hostis populum 
pertineant, non in ministros publicos juxta mores 
hodiernos Europae, qui inviolabiles sunt. ?r. 

Quamvis tamen et innoxii cives ob alienam 
injuriam jure impetantur a populo cui damnum 
illatum, illud certum est, quod si quis Repre- 
saliis causam dedit, is damnum jubente Princi- 
pe sarciat oportet; actiones enim suis auctoribus 
imputantur. Si autem actus publicus, vel Sum- 
mi, Imperantis in causa fuit ut extera Gens Re- 
presalias exercuerit , damnum privatis illatum 
ab omnibus reparatur pro rata; Civitatis enim , 
vel ejus Rectoris actus singulis civibus jure tri- 
vbuuntur, cum civitatis voluntas externe saltem 
velati singulorum voluntas jure censeatur* -h 

1 1 'i * 

rr ART. X* * 

% 

r ;1r'j *. 

ni>! . . De jure belli 

-t M . r* 

si omnia prius expertus est Populus, nul- 
laque jam explendi sui juris via patet, Bellum 
auscipere nec naturalis, nec Evangelica lex prohi- 
bet. Itaque Bellum est statum hominum , qui 

necessitate exigente jura propria vi aut tuentur, 
aut exqquuntur; atque adeo complectitur du- 
rantem temporis tractum, cum nempe intermis- 
sis communibus humanitatis officiis , populus 
cum populo per vim certat, donec quod enatum 
est controversiae, aut victoria, aut pactione de- 
cernatur. Est autem bellum alind publicum , 
aliud privatum , aliud mixtum ; primum si pq- 
pulus cum populo pugnet, alterum si inter pri- 
vatos geritur, tertium si populus contentipne 
exorta in contraria scinditur studia et pars una 
in alteram, aut quod idem est pars subditorum 
in Principem bellum gerit , et civile quoque 
appellatur. 

An bellum aliquando licitum sit inutiliter 
apud nos quaeritur, qui alibi evidenter osten- 
dimus violentam juris sui exequutionem inter 
privatos non tantum licitam, sed etiam aliquan- 
do praeceptam, quod enim privatis licet in na- 
turali statu, id et populis, et Principibus lice- 
re manifeste patet , non enim quod in civilem 
societatem coierint homines, naturalia jura exu- 
erunt. At cum. imperio Civili constituto , pri- 
vato inter se bello populus renunciaverit, sum- 
mique Imperantis sit publicae tranquillitati con- 
sulere , jus belli publici ad jura majestatis per- 
tinet, nec publicum dicitur, nisi utrimque ge- 
ratur auctore eo qui vel summam in Civitate po- 
testatem, vel saltem indicendi, gereudique bel- 

li a populo, e jus ve Rectore mandatum habeat. 

Si bellum contra momentaneam , vel impen- 
dentem aggressionem suscipitur defensivum , si 
iit quod nobis perfecte debetur vindicemus ge- 
titur offcnsivum dicitur. Itaque fieri potest, ut 
populus populnra adoriatur primus, et nihilomi- 
nus bellum defensivum gerat, cum nempe adeo 
manifestis indiciis alter in alterum infensum ani- 
mum et ad vim inferendam paratura i ostendit , 
ut de proxima aggressione dubitari non possit; 
qui enim populus alium occupat qui jam gla- 
dium stringit ut repente et ex insidiis eum in- 
vadat se defendit potius ab hoste, quam hostem 
aggrediatur; nam cum arma parat, occultasque 
struit insidias, et requisitus de vi non inferen- 
da cavere renuit, bellum jam gerere dic^ur, 
quamvis nondum hostili impetu alterum aggres- 


•i 


&s sit. 

Tunc igitur Bellum inter gentes licitum cum 
vim licitam esse in Jure naturae diximus, ergo 
nulla alia justa belli causa esse potest quam 
illata injuria , aut impendentis injuriae pericu- 
lum quod nonnisi adhibita vi praecavere pos- 
sis. Injuriam autem dicimus eam tantum, quae 
jus alterius perfectum laedit. Itaque veritati 
consentanea non est nonnullorum sententia qui 
cum Grotio docuerunt, bellum licitum esse po- 
ptilis, ej usque Rectoribus non tantum ob inju- 
rias in se, et subditos suos commissas, sed et 

8 ** 

ob eas quae quamvis ipsos peculiariter non tan- 
gant attamen enormem aut naturalis legis vio- 
lationem aut divinae majestatis laesionem cota- 
tinent , ut ecce in eos qui in Parentes impii 
sunt, qui humanam carnem epulantur, aut Deum 
negant, vel falsa, aut absurda de eo opinantur. 
Sed alibi jam diximus quo pacto alter populus 
alterius curare debeat perfectionem et felicita- 
tem, et monendos potius eos qui errant, quam 
vi et armis cogendos ut feritatam, et inhuma» 
nitatem exuant, Deum que eo quo par est cul- 
tu venerentur. Itaque tunc tantum bellum de- 
fensivum licitum si vis tibi illata injusta: si ju- 
sta non ut vira vi repellas, sed ut illico satis- 
factionem praebeas, et aequas offeras pacis con- 
ditiones lex naturalis jubet; offensivum autem 
justum erit, si injuria quam vindicare aggre- 
deris manifesta, nec alio pacto, quam armis re- 
paranda. 

Hisce principiis constitutis, facile patet, im- 
justum omnino esse bellum ad imminuendam 
crescentem potentiam, quae nimis aucta noce- 
re posset ; cum enim propriae securitati consu- 
lere cuique populo sit jus perfectum , si quis 
populus virtute, et sapientia duce, commercio , 
et industria opes auget, et fortuna comite Im- 
perii fines amplificet, atque adeo arma, milites, 
classem comparat, munimenta , et arces in fini- 
bus extruit , instrumenta bellica congerit , ad- 


Digilized by GoogI 



17 $ 

versus hostiles impetus se tutum praestat, nemi- 
ni injuriam facit, quippe qui jus suum perfe- 
ctum exequitur; itaque nulla in eum justa cau- 
sa belli esse potest. Nec quod te impune lae- 
dere auctis viribus possit, ideo eum aggredi ju- 
re potes, ut vires, et potentiam quam times im- 
minuas; nam quamvis imminens „ futurae ‘ inju- 
riae periculum adhibita vi etiam praecavere pos- 
sis, id tamen verum est cum periculum et im- 
pendens est, et agenti libero intrinsece imputa- 

i ■ ^ 

bile. At si rerum ordo naturalis sit , ut quis 
ad eam auctus sit potentiam, ut me impune lae- 
dat si velit, laedere tamen velle nullo pacto 
constet, vis in eum illicita, tum quod nulla le- 
ge prohibebatur ne eatenus cresceret, atque adeo 
nullius jura perfecta laeserit , tum quod incer- 
tum periculum, et intrinsece tantum possibile 
necessitatem vis adhibendae non parit , quae 
quidem justa arma praecedat semper oportet» 
Nam si ex eo quod alienam' vim pati possim ad 
Vim inferendam jus habeo , non video cur non 
liceat in naturali statu hominem occidere , aut 
mutilare saltem , ob id , quod ei natura' mem- 
bra tribuerit firmiora, et animi, et eorporis vi- 
ribus ceteris praestet. 

At si populus de quo agitur consilia agitet 
ambitiva, et nocendi voluntatem manifestis in- 
diciis ostenderit, ut de ejus animo morali cer- 
titudine constet, jam periculum futurae injuriae 

imminet, et in ejus causam moralem , si nulla 
mitior via supersit, vis licita, qua populus , co*- 
gendus, non ut facultatem nocendiy sed ut conr 
silium ponat, et de noxa caveat futura, 

- Cum injuria aut : illata, aut inferenda una 
sit justa belli causa, manifeste liquet, alterum 
trum bellantem injuria agere, et bellum utrim- 
que per se justum esse non posse. Attamen fie- 
ri potest, ut neuter bellantium injustus sit, si 
nempe uterque bona fide agat et opinione ju- 
ris sui. Cum enim quisque debeat in natura-» 
li statu de jure, et injuria ex interiori animi 
judicio statuere, cum subobscura multoties sit 
veritas, aut in ambiguo sit, et delitescat, uter* 
que potest alteram contradictionis partem tam- 
quam veram assumere, et alteruter errore invinci- 
bili laborare. Fieri : igitur - potest . ut pars ag- 
grediens se necessitate coactam ad vim inferen- 
dam putet, altera vero se injuria lacessitam bo- 
na fide arbitretur , et illatam vim vi repellat, 
atque adeo bellum ex alterutra parte injustum 
sit, et. tamen bellantes juste agant saltem ex- 
terne. Exinde fit ut utrimque bellum exter-, 
ne justum praesumendum, et utriusque bel- 
lantis eadem sint in bello jura, quod, quidem 
non jure Gentium voluntario, sed a naturali 
oritur, quo cautum est, ut Gentes inter se lif 
berae sint, atque adeo de causa belli, ej usque 
justitia liberum judicium ferant nemine contra-* 

dicente, et si culpam , aut dolum admiserint , 
unum habeant Deum cognitorem , eorum inju- 
stitiam quamvis externe impunem, etiam post 
cineres vindicaturum. Licet tamen externe sal- 
tem utriusque bellantis arma legitima haben- 
da sint caeterae tamen Gentes si bello, se im- 
misceant, proprium sequantur judicium oportet, 
eique ferant auxilia cujus justa esse arma ar- 
bitrantur, contra enim interius animi judicium 
nulla ; actio licita esse potest. Nemo tamen quia 
liber , foedera bellica inire cogitur, quamvis 
enim indigentibus opem ferre lex jubeat , in 
collisione sibi potius consulendum esse quam 
alteri diximus , atque adeo nemo, ut bello se 
immisceat cogendus sine naturalis libertatis lae- 
sione. Qui igitur populi a bello abstinent neu* 
tri vocantur , eorumque territorium vel paca- 
tum , vel neutrum dicitur. Neutralitas autem in 
genere, in eo potissimum sita est, ne quid neu- 
ter populus faciat, quo alteruter validior fiat in 
bello, aut alterutrius motus impediantur qui 
immediate ad bellum referuntur , nec uni ne- 
get, quod alteri permittit. ,n 

Neutralitas igitur non impedit , quominus 
bellum gerentibus officia humanitatis omnia nen- 
ter populus praestet, dummodo se utrique ae- 
quum praebeat nec alterum alteri praeferat ni- 
si forte officia erga se ipsum cum officiis erga 
alterum collidantur. Itaque si uni frumentum 

quo non indiget, aequo pretio vendiderit, quod 
superest, et usui publico necessarium est alteri 
Tendere non tenetur. Quia tamen officia huma- 
nitatis imperfecte debita sunt , per vim a bel- 
lantibus non exigenda, praesertim ea , quae in 
pacati populi perniciem verterentur , ut transi- 
tus militum per territorium , vel fugati exerci- 
tus receptus. Poterit tamen milites inermes quam- 
vis transfugae sint, veluti peregrinos recipere, 
iisque asylum praebere, nec legem neutralitatis, 
aut jus pacis amisisse dicetur nisi speciali pa- 
cto id vetitum fuerit. Et quia neutrius partis 
esse debet, et a bello omnino abstinere, neu- 
tri etiam suppeditabit quae directe ad bellum 
referuntur. Ab omni etiam commercio absti- 
nendum cum iis qui obsidione tenentur , ne 
aliquo pacto proxima vel deditio vel oppugna- 
tio retardetur, quod est contra Neutralitatis le- 
gem. Quapropter commercium pacatae gentis cum 
utrisque bellantibus per se vetitum non est , 
dummodo circa eas res non versetur quae Vel 
directum in bello usum habent, vel belli finem, 
aut saltem operationis bellicae efficaciam retar- 
dare possunt, quae prohibita intelliguntur ex 
ipsa neutralitatis natura, et quae vulgo dicun- 
tur cotitrabbando di Guerra. Acerrime tamen 
multoties et scriptis, et armis disputatum est 
inter Gentes quae nam in commercio exercen- 
do belli tempore prohibita esse dicantur; qua- 

propter quae .Gentes potissimum navigationi in- 
cumbunt si quando in Europa bellum , exar- 
deat ut. facile exorituras controversias declinent 
et paci consulant, percusso cum bellum geren- 
tibus foedere , quid nomine prohibitarum mer- 
cium intelligendum sit statuunt. Ceterum cura 
®il Juris Gentium theoremata tantum 
exponere, prohibitas merces omnes enumerare , 
et, indicare non vacat quippe quae facile dete- 
guntur si neutral itatis naturam supra declaratam 
probe . quis noverit. Violata quoad commercia 

quae jura bellantium sint adver- 
sus neutrales populos diceinus alibi ; interira 
quinam sint hostes, et quae res hostiles dican- 
tur inquiramus. 

*>n populi qui inter se bellum gerunt hostes 
dicuntur. Quia vero populus persona moralis 
est ex individuis constans, indicto , et denun- 
ciato bello a Summo Imperante , indictum a 
tota, Gente intelligitur, atque adeo bellum mo- 
ventis subditi omnes hostes habentur a subdi- 
tis illius in quem bellum geritur et viceversa, 
nulla habita sexus, aetatis vel ordinis ratione; 
indicto igitur bello, si ita expedire publicae sa- 
luti videatur , monendi sunt peregrini hostis 
subditi ut intra certum tempus e territorii fi- 
nibus egrediantur facta potestate res suas alio 
asportandi. Transacto constituto tempore velut 
hostes habentur in solo proprio nisi vi majore 

impediantur , quo casu opportuna dilatio con- 
cedenda , nam ex alieno infortunio emolumen- 
tum capere ct barbarum, et inhumanum est. 

Hostes itidem sunt ii omnes , qui quamvis 
bellum moventis non subditi , tamen ea con- 
junguntur, et vi vel antiqui , vel recentis foe- 
deris ei opem ferunt, et tamquam socii bellum 1 

gerenti accedunt; nam statim ac bellum indi- 
ctum , et denunciatum hosti , foederatis etiam 1 

omnibus indictum intell igitur. 

Res autem hostiles sunt, quae ad hostes per- 
tinent sive in ejus dominio sunt ubicumque 
sint positae, nam non quod intra fines hostium 
inveniantur, sed quod earum dominium ad eos \ 

pertineat hostiles dicuntur. Quapropter si in ) 

territorio hostili res mobiles sint ad subditos 
pacati populi pertinentes, hostiles non habentur: t 

immobilia autem, sive praedia aut urbana , aut 
rustica, quae in hostis territorio posita sunt, et 3 

ad peregrinos pacatos pertinent rebus hostilibus ? 

adnumerantur ; peregrinus enim tamquem po3- S 

sessor subditus est hostis cum nulla esse pos- ' 

sit territorii pars quae dominio publico subtra- 1 

hatur, quicumque tandem sit privatus ejus pOs- i 

sessor, atque adeo fundi particulatim divisi qui '< 

territorium Gentis componunt , veluti Gentis 1 

ejusdem bona censentur. ‘ * 1 

Sed jam stricto ense alter hostis in alterius 
pernieiem ruit, et praesens vis aut impendens , 

vi arrrnta repellitur. Quidnam in tanta officio- 
rum perturbatione, quanturnve liceat in hostem? 
Quonam pacto armata vis temperanda in bello, 
ne ultra justitiae fines progrediatur? Facilius 
quidem est quid non liceat in res, et personas 
hostiles, quam quid liceat statuere. Si enim huc 
revocentur , quae supra diximus de sui defen- 
sione in naturali statu, et populis per vim cer- 
tantibus aptentur prescriptae regulae, quae ne- 
cessariam , et inculpatam tutelam moderantur, 
vix aliquid supererit, quod hic loci addendum 
sit: attamen quia bellum publieum a privato ha- 
bita ratione illud gerentium plurimum differt, 
de eo quod licet in bello principia generalia 
pandamus. 

Cum jus belli ad jura necessitatis referatur, 
nec vis adhibenda quam aut illata injuria, aut 
impendentis injuriae periculum inevitabile, quam 
^ut reparare, aut evitare nisi vi adhibita pos- 
sis, sequitur * ea tenus vim licitam in hostem , 
quatenus vel ad illatam injuriam vindicamdam , 
vel ad impendentem praecavendam est necessaria. 
Quoniam vero inter Gentes nullus est superior, 
nullus est etiam qui bellum gerenti modum vis 
adhibendae praescribere legitime possit , atque 
adeo violenta media quae ad finem belli con- 
sequendum necessaria sunt, bellum gerentis ju* 
dicio, optioni , et conscientiae sunt necessario 
relinquenda. Quare defensionis , vel offensionis 

excessus quamvis interno naturae jure illicitus, 
tamen externe saltem justus haberi debet , non 
quod id voluntario Gentium jure sit constitu- 
tura, sed quod quae lex naturalis homini libe- 
ro jus dat alienam injuriam aut etiam injuriae 
periculum vi adhibita propulsandi , eadem ejus 
judicio permittat oportet de defensionis, offen- 
sionisve quantitate statuere. Verum quidquid 
detrimenti utrimque affertur in bello ultra de- 
fensionis necessitatem illicitum , una enim ne- 
cessitas vim hostilem justificat. His positis fa- 
cile est quid non liceat iD hostem in generali- 
bus belli causis indicare. 

Cum nulla vis licita nisi ob defensionis ne- 
cessitatem, si qui fuerint inter hostis subditos, 
qui tibi injuriam vindicanti, aut persequenti jus 
tuum , obsistere aut nequeant , aut nobint , in 
eos vis omnis illicita, quia non necessaria. Itaque 
senes, foeminas, infantes, supplices captos , de- 
ditos necare et atrox, et inhumanum, alteri enim 
aetatis, vel sexus causa non possunt; alteri qui 
positis armis in tuam veniunt potestatem, et mi- 
sericordiam deprecantur, obsistere amplius nol- 
le manifeste declarant; nullum ergo jus in alie- 
nam vitam esse potest cum nulla sit defensio- 
nis necesitas. 

Objiciunt tamen nonnulli quod quemadmo- 
dum licet in bello eos qui actu arma gerunt ac 
injustam vim inferunt interficere, eodem pacto 

eosdem necare licitum, postquam inviti ad ar- 
ma ponenda coguntur, et fiunt captivi. At fal- 
aum est licere eos in bello interficere, quorum 
vis mitiori via propulsari possit, ergo falsum est 
etiam captos necare jure naturae permissum qui- 
bus noceudi, resistendique facultatem captivita- 
te tantum adimi potuisse constat , atque adeo 
internecionem non fuisse necessariam quam unam 
licitam esse demonstravimus. 

'in Quapropter simul ac capti inermes in tuam 
venerunt potestatem , jam in eos jus belli ces- 
sat quod a defensionis necessitate oritur. Nec 
poenae nomine eaptos licite interficies quod 
nempe hostes fuerint , ac damnum dederint ; 
nam cum utrimque bellum justum censeri de- 
beat qui tibi vim inferunt, vel a te illatam pro- 
pulsant nullnm crimen admittunt. Quod si ca- 
ptivi a custodia victoris evadere conentur, aut 
aliquid contra eum moliantur, morte eos affi- 
cere, si nulla alia, eos continendi supeisint via 
licitum esse putandum est , non quod bostes 
fuerint, sed quod hostes sint adhuc. Ut igitur 
captivorum tumultus vitentur, mos quidem lau- 
dandus inter Europae Gentes invaluit, ut ca- 
ptivi dimittantur sub conditione, ne durante 
bello militare servitium praestent. 

-of> Quaeri hoc loci solet quibus armis uti li- 
ceat in hostem; verum si summum naturae jus 
spectemus quem licite occidere potes, hunc gla- 

dio, an veneno interimas rdhil esse 'videtur; at- 
tamen apud inoratiores Gentes execrabile faci- 
nus habitum est aut veneno, aut armis veneno 
infectis uti contra hostem, et quos posses arce 
inclusos actis subterraneis cuniculis ignis ope 
uno impetu obruere, hos venenatis aquis erae- 
dio tollere infame et inhumanum. Unde nam 
haec perpetua cum communi hominum opinio- 
ne naturalis legis dissentio? Videntur J.C.non 
bene originem juris interfieiendi hostem dete- 
xisse; uon enim quod hostis quis sit, aut quod 
bellum publicum quis gerat, ideo eum quo- 
cumque pacto interficere licet , Sed quod vel 
actu te aggrediatur, Vfel tibi jus tuum reparan- 
ti actu resistat necare potes per modum neces- 
sitatis omni vindictae cupidine, et acerbitate se- 
posisa. Quin si ad normam naturalis legis age- 
re hostis in hostem velit, dolebit quodammodo 
se eo redactam ut interrecione vim repellere 
cogatur* 1 m • 

Ncn eo quidem consilio bellum gerunt, qui 
extra pugnam Imperatorem adversum quiescen- 
tem , et imprudentem veneno , aut percussore 
interficiunt, et Regum , vel Ducum capita lici- 
tantur: eos igitur voluntas , non necessitas ne- 
cat, nec tam atrox consilium suscipitur sine 
odio, a quo temperandum etiam in bello. Hinc 
Jure Gentium hujusmodi insidiae vetitae, et 
qui eas moliuntur execrabiles habentur, et sup- 

pliciis quoque afficiuntur. Fontes igitur, et a- 
quas veneno inficere illicitum; quos enim vul- 
neratione a bellando potes avertere, hos morte 
afficere vetitum, et quem necare licitum, hunc 
veneni cruciatibus torquere vetitum : venenatis 
autem aquis non tantum ii qui arma gerunt 
occumbunt , sed ii etiam qui a bello abstinent 
quibus parcendum diximus. Licet tamen et fora- 
tis venas intercidere et flumen avertere , et a- 
quas sine veneno corrumpere, ut obsessi ad de- 
ditionem eogantur, sine caede enim, et sangui- 
ne hostis pertinaciam retundere humanum est. 

Quamvis tamen hostium vitae multotics par- 
cendum natura jubeat, omnes tamen sine discri- 
mine capi, et detineri possunt ea enim quae vi- 
res hostium imminuunt licita sunt in bello. Qua- 
re ex capturae objecto sequitur , nullum aliud 
jus esse victori in captos, nisi ut eos vel libe- 
ra, vel violenta custodia asservet. Quod olim a- 
pud Romanos ceterasque Gentes in perfectam 
servitutem capti in bello redigerentur, barba- 
rum fuit, ac jure meritoque ejusmodi abusus 
a nostris moribus exulare jussus est, quae qui- 
dem mansuetudo Religionis Christianae lenitati 
accepta referenda. Itaque apud Europae Gen- 
tes captivi positis armis et pace composita utrim- 
que restituuntur, vel in victoris transeunt ei- 
vile imperium. Licebit etiam victori si velit ca- 
ptivos dimittere pretio cujus quantitas mutuo 

consensu definitur* Cum * autem libertas cum 
pretio redemptionis permutatur , pretium de- 
betur statim ac libertate donatus fuerit capti- 
vus; itaque si accepta de pretio * fide dimitti*- 
tur domum captivus, et in libertate moritur de- 
betur pretium, si in hostis potestate secus. 

Eaedem regulae jura in res hostiles dime- 
tiuntur, quae capi, et vastari eatenus possunt 
quatenus necessitas vel tuendi, vel reparandi ju- 
ris exposcit. Ceterum si necessitas urgeat ^ et 
urbes incendere, et fruges corrumpere > et di- 
luere tecta, et arces , et munimenta solo aequa- 
re, et terras hostium populari et vastare licet in 
bello, non quod urbe capta victor • dominium 
acquirat, sed quod necessariae defensionis jure 
id* omne liceat, sine quo» aut illata 'injuria re- 
parari, aut impendens averti non possit i 

Res autem hostiles capere in infinitum licet 
etiam ultra debiti modum, ut pecuniarum, - fru- 
gumque penuria minuatur bellum, et hostium 
animi fracti ad pacem concilientur. Sed si ub* 
tra debiti modum res capiantur et acquirantur 
ad minuendas hostium vires positis annis resti- 
tuatur oportet quod supra debitum est; debiti 
autem nomine hic venit non tantum primarium 
unde bellum ortum duxit, sed subnascens etiam 
ex belli impensis et damni ab hoste dati repa- 
ratione. 

Quamvis tamen ad quosdam effectus hostis 
subditi omnes hostibus admuuerentur, non tamen 
cuique privato hostis subdito praedas agere, et 
diripere res hostiles licet, sed iis tantum qui- 
bus a summa potestate bellum gerente manda- 
tum est, ut de represaliis diximus; ad majesta- 
tis enim jura jus belli pertinet, cujus est quan- 
titatem, et modum vis inferendae statuere, et a- 
ctus bellicos decernere. Itaque cum nemo qui 
res hostiles diripit agat jure proprio, sed jure 
et nomine bellum gerentis , cujus qui actu ar- 
ma gerunt quasi instrumenta sunt vel potius 
operarum locatores publicis impensis conducti , 
ad summam potestatem praeda pertinet noo ad 
privatos milites. 

Quod autem res captae intra modum debiti, 
et futurae securitatis in captoris dominium tran- 
seant non est dubitandum ; si quis enim rem 
ipsam quae nobis debetur per pacem reddere 
nolit jus dat ut per compensationem , et juris 
nostri expletionem de rebus suis eae nobis ac- 
quirantur quae tanti sint , quanti aestimandum 
est quod nobis ab eo debetur. Gum autem quod 
hostis hosti debet in bello latissime pateat , et 
arbitrio bellantis relinquendum sit quousque 
vires hostiles minuendas censeat, ut futurae se- 
curitati prospiciat, quae capiuntur, legitime ca- 
pta saltem externe, atque adeo capientium fieri 
existimandum est. 

Itaque praeda bellanti populo acquiritur si- 
mul ac in ejus venerit potestatem, nempe ubi in 
tutum locum sit abducta, tunc enim occupatio 
perfecta , et antiqui domini spem probabilem 
eam recuperandi amisisse censentur; si enim 
do impetu res ab hoste captae i 11 ico recupe^ 
rentur, ante qnam ad suos , vel in locum tu- 
tum se receperi ut praedatores, non habentur tam- 
quam captae et in praedatoris dominium trans- 
latae. Haec de mobilibus bonis , quae liostibus 
erepta capientium fiunt , tum ob supra posita 
argumenta , tum quod si ea vastare , exurere, 
corrumpere ad vires hostium minuendas licet , 
multo magis sua facere, distrahere et in pecu- 
niam convertere licere dicendum est. Agrorum 
autem, castrorum, urbium, provinciarum occu- 
patio bellica dominium occupanti non parit , 
statim ac iis insederit , sed firma requiritur , 
manens, et duratura possessio quae non acqui- 
ritur nisi armis positis jure cesserit hostis vi- 
ctus, aut populus interierit omnino; durante enim 
bello dum utrimque pugnatur, et occupati ter- 
ritorii recuperandi spes ab antiquo domino non 
amittitur, et occupans non illud animo domini 
tenet, licet ab eo interim possideatur. 

' Attamen uti legitimus captae Urbis, vel pro-* 
vinciae possessor jnre sibi acquirit redditus o- 
nes , et jura quae veteri domino debebantur , 
qua propter si dies solutionis venerit et debi- 

tor mandato violenti possessoris coactus ei de- 
bitura solvat liberatur. 

At si personae aut res captae vel benigni- 
tate fortunae, vel hostis humanitate vel quod 
ita inter se pepigerint bellantes in nostram de- 
nuo redeant potestatem., quid juris? Facilis est 
hujus quaestionis solutio , si nostra huc revo- 
centur principia. Cum illud officium sit civi- 
tatis, ejusve rectoris ut privatorum libertatem 
et dominia defendat , et ab externa, internaque 
vitueatur , atque adeo injurias singulis illatas 
publica vi, publicisque impensis vindicet, si res 
in bello ablatas recuperet, aut subditos ab ho- 
stium liberet captivitate, omnia in pristinum sta- 
tum restituenda esse manifeste liquet, ob eam 
enim causam praecipue in societatem conjuncti 
homines sunt. Haec rerum et personarum quae 
ab hoste in bello captae sunt, in pristinum sta- 
tum restitutio Postliminium dicitur, ex reditu 
nempe ia limen, vel fines publicos; quapropter 
quae denuo in nostram redeunt potestatem ve- 
luti numquam capta ab hostibus praesumuntur. 

Interdum aut uecessitate exigente aut pa- 
cis componendae causa bellum quodammodo 
utrimque suspenditur , et hostiles actus aut 
omnino, aut in parte saltem intermittuntur, 
quae quidem suspensio , et intermissio , In - 
duciae vocantuv > quaeque pactum publicum 
sunt a summis potestatibus bellum gerentibus , 

Pugg . Eth. totn. II. 9 

yel a supremis belli ducibus earum nomine , ,et 
mandato initum , ne invicem in datum tempus 
se lacessant , et hostiles actus utrimque suspen- 
duntur manente tamen bello, cujus induciae ve^ 
lut feriae quodammodo haberi possunt, idem enim 
rerum status quamvis actionis hostiles quae ad 
bellum spectant cessent omnino. Si ad actus 
omnes hostiles, et ad quemcumque locum, in- 
duciae extenduntur generales , si ad nonnullos 
particulares dicuntur, quae potius armorum su*- 
spensio, vel armistitium nuncupantur. Suspeny 
ditur igitur bellum, non finitur induciis* et 
constituto tempore transacto, nova, belli denun- 
ciatione opus non est; cuique tamen intra fines 
territorii quidlibet facere licet i dummodo h jftb 
hostili : actu abstineat; quaeritur autem < utrum 
hostile sit defensionem parare , dirutos mnrQ3 
instaurare, castra immutare, aggeres, munimenr 
ta excitare militiam legere et cetera hujusmodi*, 
Non hostile esse nec contra,, inducias asserunt 
multi, . nec quidem : . immerito; , hostile enim pro- 
prie dicitur quod vim publicam dn alteram 
partem continetvSi : quid igitur publico coni 
silio, hostile admittatur* , Induciae violatae et 
jura belli ex altera parte illico reviviscunt;, ai 
privato indemnis praestandus hostis, et viola- 
tor puniendus. , ~t. • 

Restat ut de jure victoriae dicamus. Ita- 
que cum justa arma sint quibus necessaria, nec 

aliud belli objectum et consilium sit, nisi vel 
ut illatam vindices injuriam vel inferendam aver- 
tas, in victum nullum jus belli. Victus dici- 
tur is qui vel sponte, vel invitus etiam anna 
ponit , nec amplius juris tui exequutioni ad- 
versatur. Aut victoria igitur absoluta et uni- 
versalis bello finem imponit, et populus omnis 
in quem bellum geritur subjugatur, aut ejus 
pars tantum; si populi pars dat manus victas, 
cessat illico jus belli , nihilque aliud juris in 
victos acquiris , nisi quod suadet necessitas ut 
itt fide maneant, et ab eorum caveas futura lae- 
sione. Si igitur imperium civile in te deferant, 
jam ex hostibus subditi sunt, et non belli le- 
gibus, seu Imperii Civilis jure regendi. Si ta- 
lilen suspecta deditorum fides certumque de- 
fectionis periculum imminet, expugnatae Urbes 
depraedari, vastare, incendere victor potest, vi- 
etosque veluti captivos custodire ; tunc enim 
6tbtus belli perdunt. 

" 0,J Cum vero universus subigitur populus, nul- 
lum aliud jus paritur, quam exigendi quod bel- 
lo causam dedit, additis belli impensis , repa- 
ratione damni et futurae laesionis cautione. Si 
igitur ad futuram praecavendam injuriam neces- 
sarium existimet victor subacti populi occupa- 
re imperium id licite efficiet, namque in id tacite 
consensisse populum qui se victoris arbitrio re- 
misit jure pi'aesumitur , nec eo pacto laesum 

dixeris hostem, quod injuste bellando ad id 
redegerit victorem ut ei civilem eripiat liber- 
tatem jure necessariae, et inculpatae tutelae* 


ART. XI. 

« - i 

* » * ^ 

De Pactione pacis • r , Vi 

* * • 

#■ 4 ' 1 % 

• * 

R . . * 

aro bellantes extrema experiuntur * incerti 

belli discrimina; infirmiores enim mnltoties me- 
tu, trepidi, ut ingruente tempestate in navi fit, 
jactum aliqua praesentem redimunt belli cala- 
mitatem, ultimumque Imperii, et libertatis ex-, 
cidium; qui autem plus valent , aut pares sibi 
videntur saepe cogitant quam multae, quamque 
improvisae in bello mutationes accidere soleant, 
atque adeo et propriae consulentes utilitati , et 

\ a 

naturali justitiae aurem praebentes ad pacis pa- 
ctionem convertunt animum; et percusso amicj^ 
tiae foedere praeliis, et concertationibus finem 
imponunt; justum enim, et sapientem virum de^ 
cet belli initia invitum suscipere, extrema nQ^ 
libenter sequi , bellicas actiones si necessarias, 
humanitate temperare, uno verbo pacis caqsa 
bellum justum gerere; quemadmodum ergo bel- 
lum gerere, ita et pacem componere ad jura per- 
tinet majestatis. 

Ceterum cum ad pacem pangendam conver- 
tuntur bellantes, certas de pace componenda re- 
gulas tradere impossibile, cum omnia a con- 
trahentium consensu pendeant , et si qua circa 
pacis conventiones quaestio exoriatur, rectae in- 
terpretationis regulis, quas alibi exposuimus res 
controversa definitur. Exinde factum est, ut qui 
de Pace ineunda conveniunt, ante omnia gene- 
ralem decernant amnestiam , quae est eorum 
quae utrimque in bello et belli causa gesta 
sunt publice sancita oblivio, ita ut damna il- 
lata , hostilitates , injuriae , expensae penitus 
ultro , citroque deleantur , et facta censeantur 
tamquam infecta. Eo pacto rfcfraenata ira , ani- 
misque ad pacem compositis, quae restituenda , 
qhae praestanda hinc inde statuitur puhlico foe- 
deri. 1 , cujus fidem sanctissime servandam, multo- 
tifcs docuimus. 

Itaque quae de Iuduciis diximus et hic va- 
lent, nempe ut post perfectas pacis pactiones ca- 
pta restituenda sint , damna vero quae reparare 
nefas infortunio tribuenda, si illata ab hostibus 
fuerint antequam ad eos pacis notitia legitime 
pervenerit ; quae ut videntur solent bellantes 
populi qui de pace acturi sunt, armistitium in- 
terCa temporis decernere. 

Quamvis autem non sine expresso , aut ta- 
cito eorum , quorum interest consensu , pacis 
caussa imperii pars alienari non possit, non se- 

quitur alienationes invalidas esse; validitas ta- 
men ex eo pendet quod summo Imperanti ine- 
vitabili necessitate coacto jus sit se obligandi 
ne in posterum abdicatum vindicet Imperium , 
nisi id lege aliqua cautum sit ; tunc enim ab- 
dicatio ipsa irrita omniuo , nisi totius populi 
consensus accedat* 


ART. XII. 


i. 


i.* 


i V 


De Legationum Jure 


•' « i 


* 1 i 


D, 


• . * r ' 1 1 ’ » 1 


'e Legatis agentes, quae sit eorum origo, a 
quibus mittantur, qui mittendi , in t quo eo- 
rumdem repraesentati vus - character ^ consistat , 
quibus privilegiis fruantur, quaenam sint lit- 
terae credenti ales, tempus deuique, quo lega- 
tio perdurat inspiciemus. » • .. . .. 

Neque commercia exercere “inter se Gentes, 
nec res et operas invicem communicare» nec 
exorta bellu compescere, ac pacem compone- 
re possent nisi aliqua» esset negotia j expedien- 
di , ab ipsa naturae lege proposita • via* . Cum 
igitur memorata officia expleri nequeant nisi 
per legationes, sequitur legationum jus perfe- 
ctis Gentium juribus esse adnumerandum adeo- 
que legatos sine causa , et >extra collisionem 
officiorum rejiciendos non esse. . 


* t » 


• » j * » » 

Legati sunt qui a populo libero ad popu- 
lum liberum mittentur negotii publici gerendi 
causa. Eos igitur non mittunt, nisi qui sum- 
mi Imperii sunt compotes, quibus accensendi 
et qui inaequali foedere conjunguntur de qui- 
bus alibi diximus, si illaesa jura majestatis ex 
foedere supersint. Quamvis tamen non rejioien- 
dos legatos lex naturae jubeat, si alterius erga 
alteram gentem officia id exigant, nihil obstat, 
quin negotio confecto ad quod gerendum con- 
stituti, illico dimittantur, atque adeo legationes 
assiduae antiquis omnino ignotae rejici optimo 
jure possunt* Non tamen improbandas censeo; 
eo enim pacto et amicitiae vincula inter po- 
pulos non facile dissolvuntur et si qua subna- 
scatur dissensionis causa, omnia quam citissi- 
mo ad pacem, et concordiam componuntur. 

Legati decernuntur a Principe qui rei ge- 
rendae aptissimi omnium videntur vel subdi- 
ti , vel exteri sint , ivel infimo , vel sublimi 
loco sint nati; dignitate enim ceteros antecel- 
lere existimandus qui a summo eligitur impe- 
rante ut publicae rei curam gerat a quovis igi- 
tur civium ordine eligi legatus potest, dummo- 
do electio ipsa superbiam mittentis, et arrogan- 
tiam non arguat. 

Auctoritatem ejus a quo mittuntur afferre 
legatos ex legationis ipsius natura et objecto 
eruitur quippe qui Principis nomine , et jure 

loquantur, et commissum sibi munus exercent; 
non tamen sequitor, legatum referre mittentem 
quod ad ejns majestatem et dignitatem ; haec 
enim legato, seu mandatario, aut negotiorum ge- 
stori necessario, et ex mandati natura tribuenda 
esse non liquet. Quare character ille repraesenta* 
tivus ut ajunt , quo legatos insignitos dictitant 
ut pro mittentium personis habeantur, non Jut 
ri naturae , sed Gentium pactis acceptus refe- 
rendus. Itaque Principem mandantem repraesen- 
tant legati in iis omnibus quae negotium ge- 
rendum respiciunt ; in ceteris autem omnibus 
si summum Jus spectetur ut peregrini haben- 
tur in alieno territorio commorantes; atque adeo 
et ipsi, eorumque comites, et omnes loca juris- 
dictioni, et legibus subjiciuntur, exceptis ta« 
men iis actibus, qui directe ad negotium, cujus 
cura ipsis a Principe commissa est referuntur; 
simul ac enim legationem admisit summus Im* 
peraus, omuia concessa intelliguntur, sine qui- 
bus munere suo fungi legatus nequit. 

Privilegia igitur, quae nonnulli fortasse am- 
bitioni inservientes concessa jure naturae di 4 
ctitant, ut nempe legati, eorumque comites qua- 
si extra territorium constituantur ita ut legibus 
et jurisdictioni populi apud quem vivunt non 
tantum in iis quae immediate ad legationem 
pertinent , sed in ceteris omnibus nullo pacto 
subjiciantur, ut a vectigalibus sint immunes, ut 

asylum ad aedes suas confugientibus praebeant, 
ut in familiam suam jurisdictionem habeant, et 
cetera hujusmodi, nullum in Jure naturae^. et. 
gentium fundamentum habent , et a concessio- 
ne ejus pendent apud quem degunt. Ad haec ta- 
men licet a naturali aequitate aberrantia lega- 
tis concedenda non necessaria privilegia facile 
J. C. prolapsi suut , quod falsa supposuerint 
juris fictione , legati domum extra territorium 
Principis ad quem mittitur positam esse, et ar- 
bitrati sint universale jus Gentium a moribus 
populorum , et rerum gestarum exemplis dedu- 
cendum esse tum quod apud Graecos, et Lati- 
nos scriptores, de legatorum sanctitate, et invio- 
labilitate magnificas sententias legerint , et Jus 
Legationum non tantum hominum praesidio sed 
etiam divino jure vallatura Sed quae duo pri- 
mo loco supponuntur, ea falsa omnino esse ex no- 
stris principiis manifeste deducitur quod autem 
ad tertium attinet , animadvertendum est haec 
tam magnifice dicta de Sanctitate Legatorum ad 
eos legatos pertinere qui ab hoste ad hostem in 
bello mittebantur, qui sancti, et inviolabiles di- 
cuntur quamvis ipsi hostes essent, contra quos 
omnia licita existimabant veteres. Sancti igitur, 
et inviolabiles merito dicebantur legati , iu eos 
enim nihil hostile licitum, qui hostes quodam- 
modo exuerant, et in fidem conlati publicam ad 
castra vel urbem hostium tamquam ad pacati , 

et amici populi societatem veniebant. Itaque ia 
eo legatorum sanctitas praecipue versabatur, ut 
jus belli in eos suspenderetur omnino, et ab in- 
juria hominum defensi et muniti ad suos tuto 
reverterentur. 

Quod unum cum recta ratione consistere pos- 
se videtur , illud est, ut legatus sive assiduus , 
sive extraordinarius , jurisdictioni Principis ad 
quem missus est non subjiciatur, et si delinquat, 
quidve aliud agat, quod securitatem, et jura po- 
puli apud quem degit, laedat, Principi suo pu- 
niendus tradatur. Nam quamvis summo Jure ne- 
mo esse possit ia civitate , qui publici Imperii 
legibus non pareat , attamen ex legationis na» 
tura, illud sequi sponte diximus ut legatus san- 
ctus et inviolabilis, sit in iis omnibus quae ad 
Legationem pertinent. Itaque , et facta et dicta 
omnia quae necessaria videntur legato ad mu- 
nus suum explendum impunita esse debent tum 
ex legationis natura , tum ex gentium con- 
sensu: quis autem et factis , et dictis quae ad 
legationem rationem habere possunt, modum prae- 
scribit? Admissa igitur legatione, et ipsa impu- 
nitas in omnibus legato concedenda fere neces- 
saria videtur. Huc accedit, quod si Jurisdictio- 
ni Principis subjiceretur in iis, quae ad lega- 
tionem referri non posse videntur , legatio ipsa 
non libera, non tutus a vi , et fraude es- 
se posset legatus , quod legationes rariores , 

et difficiliores redderet. Quapropter cum lega- 
tiones et utiles, et necessariae sint inter gen- 
tes quae vix obtineri possent nisi impunitas le- 
gatis concederetur, aequum est ut non tantum 
in iis, quae legationem immediate respiciunt, 
sed in ceteris omnibus legatus in genere impe- 
rio et jurisdictioni territoriali subtrahatur , ac 
tradatur delinquens Principi suo puniendus ; 
privata enim injuria communi humani generis 
hono rependitur, nec publicae securitatis inter- 
est per quem delinquens poenas criminis luatt 
in genere autem diximus, nam in specie si ne- 
cessitas urgeat, et salus publica legati culpa pe- 
riclitetur , quaevis - honesta , et justa est expe- 
diendae salutis via. Excepta personali inviola- 
bilitate , quibusdam etiam finibus circumscri- 
pta, altem omnia privilegia legatorum ita a con- 
cessione Principum pendent, atque adeo incerta 
sunt, ut nullo pacto certa fieri ratione possint. 

Cum legatus tamquam Principis procurator 
haberi possit ad unum vel plura negotia publi- 
ca* constitutus , atque adeo jura ejus omnia a 
mandantis voluntate pendeant, non prius lega- 
ti jure, et privilegiis utitur , quam mandatum 
exhibeat, quo se legatum a Principe ostendat. 
Mandatum hujusmodi quibusdam ut plurimum 
litteris continetur, quas legatus ei ad quem mit- 
titur exhibet, et quae Credentiales dicuntur, 
eo quod constituens Princeps in iis testatur se 

velle ut legato suo Credatur, fidescjue habeatur 
tamquam ipsi sibi, promittitque se rata habi- 
turum ea omnia quae legatus mittentis nomine 
sit contracturus. 

Jus autem, et potestas legati expirat revo- 
catione , vel morte mandantis , itemque morte 
ejus ad quem missus erat legatus; incertum enim 
est an cum successore mandans agere velit de 
eadem re, cujus procurandae causa legatum 
constituerat. 

